കുറച്ചു കാര്യങ്ങള്.: 2009\nസ്വയം പ്രഖ്യാപിത പ്രഗത്ഭരും സ്വകാര്യ പ്രാക്റ്റീസും.\nസ്വകാര്യ പ്രാക്റ്റീസ് നിരോധിച്ചതിനെത്തുടര്‍ന്ന് രാജി വെച്ചിറങ്ങിയ രണ്ടു ജന്മങ്ങള് പാവപ്പെട്ട രോഗികളെമുതല് ആരോഗ്യമന്ത്രിയെ വരെ പഴി പറഞ്ഞും അലമുറയിട്ടും മാദ്ധ്യമങ്ങളില് ഒഴിയാബാധ പോലെ കൂടിയിട്ട് കുറച്ചായിരിക്കുന്നു. "വര്‍ഷങ്ങള് കൊണ്ട് പടുത്തുയര്‍ത്തിയ സ്വകാര്യ പ്രാക്ടീസ് ഒരു ദിവസം കൊണ്ട് പ്രൈവറ്റ് ഡോക്ടര്‍മാര്‍ക്ക് അടിയറ വെയ്ക്കേണ്ടി വരുന്നതിന്റെ" വിഷമം ഒരാള് മറച്ചു വെയ്ക്കുന്നില്ല. ഞാന് രാജിവെച്ചിറങ്ങിയതു കൊണ്ട് ഇനി വിദ്യാര്‍ത്ഥികളെ പഠിപ്പിച്ചു മിടുക്കരാക്കാന് ആളില്ലാതെ പോകുമല്ലോ എന്ന വിഷമമാണ് മറ്റേയാള്‍ക്ക്. അതു കൊണ്ട് ഇനി ശമ്പളമില്ലാതെ പിള്ളാരെ പഠിപ്പിച്ചു കൊള്ളാമെന്ന് മഹതി. പക്ഷെ കിരീടവും ചെങ്കോലും തിരിച്ചു കൊടുക്കണം. അതേതായാലും നല്ല ഒരു കീഴ് വഴക്കമാണ്. കൂടുതല് പേര് ശമ്പളമില്ലാതെ ( പ്രത്യേകിച്ച് ഉത്തരവാദിത്വവും ഇല്ലാതെ) കളക്ടറും, പോലീസ് സൂപ്രണ്ടും, ട്രാന്‍സ്പോര്‍ട്ട് ഓഫീസറും ഒക്കെയായി വോളണ്ടിയര് ചെയ്താല് ഖജനാവിനെത്രയാ ലാഭം! അതെന്തായാലും രണ്ടു പേരുടേയും വിഷമം, ഞങ്ങളേപ്പോലെ കൂടുതല് പേര് രാജി വെച്ച് അവസാനം മെഡിക്കല് കോളേജില് പ്രഗത്ഭരാരും ഇല്ലാതായിത്തീരും എന്നതു തന്നെ. ഇതിനാണു പറയുന്നത് ആത്മാര്‍ത്ഥത എന്ന്!\nസത്യത്തില് സ്വകാര്യ പ്രാക്ടീസ് നിരോധം കൊണ്ട് ആര്‍ക്കാണ് ദോഷം സംഭവിച്ചിരിക്കുന്നത്? ആര്‍ക്കൊക്കെയാണ് സ്വകാര്യ പ്രാക്ടീസ് ഉള്ളത്? മെഡിക്കല് കോളേജ് അദ്ധ്യാപകരില് പകുതിയിലധികം വരുന്ന പ്രി-ക്ലിനിക്കല് പാരാക്ലിനിക്കല് അദ്ധ്യാപകര്‍ക്ക് മുന്‍പ് തന്നെ സ്വകാര്യ പ്രാക്റ്റീസ് നിരോധനമുണ്ട്. ക്ലിനിക്കല് വിഭാഗത്തില് തന്നെ സര്‍ജിക്കല് സൈഡില് സ്വകാര്യപ്രാക്ടീസ്, യൂണിറ്റിലെ ഒന്നാമനോ രണ്ടാമനോ മാത്രമാണ്. കാരണം മറ്റൊന്നുമല്ല, അതിലും ജൂനിയറായിട്ടുള്ള ഡോക്ടര്‍മാര്‍ക്ക് തങ്ങളുടെ രോഗികളെ ശസ്ത്രക്രിയ ചെയ്യാന് ഈ സീനിയര് മഹാനുഭാവന്മാര് സമ്മതിക്കാറില്ല. (തിരുവനന്തപുരം മെഡിക്കല് കോളേജിലെ ഒരു പൂര്‍വ്വവിദ്യാര്‍ത്ഥിയായ എന്റെ സുഹൃത്ത് തന്റെ ഭാര്യയെ കാണിച്ചിരുന്നത് അവിടെ തന്നെ, പക്ഷെ താരതമ്യേന ജൂനിയറായ ഒരു ഡോക്ടറെയായിരുന്നു. ഇരട്ടക്കുട്ടികളായിരുന്നു. വളര്‍ച്ചക്കുറവിന്റെ പ്രശ്നം ഒക്കെയുണ്ടായിരുന്നതു കൊണ്ട് അവസാനം സിസേറിയന് നിശ്ചയിച്ചു.എന്നാല് യൂണിറ്റ് ചീഫ് സമ്മതിക്കാഞ്ഞതു കൊണ്ട് അവസാന നിമിഷം കെട്ടിപ്പറുക്കി സ്വകാര്യ ആശുപത്രിയില് പോകേണ്ടി വന്നു. അവിടുത്തെ പൂര്‍വ്വ വിദ്യാര്‍ത്ഥിയായ ഒരു ഡോക്ടറുടെ അനുഭവമിതാണ്!)\nപിന്നെ മെഡിസിന് പീഡിയാട്രിക്സ് അനുബന്ധ വിഭാഗങ്ങളിലുള്ള കുറച്ചു ഡോക്ടര്‍മാര്‍ക്കാണ് സത്യത്തില് സ്വകാര്യ പ്രാക്ടീസിന്റെ ഗുണം കിട്ടുന്നത്. ഈ വിഭാഗമാവട്ടെ മൊത്തം അദ്ധ്യാപകരുടെ 20 ശതമാനത്തിലധികം വരില്ല. ദേശീയ സ്ഥാപനങ്ങള്‍ക്ക് തുല്യമല്ലെങ്കിലും സാമാന്യം നല്ലൊരു വര്‍ദ്ധന മെഡിക്കല് കോളേജ് അദ്ധ്യാപകര്‍ക്ക് സര്‍ക്കാര് നല്‍കിയിട്ടുണ്ട്. അതായത്, 80 ശതമാനത്തിലധികം വരുന്ന അദ്ധ്യാപകര്‍ക്ക് സ്വകാര്യ പ്രാക്ടീസ് നിരോധനം കൊണ്ട് ഗുണമാണുണ്ടായിട്ടുള്ളത്. എന്നാല് അതി സാമര്‍ത്ഥ്യമുള്ള ഒരു ന്യൂനപക്ഷം തെറ്റിദ്ധാരണ പടര്‍ത്തുന്നതാണ് ഇപ്പോഴത്തെ പ്രശ്നം.\nസര്‍ക്കാര് കൊടുക്കുന്ന ശമ്പളം കൊണ്ട് റേഷനരിയും മണ്ണെണ്ണയും വാങ്ങാന് പറ്റാത്തതു കൊണ്ടാണല്ലോ ഈ വിഭാഗം അലമുറയിടുന്നതും രാജി വെയ്ക്കുന്നതും.സ്വകാര്യ പ്രാക്ടീസിന്റെ വരുമാനത്തില് അവര് തൃപ്തരായിരുന്നതിനാല് എനിക്കൊരു പരിഹാരം തോന്നുന്നു. അവര്‍ക്ക് വര്‍ദ്ധിപ്പിച്ച ശമ്പളം കൊടുക്കേണ്ടതില്ല, പകരം സ്വകാര്യ പ്രാക്ടീസ് വഴി സമ്പാദിച്ചിരുന്ന സംഖ്യ സര്‍ക്കാര് കൊടുക്കട്ടെ. പ്രശ്നം തീരേണ്ടതല്ലേ? ഇനി ആ തുക എങ്ങിനെ നിശ്ചയിക്കും എന്നാണോ? വളരെ എളുപ്പം. വര്‍ഷാവര്‍ഷം ഇന്‍കം ടാക്സ് റിട്ടേണ് നല്‍കുന്നതല്ലേ, അതില് കൃത്യമായി, ശമ്പളമല്ലാതെ മറ്റു മാര്‍ഗ്ഗങ്ങളില് നിന്നുമുള്ള വരുമാനം (അതായത് സ്വകാര്യ പ്രാക്ടീസില് നിന്നുള്ള വരുമാനം) പറയാറുണ്ടല്ലോ. (ഈ ഉത്തമ പൗരന്മാര് അവിടെ കള്ളത്തരം ഒന്നും ചെയ്യില്ല എന്ന് നമുക്കൊക്കെ അറിയാവുന്നതല്ലേ?) ആ തുക സര്‍ക്കാര് നല്‍കട്ടെ.\nഇത്ര നാള് കണ്ടിരുന്ന രോഗികള്‍ക്ക് ഇനി ഡോക്ടറെ കാണാന് പറ്റാതെ വരുന്നതിലുള്ള ഹൃദയ വേദനയാണ് ചില പ്രഗത്ഭരെ അലട്ടുന്നത്. വിഷമിക്കേണ്ട സര്, താങ്കള് കൃത്യമായി ഒ.പി യില് വന്നിരുന്നാല് മതി അവര് താങ്കളെ തന്നെ വന്നു കണ്ടു കൊള്ളും. പിന്നെ കോഴിക്കോട് ജോലിയുള്ള സാര് കോട്ടയത്ത് വന്നു താമസിക്കുന്നതില് ഒരു സര്‍വ്വീസ് ചട്ടലംഘനമില്ലേ സാര്. അതില് സര്‍ക്കാരിന് എന്തു ചെയ്യാനാകും?\nചെയ്യുന്ന ജോലിക്ക് കിട്ടുന്ന പ്രതിഫലം പോരെങ്കില് രാജിവെച്ചു പോകാനുള്ള സ്വാതന്ത്ര്യം ആരും ചോദ്യം ചെയ്യുന്നില്ല. പക്ഷെ അത് എന്റെ ഒഴികെ ബാക്കി എല്ലാവരുടേയും കുറ്റമാണെന്നു പറയുന്നത് ചെറ്റത്തരമാണ് സര്. പണത്തിലും വലുതായി മറ്റു പലതും ഉണ്ടെന്ന് വിശ്വസിക്കുന്ന ധാരാളം ആള്‍ക്കാര് മെഡിക്കല് കോളേജ് അദ്ധ്യാപകരുടെ ഇടയില് മാത്രമല്ല, എല്ലാ തുറകളിലുമുണ്ട്. അതുകൊണ്ടാണ് ലോകം ഇങ്ങനെയൊക്കെയെങ്കിലും മുന്നോട്ട് തന്നെ പോകുന്നത്! അതു കൊണ്ട് തനിക്കു ശേഷമുണ്ടാകാന് പോകുന്ന പ്രളയത്തില് ബാക്കി മനുഷ്യകീടങ്ങള് എന്തു ചെയ്യുമെന്നോര്‍ത്ത് വിഷമിക്കരുത് മാഡം/സര്.\nമെഡിക്കല് കോളേജിലെ ഒരു പ്രഗത്ഭന്റെ അടുത്ത് കൈമുട്ട് വേദനയുമായെത്തിയതാണ് രോഗി. കൈമുട്ട് വേദനയെന്നു പറയുമ്പോള് എന്തൊക്കെ കാരണം കൊണ്ടാവാം? ക്യാന്‍സര് പോലുമാവാം. എം.ആര്.ഐ സ്കാന് തന്നെ വേണം.\n" അയ്യോ! അതിനൊത്തിരി ചിലവു വരുമോ സാര്?"\n"ഇയ്യാള് വിഷമിക്കേണ്ട. ഞാന് ഏര്‍പ്പാടാക്കാം"\nപ്രഗത്ഭന് സ്വന്തം ഫോണെടുത്ത് നമ്പരു കുത്തി.\n" ഹലോ, ******* സ്കാന് സെന്ററല്ലേ? ഞാന് ഡോ:*******. എല്‍ബോ എമ്മാറൈ ചെയ്യാനെത്രയാ ചാര്‍ജ്ജ്?"\n"രണ്ടായിരത്തഞ്ഞൂറ്, സര്"- ഫോണിന്റെ മറുതല.\n"ങേ? നാലായിരത്തഞ്ഞൂറോ? അത്രയ്ക്കൊന്നും പറ്റില്ല. പുവര് പേഷ്യന്റാണ്, ഒരായിരം കുറച്ചു കൊടുക്കണം.\n"ശരി സര്." മറുതല ഇതൊക്കെ എത്ര കണ്ടതാ.\n"ശരി ഞാന് ലെറ്റര് കൊടുത്തു വിട്ടേക്കാം. വേണ്ട പോലെ ചെയ്തേക്കണം."\nഫോണ് വെച്ചു. " ഞാന് പറഞ്ഞ് ആയിരം കുറച്ചിട്ടുണ്ട്, നാളെ തന്നെ പോയി ചെയ്തോളൂ."\nPosted by ബാബുരാജ് at Saturday, November 21, 20097comments:\nLabels: വൈദ്യശാസ്ത്രം, സാമൂഹ്യം\nപന്നിപ്പനി തുടക്കത്തില് പ്രധാനമായും പന്നികളില് ഉണ്ടാകുന്ന ഒരു തരം ശ്വാസകോശ രോഗമായിരുന്നു. റ്റൈപ്പ് A ഇന്‍ഫ്ലുവന്‍സ എന്നൊരു വൈറസാണ് രോഗകാരണം. എന്നാല് മുന്‍പും ഈ രോഗം മനുഷ്യരില് കണ്ടിരുന്നു. അപ്പോള് പക്ഷെ, ഇതിന്റെ പടരാനുള്ള ശേഷി തുലോം കുറവായിരുന്നു.\nഎന്നാല് ഇന്‍ഫ്ലുവന്‍സ വൈറസുകളുടെ ഒരു പ്രത്യേകത, അവയ്ക്ക് രൂപ സ്വഭാവ പരിണാമങ്ങള് എളുപ്പത്തില് സംഭവിക്കുന്നു എന്നതാണ്. ഇങ്ങനെ പുതുതായ് രൂപമെടുത്ത ഒരിനമാണ് ഇപ്പോഴത്തെ H1N1 വൈറസുകള്. ഇവയ്ക്ക് മുന് വൈറസുകളില് നിന്നും വ്യത്യസ്തമായി മനുഷ്യരുടെ ഇടയില് വളരെ വേഗം പടരാന് സാധിക്കും. ഈ വൈറസിനെ ആദ്യം കണ്ടെത്തുന്നത് ഏപ്രില് 2009 ല് അമേരിക്കയിലാണ്.\nസാധാരണ ഫ്ലൂ പോലെ തന്നെ ഇതിന്റെയും ലക്ഷണങ്ങള് പനി, തലവേദന, ശരീരവേദന, തൊണ്ടവേദന, ചുമ, കുളിരും വിറയലും ഒക്കെതന്നെയാണ്. ചിലര്‍ക്ക് ഛര്‍ദ്ദിയും വയറിളക്കവും ഉണ്ടാവാം. പനി വരുന്ന സമയത്ത്, രോഗിക്ക് ഒരു പക്ഷെ മുന്‍പേ തന്നെയുണ്ടായിരുന്ന മറ്റു രോഗങ്ങള് വഷളായെന്നും വരാം. പനി ഗുരുതരമാവുന്ന പക്ഷം, ന്യുമോണിയായോ ശ്വാസപരാജയമോ സംഭവിക്കാവുന്നതാണ്, തന്മൂലം മരണവും.\nപനി പടരുന്ന വിധം.\nസാധാരണ ഫ്ലൂ പോലെ തന്നെ, പന്നിപ്പനിയും പകരുന്നത് വായുവിലൂടെയാണ്. അസുഖം ബാധിച്ച വ്യക്തി തുമ്മുമ്പോഴും ചുമയ്ക്കുമ്പോഴും രോഗകാരിയായ വൈറസ് വായുവിലെത്തുകയും അത് ശ്വസിക്കുന്ന മറ്റൊരാള്‍ക്ക് രോഗം കിട്ടുകയും ചെയ്യുന്നു. ചിലപ്പോള് സ്പര്‍ശനം വഴിയും പകരാം. സ്പര്‍ശനം മൂലം കൈയ്യിലോ മറ്റോ വൈറസ് എത്തുകയും അറിയാതെ ആ കൈ കൊണ്ട് കണ്ണിലോ വായിലോ മൂക്കിന്നുള്ളിലോ സ്പര്‍ശിക്കുമ്പോള് വൈറസ് ശരീരത്തിനുള്ളില് കയറിപ്പറ്റുകയും ചെയ്യുന്നു.\nവൈറസ് ബാധ ഉള്ള ഒരാളില് നിന്ന് രോഗലക്ഷണം തുടങ്ങുന്നതിന് ഒരു ദിവസം മുന്‍പ് മുതല് ലക്ഷണം തുടങ്ങി ഏഴു ദിവസം വരെ മറ്റുള്ളവരിലേക്ക് രോഗം പകരാം. ചെറിയ കുട്ടികളില് 10 ദിവസം വരെ പകര്‍ച്ച നീളാം. ലക്ഷണം തുടങ്ങുന്നതിനു മുന്‍പ് തന്നെ പകരാന് തുടങ്ങും എന്നതുകൊണ്ട്, രോഗികളായിട്ടുള്ളവരെ ഒഴിവാക്കുന്നതു കൊണ്ടു മാത്രം രോഗം ഒഴിവായിക്കിട്ടുന്നില്ല. പൊതുവായ മുന്‍കരുതലുകള് പ്രധാനമാണ്.\nരോഗം ബാധിക്കാതിരിക്കാന് എന്തൊക്കെ ചെയ്യാം?\nരോഗം ബാധിച്ചവരുമായി, മുഖാമുഖം സംസാരിക്കുന്നതു പോലുള്ള അടുത്തിടപിഴകല് ഒഴിവാക്കുക. കഴിയുമെങ്കില് റ്റൗവലോ മാസ്കോ ഉപയോഗിച്ച് മൂക്കും വായും മറയ്ക്കുക.\nസ്പര്‍ശനം വഴി പകരാം എന്നു പറഞ്ഞു. രോഗി തുമ്മുമ്പോഴും ചുമയ്ക്കുമ്പോഴും പുറത്തു വരുന്ന വൈറസുകള്2മണിക്കൂറോ അതിലധികമോ സമയം പുറത്ത് ജീവനോടിരിക്കാം. ഈ രീതിയില് ഫോണ്, വാതില് പിടി, കളിപ്പാട്ടങ്ങള് മുതലായവയൊക്കെ രോഗഹേതുവാകാം, ഹസ്തദാനം വരെ. കൈ കൊണ്ട് കണ്ണു തിരുമ്മുകയോ വായില് തൊടുകയോ ചെയ്യാതിരിക്കാന് ശ്രദ്ധിക്കുക. ഇടക്കിടെ കൈ കഴുകുന്നത് ശീലമാക്കുക. സോപ്പും വെള്ളവും ഉപയോഗിച്ച് കൈ കഴുകുക. കഴുകുമ്പോള് 15-20 സെക്കന്‍ഡ് എങ്കിലും കൂട്ടിത്തിരുമ്മണം. വെള്ളം കിട്ടാന് ബുദ്ധിമുട്ടുണ്ടെങ്കില് (ഉദാ: യാത്രക്കിടെ) ആല്‍ക്കഹോള് അടങ്ങിയ ജെല് ഹാന്‍ഡ് വാഷ് ഇപ്പോള് ലഭ്യമാണ്. അതുപയോഗിക്കുക.\nരോഗം ബാധിച്ചവര് കഴിവതും വീട്ടില് തന്നെ യിരിക്കുക. മറ്റുള്ളവരുമായി അധികം സഹവസിക്കാതിരിക്കുക. തുമ്മുമ്പോഴും ചുമയ്ക്കുമ്പോഴുമൊക്കെ ടൗവലോ ടിഷ്യൂവോ ഉപയോഗിച്ച് വായു മൂക്കും മറയ്ക്കുക. അല്ലെങ്കില് കൈ കൊണ്ട് മറച്ചതിനു ശേഷം നന്നായി കൈ കഴുകുക.\nഇനി പറയുന്ന എന്തെങ്കിലും ലക്ഷണങ്ങള് പ്രകടമാകുന്ന പക്ഷം അത്യാഹിത വൈദ്യസഹായം തേടുക.\nശ്വാസം മുട്ടല്, അതി വേഗത്തിലുള്ള ശ്വാസോച്ഛ്വാസം.\nശരീരത്തിന് നീല നിറഭേദം.\nശരീരത്ത് ചുവന്ന അടയാളങ്ങള് പ്രത്യക്ഷപ്പെടല്.\nആവശ്യത്തിന് വെള്ളവും മറ്റു ദ്രാവകങ്ങളും കുടിക്കാതിരിക്കുക.\nഅതിയായ അസ്വസ്തത പ്രകടിപ്പിക്കുക, എടുക്കാന് സമ്മതിക്കാതിരിക്കുക.\nമാറിയ പനി ശക്തമായ ചുമയോടെ തിരിച്ചു വരുക.\nഎപ്പോഴും ഉറക്കം തൂങ്ങിയിരിക്കുക, സംസാരിക്കാന് വിമുഖത കാണിക്കുക.\nശ്വാസതടസ്സം, വളരെവേഗത്തില് ശ്വാസമെടുപ്പ്.\nനെഞ്ചു വേദന, വിമ്മിഷ്ടം, ശക്തമായ വയറുവേദന.\nഓര്‍മ്മപ്പിശക്, സ്ഥലകാലബോധം നഷ്ടപ്പെട്ടപോലുള്ള പെരുമാറ്റം.\nവൈറസുകളെ കുറയൊക്കെ പ്രതിരോധിക്കുന്ന മരുന്നുകള് ലഭ്യമാണ്. (ഒസല്‍റ്റാമിവിര്, സനാമിവിര് മുതലായവ). ഈ മരുന്നുകള് രോഗത്തിന്റെ തീവ്രത കുറക്കുന്നതിനും, പെട്ടന്ന് രോഗശാന്തി ലഭിക്കുന്നതിനും, ഗുരുതര പ്രത്യാഘാതങ്ങള് ഒഴിവാക്കുന്നതിനും സഹായിക്കും. രോഗം അപകടാവസ്ഥയിലെത്തിയാല് തീവ്രപരിചരണം ആവശ്യമാണ്.\nനിലവില് ഫലപ്രദമായി പന്നിപ്പനിയെ പ്രതിരോധിക്കുന്ന മരുന്നുകളോ വാക്സിനുകളോ ലഭ്യമല്ല. നിലവിലുള്ള ഫ്ലൂ വാക്സിനുകള് ഉപയോഗപ്പെടില്ല. H1N1 വൈറസിനുള്ള വാക്സിന് ലഭ്യമാകാന് 6-12 മാസം വരെ താമസം വന്നേക്കാം.\nപ്രതിരോധമരുന്നുകളെപ്പറ്റി പല ഭാഗത്തുനിന്നും അവകാശവാദങ്ങളുണ്ടെങ്കിലും അവയൊന്നും ഒരു രീതിയിലും ഫലസിദ്ധി തെളിയിച്ചിട്ടുള്ളതല്ല. അത് ഉപയോഗിക്കുന്നവര് മറ്റു മുന്‍കരുതലുകളില് (മുന്‍പ് പറഞ്ഞ) ഒരു തരത്തിലുമുള്ള ഉപേക്ഷയും വരുത്തുവാന് പാടില്ല.\nPosted by ബാബുരാജ് at Friday, August 14, 2009 10 comments:\nകോളറക്കാലത്തെ പ്രണയം ആദ്യം വായിക്കുന്നത് ഒരു ഇരുപത് വര്‍ഷത്തോളം മുന്‍പാണ്. അന്നൊരിക്കല് സാഹിത്യ വരഫലത്തില് ശ്രീ എം. കൃഷ്ണന് നായര് എഴുതിയിരുന്നു, കഴിഞ്ഞ 30 വര്‍ഷത്തില് ലോകത്തിലിറങ്ങിയ ഏറ്റവും നല്ല രണ്ടോ മൂന്നോ നോവലുകളിലൊന്നാണത് എന്ന്. അതുകൊണ്ടു തന്നെ കോളറക്കാലത്തെ പ്രണയം വായിക്കണം എന്ന് ആഗ്രഹിച്ച് നടക്കുമ്പോഴാണ് യാദൃശ്ചികമായി ആ പുസ്തകം മുന്‍പില് വന്നു പെടുന്നത്.\nഅന്ന് ഞാന് കോളേജില് നാലാം വര്‍ഷം പഠിക്കുകയാണ്. താമസം പാകിസ്താന് എന്നു വിളിച്ചിരുന്ന ഒരു ലോഡ്ജില്. (കുറച്ചു നാള് മുന്‍പ് വരെ അവിടുത്തെ അന്തേവാസികളെല്ലാം മുസ്ലീംങ്ങള് ആയിരുന്നത്രെ!) അവിടുത്തെ സഹവാസികളില് ഒരാളായിരുന്നു ജയകുമാര് (എന്നാണെന്റെ ഓര്‍മ്മ).അദ്ദേഹം അന്ന് മനോരാജ്യം വാരികയിലെ സഹപത്രാധിപരായിരുന്നു. മറ്റൊരാള് ഇന്ന് അറിയപ്പെടുന്ന കവിയായ അന്‍വറും. അന്‍വറന്ന് മഹാത്മാ ഗാന്ധി യൂണിവാഴ്സിറ്റിയിലെ സ്കൂള് ഒാഫ് ലെറ്റേഴ്സില് പഠിക്കുകയാണ്. അന്‍വറിന്റെ സഹപാഠിയായ ഒരു ജോര്‍ജ്ജ് തോമസ് പാകിസ്താനിലെ നിത്യസന്ദര്‍ശകനായിരുന്നു. ഞങ്ങള് അദ്ദേഹത്തെ അണ്ണന് എന്നാണ് വിളിച്ചിരുന്നത്. അണ്ണന് അന്ന് തേക്കടി ആരണ്യാനിവാസില് മാനേജരൊ മറ്റോ ആയി നല്ലൊരു ജോലിയുണ്ടായിരുന്നു. സാഹിത്യത്തിലെ അസ്കിത ഒന്നു കൊണ്ടാണ് അതിട്ടിട്ട് പഠിക്കാന് വന്നിരിക്കുന്നത്.\nഒരു ദിവസം ജയകുമാറിന്റെ കൈയ്യില് ഈ പുസ്തകം കണ്ടു. അദ്ദേഹം ആരോടോ വാങ്ങി വായിച്ചിട്ട് തിരിച്ചു കൊടുക്കാന് തുടങ്ങുകയായിരുന്നു. നാലഞ്ച് ദിവസത്തിനുള്ളില് വായിച്ച് തിരിച്ചു നല്‍കാം എന്ന് ഉറപ്പില് എനിക്കു തന്നു.\nഅതു വരെ കിട്ടിയിട്ടില്ലാത്ത ഒരു വായനാനുഭവം ആയിരുന്നത്. ക്ലാസ്സില് പോകാതിരുന്നു പോലും പറഞ്ഞ സമയത്ത് വായിച്ചു തീര്‍ത്തു. തിരിച്ചു കൊടുക്കണം എന്നതിനെക്കാള് ആ പുസ്തകം താഴെ വെയ്ക്കാനായില്ല എന്നതായിരുന്നു സത്യം.\nഅന്നൊരിക്കല് രാത്രിയിലെ ചര്‍ച്ചക്കിടയില് ഞാന് അണ്ണനോട് ചോദിച്ചു, എന്തു കൊണ്ടാണ് ഇത്ര മനോഹരമായ ഭാഷ മലയാള കൃതികളില് വരാത്തതെന്ന്.\nഅണ്ണന് പറഞ്ഞു, "ബാബുരാജ് ധര്‍മ്മരാജ ഒന്നു വായിച്ചു നോക്കൂ, അല്ലെങ്കില് മാര്‍ത്താണ്ഡവര്‍മ്മ." ധര്‍മ്മരാജ തപ്പിയ്യെടുത്തു വായിച്ചു, ബോദ്ധ്യപ്പെട്ടു. സി.വി, അങ്ങേയ്ക്കു പ്രണാമം. അതിനും ശേഷമാണ് രണ്ടാമൂഴം വായിക്കുന്നത്.\nകോളറക്കാലത്തെ പ്രണയം പിന്നീട് മലയാളത്തില് പരിഭാഷപ്പെടുത്തി ഇറങ്ങിയിരിക്കുന്നതു കണ്ടു. വായിച്ചു നോക്കാനായില്ല.\nഇതൊക്കെ ഇപ്പോള് ഓര്‍ക്കാന് കാരണമുണ്ട്. ഒരു സുഹൃത്തിനുവേണ്ടി, കഴിഞ്ഞ ദിവസം കോളറക്കാലത്തെ പ്രണയം കറണ്ട് ബുക്ക്സില് നിന്നും വാങ്ങിച്ചു. പെന്‍ഗ്വിന് ബുക്ക്സ് പ്രസിദ്ധീകരിച്ചത്. രാമായണവും ബൈബിളും തുറക്കുന്നതു പോലെ, വെറുതേ ഒരു പേജ് തുറന്നു വായിച്ചു.\nഡോ:ജുവനാല് ആബിനോ മനോഹരമായ മാര്‍ബിള് പടികള് ചവിട്ടി രണ്ടാം നിലയിലേക്ക് കയറുമ്പോള് ചിന്തിച്ചു ഇത്തരം സ്ഥലങ്ങളിലും കോളറ എത്തുമോ? പ്രകാശം കുറവായിരുന്ന മുറിയില് കട്ടിലില് ഫേമിന ദാസ ഇരുന്നിരുന്നു. ഡോക്റ്റര് പരിശോധന തുടങ്ങി. അവളുടെ ആകാശനീലിമയാര്‍ന്ന നിശാവസ്ത്രത്തിന്റെ കുടുക്കുകള് അഴിച്ച്, തന്റെ ചെവി അവളുടെ നെഞ്ചോട് ചേര്‍ത്ത് ഡോ: ആബിനോ ഹൃദയത്തിന്റെയും ശ്വാസകോശത്തിന്റെയും സംഗീതം ശ്രവിച്ചു.\nമകള്‍ക്ക് കോളറയല്ല എന്ന വിവരം ലോറന്‍സോ ദാസയ്ക്ക് വളരെ ആശ്വാസം നല്‍കി. അദ്ദേഹം വണ്ടിയുടെ അടുത്തുവരെ ഡോക്ടറെ അനുധാവനം ചെയ്തു. ഒരു സ്വര്‍ണ്ണനാണയം ഫീസും നല്‍കി. ധനികരുടെ കണക്കില് പോലും അത് വലിയ ഒരു ഫീസായിരുന്നു.\nഒരാഴ്ച കഴിഞ്ഞ് തികച്ചും അപ്രതീക്ഷിതമായി ഡോക്ടര് ദാസഭവനത്തില് എത്തി. അപ്പോള് ഫേമിന രണ്ട് കൂട്ടുകാരികളുമൊത്ത് ചിത്രരചനയിലായിരുന്നു. ഡോക്റ്റര് പുറത്തു നിന്ന് ജനലിലൂടെ അവളോട് അടുത്തേക്ക് വരാന് ആംഗ്യം കാണിച്ചു. ചിത്രരചനയ്ക്കായ് ഒരു വിരുന്നിനു പോകാനെന്ന പോലെ ഒരുങ്ങിനിന്ന അവള് പാവാട തട്ടാതിരിക്കാന് അതല്‍പ്പം ഉയര്‍ത്തിപ്പിടിച്ച് പെരുവിരല് കുത്തി അവന്റെ അടുത്തേക്ക് ചെന്നു. അയാള് ജനലിലൂടെ അവളുടെ ഹൃദയസ്പന്ദനവും, വിളര്‍ച്ചയും, നാവും ഒക്കെ പരിശോധിച്ചു. എന്നിട്ട് പറഞ്ഞു,"നീയൊരു വിടര്‍ന്നു വരുന്ന റോസമൊട്ടാണ്"\nഎന്നിട്ട് വിശുദ്ധ തോമസിന്റെ വാക്യം തെറ്റിച്ച് വിളമ്പുകയും ചെയ്തു. " മനോഹരമായ കാര്യങ്ങള് എന്തുമാകട്ടെ, അതെല്ലാം പരിശുദ്ധാരൂപിയില് നിന്നാണ് ഉറവെടുക്കുന്നത്. ആട്ടേ, നിനക്ക് സംഗീതം ഇഷ്ടമാണോ?"\nഫേമിന അന്തിച്ചു പോയി. അവള് തന്റെ സഖികളെ നോക്കി, അവരാകട്ടെ കാര്യങ്ങള് മനസ്സിലാകുന്ന രീതിയില് അവളെ കളിയാക്കി ചിരിക്കുകയും, ചായത്തളികകൊണ്ട് മുഖം മറയ്ക്കുകയും ചെയ്തു. അവള് ജനല് വലിച്ചടച്ചു.\nഡോക്ടര് പോകാന് തിരിഞ്ഞപ്പോള് മുകളില് നിന്നും ഒരു ആഞ്ജ കേട്ടു. 'ഡോക്ടര് നില്‍ക്കൂ!' പാതി മുടങ്ങിയ ഉച്ചയുറക്കത്തില് നിന്നും ഉണര്‍ന്ന് ലോറന്‍സോ ദാസ മുകളില് നിന്നും ഇറങ്ങി വരുന്നു. 'ഞാന്.. ഞാന് .. മോളോട് നീയൊരു റോസപ്പൂപോലാണെന്ന് പറഞ്ഞതേയുള്ളൂ." ആബിനോ വിഷണ്ണനായി. "ഞാന് എല്ലാം കാണുന്നുണ്ടായിരുന്നു. വരൂ" ലോറന്‍സോ ഫേമിന നിന്നിരുന്ന തയ്യല് മുറിയിലേക്ക് തിരക്കിട്ടു. "ഫേമിന ഇവിടെ വരൂ, നീ ഡോക്ടറോട് ക്ഷമ പറയൂ" അയാള് അഞ്ജാപിച്ചു. " ഹേയ് അതിന്റെ ആവശ്യമൊന്നുമില്ല.." ആബിനോ ഫേമിനയെ രക്ഷിക്കാന് ശ്രമിച്ചു. " അതിന് ഞാനൊന്നും ചെയ്തില്ലല്ലോ"ഫേമിനയും പ്രതിഷേധിച്ചു. " ഒന്നും പറയണ്ട, ക്ഷമ പറയൂ!" ലൊറന്‍സോ ഉറച്ചു തന്നെ.\nഅവള് തന്റെ വലതുകാല് നീട്ടി വെച്ച്, പാവാടത്തുന്‍പ് വിരല് കൊണ്ട് അല്‍പ്പമുയര്‍ത്തി ഉപചാരപൂര്‍വ്വം പറഞ്ഞു, " സംഭവിച്ചു പോയതിന് ഞാന് നിരുപാധികം ക്ഷമ ചോദിക്കുന്നു." " അതു സാരമില്ല, പോട്ടെ." അവളുടെ കണ്ണില് സ്നേഹത്തിന്റെ ഒരു തുടിപ്പുണ്ടാകുമെന്ന് ആബിനോ പ്രതീക്ഷിച്ചു. പക്ഷെ അതുണ്ടായില്ല.\n"ഡോക്ടര്, ഒരു കാപ്പി കുടിച്ചിട്ട് പോകാം." ലൊറന്‍സോ നടന്നു. രാവിലത്തെ ഒരു കപ്പൊഴികെ, കാപ്പി കുടിക്കുന്ന സ്വഭാവം ഡോ: ജുവനാല് ആബിനോയ്ക്കുണ്ടായിരുന്നില്ല. വളരെ അപൂര്‍വ്വമായി മാത്രം ഭക്ഷണത്തിനൊപ്പം അല്‍പ്പം വീഞ്ഞ്. എന്നാലന്ന് ലൊറന്‍സൊ ഒന്നിനു പിന്നാലെയായ് ഒഴിച്ചു കൊടുത്ത അനവധി കപ്പ് കാപ്പിയും അനവധി ഗ്ലാസ്സ് വീഞ്ഞും ആബിനോ അകത്താക്കി.\nPosted by ബാബുരാജ് at Sunday, August 09, 2009 15 comments:\nപൊക്കിള്‍ക്കൊടി രക്ത ബാങ്കിങ്ങും മൂലകോശങ്ങളും. (Cord blood banking and stem cells) ..3\nഞാന് പൊക്കിള്‍ക്കൊടി രക്ത ബാങ്കിംഗില് ഏര്‍പ്പെടേണ്ടതുണ്ടോ?\nസ്വകാര്യബാങ്കുകള് ആവശ്യപ്പെടുന്ന തുക നിങ്ങളെ സംബന്ധിച്ച് നിസ്സാരമാണെങ്കില് അവരുമായൊരു കരാറില് ഏര്‍പ്പെടുന്നതില് തെറ്റില്ല. പക്ഷെ അത് ശാസ്ത്രീയമായി ന്യായീകരിക്കപ്പെടുന്നില്ല. എന്നാല് ഗര്‍ഭസ്ഥശിശുവിന്റെ സഹോദരങ്ങള്‍ക്കോ, മാതാപിതാക്കള്‍ക്കോ, മറ്റു ബന്ധുക്കള്‍ക്കോ (അവര്‍ക്കോക്കെ ഈ മൂലകോശങ്ങള് ഉപയോഗപ്പെട്ടേക്കും എന്നു നമ്മള് നേരത്തേ പറഞ്ഞു) മൂലകോശ ചികില്‍സകൊണ്ട് ഉപയോഗമുള്ള ഒരു അവസ്ഥ ഉണ്ടെങ്കില് തീര്‍ച്ചയായും നല്ലതു തന്നെ.\nമൂലകോശ ചികില്‍സയുടെ എല്ലാ ശാഖകളും ഇപ്പോള് ശൈശവാവസ്ഥയിലാണ്. മറ്റു ശാഖകളെ അപേക്ഷിച്ച് പൊക്കിള്‍ക്കൊടി മൂലകോശങ്ങള്‍ക്ക് പ്രകടമായ മുന്‍കൈയൊന്നുമില്ല. മറിച്ച് മറ്റു ശാഖകളാണ് കൂടുതല് പ്രതീക്ഷ നല്‍കുന്നത്. അതു കൊണ്ട് ഇരുപതോ മുപ്പതോ വര്‍ഷം കഴിയുമ്പോള് ഇപ്പോള് സൂക്ഷിച്ചു വെച്ചിരിക്കുന്ന ഈ കോശങ്ങള്‍ക്ക് എന്തെങ്കിലും പ്രാധാന്യം ഉണ്ടാകുമോ എന്നു കണ്ടറിയണം. മിക്കവാറും അപ്പോഴേക്കും ഇതൊരു പഴഞ്ചന് സാങ്കേതികതയാവാനാണു സാദ്ധ്യത.\nനിലവിലുള്ള സാങ്കേതിക വിദ്യയനുസരിച്ചാണ് മൂലകോശങ്ങളെ സൂക്ഷിക്കുന്നത്. ശീതാവസ്ഥയില് നിന്ന് ചൂടാക്കിയെടുക്കുമ്പോള് അവയ്ക്ക് ജീവനുണ്ടാകുമെന്നേ ഉറപ്പുള്ളൂ. വീണ്ടും വിഘടിക്കുകയും പരിവര്‍ത്തനം വരികയും ചെയ്യുക എന്നത് അത്യന്തം സങ്കീര്‍ണ്ണമായ ഒരു പ്രക്രിയയാണ്. ഈ കോശങ്ങള് നാലോ അഞ്ചോ പതിറ്റാണ്ടുകള്‍ക്കു ശേഷം തൃപ്തികരമായി പ്രവര്‍ത്തിക്കുമോ എന്നതിന് യാതൊരു ഉറപ്പുമില്ല.\nഈ സാങ്കേതികവിദ്യ ഉപയോഗപ്രദമാണെങ്കില് തന്നെ നിങ്ങള്‍ക്ക് ഇത് എത്രമാത്രം ആവശ്യം വരും? അമേരിക്കയില് നടന്ന പഠനങ്ങളില് നിങ്ങള്‍ക്ക് സ്വന്തം മൂലകോശങ്ങള് ഉപയോഗിക്കേണ്ടി വരുന്ന സാഹചര്യം (70 വയസ്സ് വരെ ആയുസ്സ് കൂട്ടുമ്പോള്) 435ല് ഒന്നു മാത്രമാണ്. നിങ്ങളുടെ കുട്ടി അതില് പെടുമെന്ന് ഉറപ്പുണ്ടോ?\nശരീരത്തിന്റെ പ്രതിരോധശേഷിക്ക് ഭംഗം വരുന്നതു മൂലമുള്ള രോഗങ്ങളില് മൂലകോശ ചികില്‍സ ഉപയോഗപ്പെട്ടേക്കില്ല. കാരണം രോഗത്തിന്റെ അടിസ്ഥാന കാരണങ്ങള് മൂലകോശങ്ങളിലും പ്രകടമായേക്കും. ഇതു തന്നെയാണ് അര്‍ബുദത്തിന്റെ കാര്യത്തിലും. ആര്‍ബുദത്തിനു കാരണമായ ജീനുകള് മൂലകോശങ്ങളിലും കാണുമല്ലോ.\nപൊക്കിള്‍ക്കൊടിയില് നിന്നും സംഭരിച്ച് സംസ്കരിക്കുന്ന മൂലകോശങ്ങള് പലപ്പോഴും (75% സന്ദര്‍ഭങ്ങള് വരെ) ആവശ്യത്തിനു തികയാറില്ല.\nപ്രധാനപ്പെട്ട ഒരു കാര്യം കൂടിയുണ്ട്. പൊക്കിള്‍ക്കൊടിയില് ഇത്രമാത്രം മൂലകോശങ്ങള് ഉള്ളത് വെറുതെയാകുമോ? അത് നവജാതശിശുവിന്റെ സ്വാഭാവിക ആവശ്യത്തിനുള്ളതാവില്ലേ? അങ്ങിനെയെങ്കില് അത് ഊറ്റിയെടുക്കുന്നത് ശിശുവിനെ വിപരീതമായി ബാധിക്കില്ലേ? ഈ സംശയങ്ങളും ന്യായം തന്നെ.\nഅമേരിക്കയിലേയും ഇംഗ്ലണ്ടിലേയും മെഡിക്കല് സംഘടനകള് സ്വകാര്യ പൊക്കിള്‍ക്കൊടി രക്ത ബാങ്കിങ്ങിനെ അനുകൂലിക്കുന്നില്ല. ഇറ്റലി, ഫ്രാന്‍സ് മുതലായ രാജ്യങ്ങള് അത് നിരോധിച്ചിട്ടുമുണ്ട്. ഏതായാലും നിലവിലുള്ള പൊക്കിള്‍ക്കൊടി രക്ത ബാങ്കിംഗ് വാണിജ്യലക്ഷ്യങ്ങള് മാത്രം മുന് നിറുത്തിയുള്ളതാണ്.\nPosted by ബാബുരാജ് at Wednesday, August 05, 20097comments:\nപൊക്കിള്‍ക്കൊടി രക്ത ബാങ്കിങ്ങും മൂലകോശങ്ങളും. (Cord blood banking and stem cells) ..2\nമൂലകോശങ്ങളുടെ തരം അനുസരിച്ച് അവയെ വിഭിന്ന കോശങ്ങളാക്കി മാറ്റാന് സാധിക്കും എന്നു നാം മനസ്സിലാക്കി. ആദിഭ്രൂണ കോശങ്ങളെ ഏതു തരത്തിലുള്ള കോശങ്ങളുമാക്കാം. പൊക്കിള്‍ക്കൊടി മൂലകോശങ്ങളെയും മനുഷ്യമൂലകോശങ്ങളേയും അതതു വിഭാഗത്തിലുള്ള കോശമാക്കാം. ഒന്നേ വേണ്ടൂ, മൂലകോശങ്ങളുടെ ഭാഷ മനസ്സിലാക്കണം. മൂലകോശങ്ങള്‍ക്ക് മനസ്സിലാകുന്ന വിധത്തില് അവയോട് പരിവര്‍ത്തനം വരുത്താന് പറയാന് നമുക്ക് കഴിയണം. ഈ വിഷയത്തിലാണ് പ്രധാന പരീക്ഷണങ്ങള് നടക്കുന്നത്. സമീപ ഭാവിയില് മൂലകോശങ്ങളുമായി ഫലപ്രദമായി സംവദിക്കാന് നമുക്കു സാധിക്കും എന്നു പ്രതീക്ഷിക്കുന്നു.\nഇത്രത്തോളം ഒക്കെ ശുഭകരം. ഏറ്റവും പരിവര്‍ത്തന സാദ്ധ്യതയുള്ളത് ആദി ഭ്രൂണകോശങ്ങള്‍ക്കാണെന്നു നമ്മള് കണ്ടു. പക്ഷെ അവയുടെ ലഭ്യത ഒരു പ്രശ്നം തന്നെയാണ്. ഈ ഭ്രൂണങ്ങള് സാധാരണമായി ലഭിക്കുന്നത് ടെസ്റ്റ് റ്റൂബ്ശിശു പരീക്ഷണങ്ങളില് അധികമായി വരുന്ന ഭ്രൂണങ്ങളില് നിന്നാണ്. എന്നാല് ഇതു ഉപയോഗിക്കുന്നതില് നിന്നും മതഭ്രാന്തന്മാരില് നിന്നും ശക്തമായ പ്രതിഷേധമുണ്ട്. മതം ഇന്നത്തെ രീതിയില് ഒരു ശക്തമായ തടസ്സമായി നില്‍ക്കുന്നിടത്തോളം ഈ രീതിയിലുള്ള പരീക്ഷണങ്ങള് അധികം മുന്നോട്ട് പോകാന് സാദ്ധ്യതയില്ല.\nസാധാരണ മൂലകോശങ്ങളെ ആവശ്യാനുസരണം കണ്ടെത്തുകയും അവയുടെ ഒരു പിന്തുടര്‍ച്ചയുണ്ടാക്കുകയും ആവശ്യാവസരങ്ങളില് അവശ്യസ്ഥലങ്ങളില് നല്‍കി ഫലം നേടാന് ശ്രമിക്കുകയും ചെയ്യുകയാണ് ഒരു വിഭാഗം ഗവേഷകര്. ഇതു വളരെ പ്രതീക്ഷ നല്‍കുന്ന ഒരു രംഗമാണ്. പ്രമേഹം, മസ്തിഷ്കാഘാതം, ഹൃദയാഘാതം, പാര്‍ക്കിന്‍സോണിസം എന്നീ രോഗങ്ങളില് ഇത് വളരെ ഗുണം ചെയ്യും. അതു പോലെ തന്നെ പ്രതീക്ഷ നല്‍കുന്ന ഒരു രംഗമാണ് സാധാരണ കോശങ്ങളെ അനുനയിപ്പിച്ച് മൂലകോശങ്ങളക്കുന്ന രീതി.\nപൊക്കിള്‍ക്കൊടി രക്തത്തിലെ മൂലകോശങ്ങള്.\nഇനിയുള്ള മൂലകോശ ശ്രോതസ്സാണ് പൊക്കിള്‍ക്കൊടി രക്തം. അതില് വളരെ നല്ല തോതില് രക്തനിര്‍മ്മാണത്തിനാവശ്യമുള്ള മൂലകോശങ്ങളുണ്ട്. മറ്റു കോശങ്ങള്‍ക്കുള്ള മൂലകോശങ്ങള് അതില് അത്ര ഫലപ്രദമല്ല. എന്നാല് നമുക്ക് മനസ്സിലാക്കാവുന്ന പോലെ തന്നെ വളരെ വാണിജ്യ സാദ്ധ്യതയുള്ള ഒന്നാണത്. അതു കൊണ്ടു തന്നെയാണ് ലൈഫ് സെല്ലും അതുപോലുള്ള അനേകം കമ്പനികളും ആ രംഗത്ത് നില്‍ക്കുന്നതും മല്‍സരിക്കുന്നതും.\nപൊക്കിള്‍ക്കൊടി രക്തമൂലകോശങ്ങള് പ്രധാനമായും രക്തനിര്‍മ്മാണത്തിനുള്ളതാണെന്ന് നാം കണ്ടു. അതു കൊണ്ടു തന്നെ, ഭാവിയിലുണ്ടായേക്കാവുന്ന രക്തസംബന്ധിയായ രോഗങ്ങളില് അത് ഉപയോഗപ്പെട്ടേക്കാം. താലസ്സീമിയ, രക്താര്‍ബുദം, വിവിധ തരത്തിലുള്ള വിളര്‍ച്ചകള് എന്നിവയൊക്കെ അതില് വരും. അതു കൊണ്ട് പൊക്കിള്‍ക്കൊടി രക്ത മൂലകോശങ്ങള് സൂക്ഷിച്ചു വെച്ചാല് അതു കൊണ്ട് ഭാവിയില് ഒരു പക്ഷെ ഉപയോഗമുണ്ടായെന്നു വരാം. ഇതിന്റെ മറ്റൊരു ഗുണം ഇങ്ങനെ സൂക്ഷിച്ചു വെയ്ക്കുന്ന കോശങ്ങള് അതിന്റെ ഉടമസ്ഥനു മാത്രമല്ല, സഹോദരങ്ങള്‍ക്കും, മാതാപിതാക്കള്‍ക്കും ഒരു പക്ഷെ മറ്റു കുടുംബാംങ്ങള്‍ക്കും ഉപയോഗിക്കാന് സാധിക്കും. ഇതു തീര്‍ച്ചയായും ഒരു പ്രധാന ഗുണം തന്നെയാണ്.\nപൊക്കിള്‍ക്കൊടി രക്ത ബാങ്കിംഗ്.\nലൈഫ് സെല് പോലുള്ള കമ്പനികള് നമുക്ക് നല്‍കുന്നത് വലിയ സുന്ദരമോഹന വാഗ്ദാനങ്ങളാണ്. ഒരു നിസ്സാര തുകയ്ക്ക് ('വെറും 80,000 രൂപ'. അതിനവര് ലോണ് വരെ ഏര്‍പ്പാടാക്കി തരും) നിങ്ങളുടെ കുട്ടിയുടെ സകല ആരോഗ്യ പ്രശ്നങ്ങളും പരിഹരിക്കപ്പെടും എന്ന രീതിയിലാണ് ബ്രോഷര്. അവരുമായി ഒരു കരാറിലേര്‍പ്പെട്ടാല് അവര് ചെയ്യുന്നത് ഇതാണ്.\nകുട്ടി ജനിച്ചു കഴിഞ്ഞാല് ഉടന് പൊക്കിള്‍കൊടിയില് നിന്നും രക്തം ശേഖരിക്കും. ഇത് ഏകദേശം 75 മുതല് 100 ml വരെ ഉണ്ടാകും. ഈ രക്തം അവരുടെ ലാബോര്‍ട്ടറിയില് എത്തിച്ച് എയ്ഡ്സ്, മഞ്ഞപ്പിത്തം തുടങ്ങിയ സാംക്രമിക രോഗങ്ങള് ഉണ്ടോ എന്ന് പരിശോധിക്കും. തുടര്‍ന്ന് ചില രാസവസ്തുക്കള് ചേര്‍ത്ത് ചുറ്റിച്ച് രക്തത്തിലെ ശ്വേതാണുക്കള് തിരിച്ചെടുക്കുന്നു. അവയില് നിന്ന് മൂലകോശങ്ങളെ തിരിച്ചെടുത്ത് മറ്റു ചില രാസവസ്തുക്കള് ചേര്‍ത്ത് ശിതീകരിക്കുന്നു. ഇതിനെ ഏകദേശം -190 ഡിഗ്രിയില് കാലാകാലത്തോളം സൂക്ഷിക്കും. അഗ്നിബാധ, വെള്ളപ്പൊക്കം, ഭൂകമ്പം, ബോംബുകള് ഇവയൊന്നും ബാധിക്കാത്ത രീതിയിലാണ് സൂക്ഷിക്കുന്നതെന്നാണ് ലൈഫ് സെല്ലിന്റെ അവകാശവാദം.\nപൊക്കിള്‍ക്കൊടി രക്തബാങ്കുകള് രണ്ടു വിധത്തിലുണ്ട്. പൊതുമേഖലയിലേയും സ്വകാര്യ മേഖലയിലേയും. പൊതു മേഖലാ ബാങ്കുകളില് നിങ്ങള്‍ക്ക് സ്വന്ത ഇഷ്ടപ്രകാരം രക്തം ദാനം ചെയ്യാം. അത് നിങ്ങളുടെ പേരിലാവില്ല സൂക്ഷിക്കുന്നത്. പിന്നീട് ഒരിക്കല് നിങ്ങള്‍ക്ക് അത് ആവശ്യമായി വന്നാല് നിങ്ങള് നല്‍കിയ മൂലകോശങ്ങള് തന്നെ തിരിച്ചു കിട്ടുമെന്ന് ഉറപ്പുമില്ല. കോശങ്ങളുടെ ചേര്‍ച്ച പരിശോധിച്ച് ചേരുന്ന ഒന്ന് നിങ്ങള്‍ക്ക് ലഭിക്കും എന്നു മാത്രം. എന്നാല് പൊതു മേഖല ബാങ്കുകളുടെ സേവനം നമുക്ക് ഇന്‍ഡ്യയില് ലഭ്യമല്ല താനും. വിദേശത്തു പോലും ഈ ബാങ്കുകളുടെ പ്രവര്‍ത്തന ചിലവ് അധികമായതിനാല് അധികം ബാങ്കുകളില്ല.\nസ്വകാര്യ ബാങ്കുകളില് നിങ്ങള് പണം നല്‍കേണ്ടതുണ്ട്. എന്നാലിവിടെ നിങ്ങള് നല്‍കുന്ന കോശങ്ങള് നിങ്ങളുടെ പേരില് തന്നെയാണ് സൂക്ഷിക്കുന്നത്. നിങ്ങള് ആവശ്യപ്പെടുന്ന പക്ഷം നിങ്ങള്‍ക്കു തന്നെ അതു തിരിച്ചു കിട്ടും.\nPosted by ബാബുരാജ് at Monday, August 03, 2009 1 comment:\nPosted by ബാബുരാജ് at Sunday, August 02, 20094comments:\nകല്ലാനയ്ക്ക് ശേഷം കല്‍തവള.\nകല്ലാനകളുടെ ആവാസ കേന്ദ്രമായ അഗത്യാര്‍കൂടമലകളില് നിന്നു തന്നെയാണ് കല്‍തവളയേയും കണ്ടെത്തിയിരിക്കുന്നത്. സുപ്രസിദ്ധ പര്യവേഷകനായ ഈ ഞാന് അഗസ്ത്യാര്‍കൂട യാത്രയ്ക്കിടയിലാണ് ഇവയെ കണ്ടെത്തിയത്.\n(അല്ല സാറ്, ഇനി ഇവനൊരു പുതിയ കക്ഷിയാണെങ്കില് എന്റെ പേരിടണേ. പ്ലീസ്!:\nPosted by ബാബുരാജ് at Wednesday, June 10, 20094comments:\nഡോ: റ്റില്ലര്. ദൈവപദ്ധതികള്‍ക്കായൊരു രക്തസാക്ഷി!\nഡോ: ജോര്‍ജ്ജ് റ്റില്ലര് കൊല്ലപ്പെട്ടു. കഴിഞ്ഞ ദിവസം കാന്‍സാസ് പ്രവിശ്യയിലെ റിഫോര്‍മിസ്റ്റ് ലൂഥറന് പള്ളിയില് ശുശ്രൂഷാസഹായിയായി ആരാധനയില് പങ്കെടുക്കുമ്പോഴായിരുന്നു കൊലയാളി അദ്ദേഹത്തിന്റെ തലക്കു നേരെ നിറയൊഴിക്കുന്നത്.\nഡോ: റ്റില്ലറെപ്പറ്റി അല്‍പ്പം. എതിരാളികള്‍ക്ക് അദ്ദേഹം ഒരു കൂട്ടക്കൊലയാളിയായിരുന്നു, (റ്റില്ലര് ദ കില്ലര്) എന്നാല് അദ്ദേഹത്തിന്റെ ക്ലിനിക്കില് നിന്നു ചികില്‍സ തേടിയ ആയിരക്കണക്കിനു സ്ത്രീകള്‍ക്ക് അദ്ദേഹം ദയാമയനായ ഒരു രക്ഷകനും. അമേരിക്കയില്, വളര്‍ച്ച കൂടിയ ഗര്‍ഭങ്ങള് അലസിപ്പിച്ചു നല്‍കുന്ന വിരലിലെണ്ണവുന്ന ഡോക്ടര്‍മാരിലൊരാളായിരുന്നു, ഡോ:റ്റില്ലര്. കൃത്യമായി പറഞ്ഞാല് കാന്‍സാസ് വിചിതായിലെ റ്റില്ലറുടെ ക്ലിനിക്കല്ലാതെ വേറെ രണ്ടു ക്ലിനിക്കുകള് മാത്രമേ ഈ സേവനം അമേരിക്കയില് നല്‍കുന്നുള്ളു.\nഗര്‍ഭഛിദ്ര വിരുതനായ ഒരു ഡോക്ടറെപ്പറ്റി ഇത്ര പറയാനെന്ത് എന്നു കരുതാന് വരെട്ടെ. ഗുരുതരമായ ജന്മവൈകല്യങ്ങളുള്ള ഗര്‍ഭങ്ങളാണ് അദ്ദേഹം അലസിപ്പിച്ചു നല്‍കിയിരുന്നത്. വൈദ്യ ശാസ്ത്രത്തിന്റെ പുരോഗമന ഫലമായി പല ജന്മവൈകല്യങ്ങളും ഗര്‍ഭാവസ്ഥയില് തന്നെ കണ്ടെത്താമെന്നായിട്ടുണ്ട്. പക്ഷെ പലപ്പോഴും ശിശുവിന്റെ വളര്‍ച്ച കുറച്ചേറെ പുരോഗമിച്ചതിന്റെ ശേഷമായിരിക്കും അതു സാധിക്കുക. അപ്പോഴേക്കും സാധാരണ ഗതിയില് നിയമം അനുശാസിച്ചിരിക്കുന്ന കാലയളവ് കഴിഞ്ഞിരിക്കും. കാന്‍സാസില് ഗര്‍ഭഛിദ്രത്തിനുള്ള നിയമാനുശൃത കാലവധി 22 ആഴ്ചയാണ്, അതിനു ശേഷം വേണ്ടി വരികയാണെങ്കില് (അമ്മയുടെ ജീവന് അപകടമുണ്ടാകുന്ന എന്തെങ്കിലും അവസ്ഥ) രണ്ടാമതൊരു ഡോക്ടറുടെ അനുവാദത്തോടെ ചെയ്യാം.\n(ഇന്‍ഡ്യയിലെ അവസ്ഥ കുറച്ചു കൂടി പരിതാപകരമാണ്. ഇവിടെ, നിയമാനുശൃത കാലാവധി 12 ആഴ്ചയും, പരമാവധി കാലാവധി (അതായത് രണ്ടു ഡോക്ടര്‍മാരുടെ തീരുമാനപ്രകാരം) 20 ആഴ്ചയുമാണ്. അതിനു ശേഷം ഒരു വിധത്തിലും അനുവദിക്കുന്നില്ല. പല വൈകല്യങ്ങളും കണ്ടു പിടിക്കാന് അതിലേറെ കാലാവധി വേണ്ടിവരും എന്നിരിക്കെ ഈ 20 ആഴ്ച തികച്ചും അപര്യാപ്തമാണ്. അടുത്ത കാലത്ത് ഈ ആവശ്യവുമായി ഒരു ദമ്പതികള് കോടതിയെ സമീപിച്ചെങ്കിലും, കോടതി സാങ്കേതികതകള് പറഞ്ഞ് തടിയൂരുകയാണ് ചെയ്തത്.)\nമൂന്നു പതിറ്റാണ്ടിലേറെയായി എതിര്‍പ്പുകളേയും വധശ്രമങ്ങളേയും ധൈര്യപൂര്‍വ്വം നേരിട്ട ചരിത്രമാണ് അദ്ദേഹത്തിന്റേത്. ഗര്‍ഭഛിദ്രവിരുദ്ധ സംഘടനകള് അദ്ദേഹത്തിനും ക്ലിനിക്കിനും സ്ഥിരം പ്രതിരോധമുയര്‍ത്തി. ഒരു തവണ ക്ലിനിക്കിന് ബോംബിട്ടു, മറ്റോരു തവണ അദ്ദേഹത്തിന്റെ രണ്ടു കൈകള്‍ക്കും വെടിയേറ്റു. ക്ലിനിക്കില് വരുന്നവരെ വഴിയില് തടയുകയും പുലഭ്യം പറയുകയും സ്ഥിരം പതിവായിരുന്നു.\nപ്രത്യുല്‍പാദനപരമായ കാര്യങ്ങളില് തന്റെ ശരീരത്തെപ്പറ്റി തീരുമാനമെടുക്കാനുള്ള സ്ത്രീയുടെ സ്വാതന്ത്ര്യത്തിനു വേണ്ടിയാണ് അദ്ദേഹം നിലകൊണ്ടത്. അദ്ദേഹം ചെയ്യുന്നതെന്തെന്ന് അദ്ദേഹത്തിനറിയാമായിരുന്നു. പല ഡോക്ടര്‍മാരേയും പോലെ സാമ്പത്തിക പരിഗണനകളായിരുന്നില്ല അദ്ദേഹത്തിന്റെ തീരുമാനങ്ങള്‍ക്ക് പിന്നില്. വിരുദ്ധസംഘടനകള് പലതവണ കോടതിയെ സമീപിച്ചെങ്കിലും, ഇതു വരെ വിധി വന്ന ഒരു കേസുകളിലും അദ്ദേഹത്തെ കുറ്റക്കാരനാക്കിയിട്ടില്ല. അതു തന്നെ അദ്ദേഹത്തിന്റെ പ്രവര്‍ത്തനങ്ങളുടെ നിയമസാധുതയ്ക്ക് അടിവരയിടുന്നു. ഒരു തവണ അദ്ദേഹത്തിന്റെ ക്ലിനിക്കില് നിന്ന് രോഗികളുടെ ചികില്‍സാ രേഖകള് പിടിച്ചെടുക്കണം എന്ന ആവശ്യവുമായി എതിര് സംഘം കോടതിയെ സമീപിച്ചപ്പോള്, അദ്ദേഹത്തിന്റെ രോഗികള് തന്നെയാണ് പ്രതിരോധിച്ചത്.\nനിയമപരമായ മാര്‍ഗ്ഗങ്ങളാല് അദ്ദേഹത്തെ തടയാനാവില്ല എന്നു മനസ്സിലായപ്പോഴാണ്, പ്രതിയോഗികള് ഒരു വെടിയുണ്ടകൊണ്ട് അതു സാധിക്കാന് ശ്രമിച്ചതും വിജയിച്ചതും. ഹെമിംഗ് വേ പറഞ്ഞത് ഇവിടെ അര്‍ത്ഥവത്താകുന്നു,"നിങ്ങള്‍ക്ക് ഒരാളെ നശിപ്പിക്കാനാവും പക്ഷെ തോല്‍പ്പിക്കാനാവില്ല."\nഡോ:റ്റില്ലറുടെ മരണം, ഈ വിഷയത്തില് ലോകമെമ്പാടും ഒരു പുനര്‍ചിന്തയ്ക്ക് വഴിയൊരുക്കും എന്നു കരുതാം. ലോകത്തിലെ ആളുകള് മുഴുവന് തങ്ങള് തീരുമാനിക്കുന്നതു പോലെ പ്രവര്‍ത്തിക്കണം എന്നു ശാഠ്യം പിടിക്കുന്ന മതമന്ദബുദ്ധികളും ഒരു പുനരാലോചനയ്ക്ക് തയ്യാറാവും എന്നും പ്രതീക്ഷിക്കാം.\nPosted by ബാബുരാജ് at Wednesday, June 03, 20095comments:\nശാര്‍ങധരന് , താങ്കള് എവിടെയാണ്?\nഞാന് ആദ്യമായി അദ്ദേഹത്തെ കാണുന്നത് തൊടുപുഴ അര്‍ബ്ബന് ബാങ്ക് ഓഡിറ്റോറിയത്തിനു മുന്‍പില് വെച്ചാണ്, ആരെയോ കാത്തുനില്‍ക്കുന്നതു പോലെ. ബ്ലോഗ് മീറ്റിനല്‍പ്പം താമസിച്ചിരുന്നതു കൊണ്ടും മുന് പരിചയം ഇല്ലാതിരുന്നതു കൊണ്ടും അദ്ദേഹത്തെ ശ്രദ്ധിക്കാതെ ഞാന് ഓഡിറ്റോറിയത്തിലേക്ക് കടന്നു. അദ്ദേഹവും പിന്നാലെ അകത്തേക്ക് വന്നപ്പൊള് എനിക്ക് ഒരല്‍പ്പം കുണ്ഠിതം തോന്നി, ആദ്യമായ് കണ്ട ഒരു സഹബ്ലോഗ്ഗറെ അവഗണിച്ചതില് .\nസ്വയം പരിചയപ്പെടുത്തല് സമയത്താണ് അദ്ദേഹത്തെ കൂടുതലറിഞത്. ജീവിതത്തില് പല വേഷം കെട്ടിയാടേണ്ടി വന്നെങ്കിലും അന്തിമമായി ജീവിതവിജയം നേടിയ ഒരു വ്യക്തി. ചെറുപ്പത്തില് ആനക്കാരനാവണമെന്ന ആഗ്രഹത്തില് വീട്ടില് നിന്നും ഓടിപ്പോയി, ആറുവര്‍ഷത്തോളം ആനയെ മേയ്ച്ചു. പിന്നെ തയ്യല്‍ക്കാരനായി. (ഒരു വി.എസ് ലൈന് ) പിന്നെ പിന്നെ പല ജോലികള്‍ക്കും ശേഷം സ്റ്റേറ്റ് ബാങ്ക് ജീവനക്കാരനായി, മനസ്സു നിറഞ്ഞ് രണ്ട് മാ‍സം മുന്‍പ് അടുത്തൂണായി. ഇപ്പോള് സ്റ്റേറ്റ് ബാങ്ക് ജീവനക്കാരുടെ ഏതോ ഒരു സംഘടനയുടെ സംസ്ഥാന സെക്രട്ടറി. ഇതിനിടെ പല തവണ പോലീസിന്റെ ക്രൂരമര്‍ദ്ദനങള് വാങ്ങിയിട്ടുണ്ട്, ലോക്കപ്പില് കിടന്നിട്ടുണ്ട്. ഞങ്ങള്‍ക്കെല്ലാവര്‍ക്കും അദ്ദേഹത്തോട് നിസ്സീമമായ ബഹുമാനം തോന്നി. ഇങ്ങനെ അനുഭവ സമ്പത്തുള്ള ഒരാള് ബൂലോകത്തുള്ളത് നമുക്കൊക്കെ അഭിമാനമല്ലേ?\nഅദ്ദേഹത്തിന്റെ നാട് എന്റേതിന്റെ അടുത്തായതിനാല് ഞാന് സ്വകാര്യമായി പരിചയം പുതുക്കി. സ്ഥിരമായി ബ്ലോഗ് ചെയ്യാറുണ്ടോ എന്നു ചോദിച്ചപ്പോള് , അതിനെവിടെയാണ് സമയം എന്നദ്ദേഹം പരിഭവപ്പെട്ടു. ശരിയാണ്, യാതൊരു ഭാരവാഹിത്വവും ഇല്ലാത്ത എനിക്കു പോലും അത് സാദ്ധ്യമാവാറില്ല. (അനിലോ മറ്റോ അദ്ദേഹത്തിന്റെ ബ്ലോഗിന്റെ പേര് അന്വേഷിച്ചപ്പോള് , “അങ്ങിനെയൊന്നും പറഞ്ഞിട്ടില്ലല്ലോ“ എന്നായിരുന്നു ആ നിഷ്കളങ്കന്റെ മറുപടി. )\nഉച്ചഭക്ഷണത്തിനു ശേഷം ഉല്ലാസ യാത്രയ്ക്കൊന്നും നില്‍ക്കാതെ അദ്ദേഹം യാത്രയായി. തിരക്കുള്ള മനുഷ്യനല്ലേ, പക്ഷെ ഞങ്ങളൊക്കെ തൊമ്മന് കുത്തിനു മുങ്ങിയതിനാല് അദ്ദേഹത്തോട് യാത്ര പറയാനുള്ള മര്യാദ കാട്ടാനായില്ല. അതില് ഞങ്ങള്‍ക്കൊക്കെ പിന്നീട് ഖേദം തോന്നി.\nതൊമ്മന് കുത്ത് യാത്രയ്ക്ക് ശേഷം തിരിച്ചു വന്ന് കാന്താരി ചമ്മന്തി കൂട്ടിയാണ് ഞങ്ങള് ‘അടിച്ചമര്‍ത്തല്‍കാരായ പിന്തിരിപ്പന് ഭരണകൂടത്തിനെതിരെ ബൂലോകത്ത് ഒരു പ്രതിരോധനിര പടുത്തുയത്തുന്നതിന്റെ സാദ്ധ്യതകള് ചര്‍ച്ച ചെയ്തത്. പറയുന്നതില് ഖേദമുണ്ട് , ശാര്‍ങധരന്, "You missed it!"\nപിറ്റേന്ന് വഹാബിന്റെ വക ബ്ലോഗ് മീറ്റ് റിപ്പോര്‍ട്ടില് , ശാര്‍ങധരന് ഒരു പിടികിട്ടാപ്പുള്ളിയായിരിക്കുന്നത് കണ്ടു. പാവം വഹാബ്, “കണ്ടവരുണ്ടെങ്കില് പറയണേ“ എന്ന് കക്ഷിയുടെ അഭ്യര്‍ത്ഥനയും. അതു കൊണ്ട് അദ്ദേഹം പറഞ്ഞ സ്ഥലത്ത് ഒന്ന് അന്വേഷിക്കാം എന്നു കരുതി, എന്റെ ഒരു പൊതു പ്രവര്‍ത്തകനായ ബന്ധുവിനെ വിളിച്ചു. ( “ചോരവീണമണ്ണില് നിന്നുയര്‍ന്നു വന്ന പൂമരം” ; ഡയലര് ടോണ് ).\nഅദ്ദേഹം അന്വേഷിച്ച് തിരിച്ചു വിളിച്ചു. “ആള് നമ്മുടെ കക്ഷിയാ, ഏടപെടാന് പറ്റിയ ഡീസന്റ് പാര്‍ട്ടി. എന്താ സംഭവം?”\nപണ്ടോരിക്കല് ശാര്‍ങധരന് (ഈ ശാര്‍ങധരന് ആണോ അതോ വേറേ ശാര്‍ങധരന് ആണോ എന്നറിയില്ല.) കോട്ടയം മെഡിക്കല് കോളേജില് ചികിത്സക്ക് വന്നു. ചീ‍ട്ട് എഴുതാനിരുന്ന കക്ഷിക്ക് എത്ര ശ്രമിച്ചിട്ടും പേരെഴുതാന് പറ്റുന്നില്ല. അവസാനം ചീട്ട് സാറു പറഞ്ഞു, “ എന്തൊരു പേരാടോ, ഞാനേതായാലും ബാബു എന്നെഴുതിയിട്ടുണ്ട്, സാബു എന്നു വിളിച്ചാലും കേറിക്കോണം.”\nPosted by ബാബുരാജ് at Wednesday, May 27, 2009 43 comments:\nവയനാട് കാഴ്ചകള്.4തോല്‍പ്പെട്ടി വന്യജീവി സംരക്ഷണ കേന്ദ്രം.\nതോല്‍പ്പെട്ടി വന്യജീവി സംരക്ഷണകേന്ദ്രം രണ്ടു ദിവസം മുന്‍പ് വരെ അടച്ചിട്ടിരിക്കുകയായിരുന്നു. അതു കൊണ്ടു തന്നെ മൃഗങ്ങള് കണ്ടേക്കുമെന്ന് ഫോറസ്റ്റുകാര് പറഞ്ഞു.\nതോല്‍പ്പെട്ടിയില് രാവിലേയും വൈകുന്നേരവും രണ്ടു മണിക്കൂറാണ് സന്ദര്‍ശനം അനുവദിച്ചിരിക്കുന്നത്. നമുക്ക് വാഹനത്തില് കാടിന്റെ ഉള്ളിലേക്ക് പോകാം. ട്രാവലറും സുമോയും പോലുള്ള വാഹനങ്ങളാണ് അനുവദിച്ചിരിക്കുന്നത്. അല്ലെങ്കില് അവിടെ തന്നെ ജീപ്പുകള് വാടകയ്ക്ക് കിട്ടും. നമുക്ക് സ്വന്തം വാഹനം ഉണ്ടായിരിക്കുന്നതാണ് നല്ലത്, കാരണം വാടകയ്ക്ക് വരുന്ന വണ്ടിക്കാര്‍ക്ക് എത്രയും പെട്ടെന്ന് ഓടിച്ച് തീര്‍ക്കാനാണ് താല്‍പര്യം. അപ്പോള് കാഴ്ച മുടങ്ങും.\nഞങ്ങള് വൈകുന്നേരമാണ് ചെന്നത്. മൂന്നര മുതല് സഫാരി തുടങ്ങും. ടിക്കറ്റ്‌എടുക്കുമ്പോള് ഗൈഡ് ഫീസും നിര്‍ബന്ധമായ് നല്‍കണം. ഓരോ വണ്ടിയിലും ഗൈഡ് ഉണ്ടാവും. വാഹനങ്ങള് അഞ്ചു പത്ത് മിനുറ്റ് ഇടവിട്ടാണ് വിടുന്നത്.\nതോല്‍പ്പെട്ടി വനത്തിനുള്‍വശം ശരിക്കും വൈവിദ്ധ്യം കൊണ്ട് നമ്മെ അത്ഭുതപ്പെടുത്തും. ഓരോ ഭാഗത്തും കാട് ഓരോ വിധമാണ്. ചിലടത്ത് നിബിഢ വനമാണെങ്കില് മറ്റു ചിലടത്ത് കുറ്റിക്കാടുകള്, മറ്റു ചിലടത്ത് പ്ലന്റേഷന് പോലെ. നാലാമതൊരിടത്ത് ഇല്ലിക്കാട്. ഓരോ തരം കാടുകളുടെ മാതൃകകള് ഉണ്ടാക്കി വെച്ചിരിക്കുകയാണോ എന്നു തോന്നിപ്പോകും.\nഞങ്ങള്‍ക്ക് സാമാന്യം ഭാഗ്യമുണ്ടായിരുന്നു. ധാരാളം മൃഗങ്ങളെ കാണാനായി, ആനയുള്‍പ്പടെ. ആനയെക്കണ്ടത് ഭാഗ്യമായി എന്നു ഗൈഡ് പറഞ്ഞു, അത് അപൂര്‍വ്വമാണത്രെ!\nസാവകാശം പോകുകയാണെങ്കില് ഒന്നരമണിക്കൂറോളം യാത്രയുണ്ട്.\nPosted by ബാബുരാജ് at Saturday, May 16, 2009 10 comments:\nLabels: kerala travel, wayanad\nതൊടുപുഴ ബ്ലോഗ് മീറ്റിനു പങ്കെടുക്കാന് സംശയിച്ചു നില്‍ക്കുന്നവര്‍ക്ക് ഒരു പ്രലോഭനമായി കുറച്ചു ഫോട്ടോകള് പോസ്റ്റുന്നു. ഇപ്പോള് വെള്ളം കുറവാണ്, എങ്കിലും ഈ ദിവസങ്ങളില് അല്‍പ്പസ്വല്‍പ്പം മഴ ഉള്ളതിനാല് മെച്ചപ്പെട്ടേക്കും\nPosted by ബാബുരാജ് at Sunday, May 10, 2009 14 comments:\nവയനാട് കാഴ്ചകള്.3എടയ്ക്കല് ഗുഹ.\nഒരു പക്ഷെ വയനാട്ടിലെ ഏറ്റവും പ്രസിദ്ധമായ കാഴ്ചയാവണം എടയ്ക്കല് ഗുഹ. നവീന ശിലായുഗ ചിത്രങ്ങള് കോറിയിട്ടിരിക്കുന്ന ഈ ഗുഹ 1890 ല് പുറംലോകത്തിനു വെളിപ്പെടുമ്പോള് ഇന്‍ഡ്യയിലെ ഇത്തരത്തിലുള്ള ആദ്യ പൗരാണിക ശേഷിപ്പായിരുന്നു അത്.\nഏടക്കല് ഗുഹ അമ്പലവയലിനടുത്തുള്ള അമ്പുകുത്തി മലകളിലാണ്. ശ്രീ രാമന് നിഗ്രഹിച്ച ശൂര്‍പ്പണഖയുടെ ശരീരം ഉറഞ്ഞതാണ് അമ്പുകുത്തിമല എന്നൊരു വിശ്വാസം ഉണ്ട്. അമ്പിന്റെ മുറിവാണത്രെ ഗുഹ. (ശ്രീ രാമന്റെ കാലം നവീനശിലയുഗത്തിനു മുന്‍പോ, അതോ പിന്‍പോ? :)) ഏതായാലും ഒരു കിടക്കുന്ന സ്ത്രീരൂപത്തിന്റെ ഏകദേശരൂപമുണ്ട് മലയ്ക്ക്. വണ്ടിയോടുന്നതിനിടയില് കിട്ടിയ ആ നിമിഷക്കാഴ്ച ഒരു ഫ്രയിമില് ഒതുക്കാന് ശ്രമിച്ചെങ്കിലും നടന്നില്ല.\nനമ്മുടെ വാഹനം പാര്‍ക്കു ചെയ്യുന്ന ഇടത്തുനിന്ന് ഏകദേശം ഒരു കിലോമീറ്റര് കയറണം ഗുഹയിലെത്താന്. ഗുഹാമുഖത്തിന്റെ ഏകദേശം സമീപം വരെ ജീപ്പ് കിട്ടും. നടക്കാന് ബുദ്ധിമുട്ടുണ്ടെങ്കില് ജീപ്പിലാവാം യാത്ര. വഴി സാമാന്യം കുത്തനെയാണെങ്കിലും, കോണ്‍ക്രീറ്റ് ചെയ്ത് ഭംഗിയാക്കിയിട്ടുണ്ട്. ഇടക്ക് റിസോര്‍ട്ടൊക്കെ പൊങ്ങിയിരിക്കുന്നു. അവസാനത്തെ ഒരു 200 മീറ്റര് നടക്കുക തന്നെ വേണം.\nഗുഹ സന്ദര്‍ശിക്കാന് പാസ്സ് എടുക്കണം. അടുങ്ങിയിരിക്കുന്ന പാറകളുടെ ഇടയ്ക്കുള്ള അല്‍പ്പം വിടവിലൂടെ വേണം അകത്തു കടക്കാന്.\nസത്യത്തില് ഞാന് പ്രതീക്ഷിച്ചിരുന്നത് തുരങ്കം പോലുള്ള ഒന്നാണ്. ഇതങ്ങിനെയല്ല, വിണ്ടുപൊട്ടി മാറിയ (ഭൂകമ്പത്തിലോ മറ്റോ) വമ്പന് പാറകളുടെ ഇടയിലുള്ള സ്ഥലമാണ് ഗുഹയായി രൂപപ്പെട്ടിരിക്കുന്നത്.\nആദ്യം നമ്മള് പ്രവേശിക്കുന്നത് അധികം വലിപ്പമില്ലാത്ത ഒരു അറയിലാണ്. അവിടെ നിന്ന് മറുവശം വഴി പുറത്തിറങ്ങി വീണ്ടും കുത്തനെ മുകളിലേക്ക് കയറിയാല് പ്രധാന അറയായി. ഇടയക്കുള്ള ഈ കയറ്റം അല്‍പം ആയാസകരം തന്നെയാണ്. ഇവിടെ ഇരുമ്പുകൊണ്ടുള്ള ഗോവണികള് ഘടിപ്പിച്ചിട്ടുണ്ട്.\nപ്രധാന അറ സാമാന്യം വലിപ്പമുള്ളതാണ്\nഅറയുടെ എതിര്‍വശത്ത് മേല്‍ഭാഗം പൂര്‍ണ്ണമായി മറഞ്ഞിട്ടില്ല. അതു വഴി പ്രകാശം ഉള്ളിലെത്തുന്നുണ്ട്\nഈ അറയിലെ ഭിത്തികളിലാണ് ചിത്രങ്ങളുള്ളത്. ചിത്രങ്ങളെന്നാല് ഒരു വക റിലീഫ് പോലെയാണ് ചെയ്തിരിക്കുന്നത്, പാറയില് കോറി വെച്ചതു മാതിരി. പ്രധാനമായും എടുത്തു കാണുന്ന ഒരു രൂപം ശിരോലങ്കാരം ധരിച്ച ഒരു പുരുഷന്റേതാണ്\nഒരു പക്ഷെ ദൈവ സങ്കല്‍പ്പമോ അല്ലെങ്കില് ഗോത്രമുഖ്യനോ ആവാം. അടുത്തു തന്നെ ഒരു സ്ത്രീ രൂപവുമുണ്ട്. പിന്നെ മറ്റ് അനേകം മനുഷ്യരൂപങ്ങളും, മൃഗ രൂപങ്ങളും ശ്രദ്ധിച്ചാല് മനസ്സിലാകും\nഏകദേശം കന്നഡ പോലെ തോന്നിക്കുന്ന ചില ലിപികള് ഒരു വശത്തായുണ്ട്. ബ്രഹ്മി ലിപിയാണെന്ന് ഗൈഡ് പറയുന്നു. എടക്കലെ ലിഖിതങ്ങള് പല കാലഘട്ടങ്ങളിലേതാണെന്ന് വിദദ്ധര് പറയുന്നത്, BC രണ്ടാം നൂറ്റാണ്ടിലെ വരെ ലിഖിതങ്ങള് ഉണ്ടത്രെ, ഒരു പക്ഷെ അതാവുമിത്.\nമറു വശത്തെ ഭിത്തിയില് ഒരു സ്ത്രീ രൂപം വരഞ്ഞിരിക്കുന്നതു കണ്ടു. അതു മിക്കവാറും ആധുനിക യുഗത്തിലെ ഏതെങ്കിലും മാനസിക രോഗിയുടേതാവാനാണ് സാദ്ധ്യത\nഗുഹാമുഖത്തു നിന്ന് വീണ്ടും മുകളിലേക്ക് കയറാം, അമ്പുകുത്തി മലയുടെ മുകള് ഭാഗം വരെ. പക്ഷെ ഗൈഡുകളുടെ നിരുത്സാഹപ്പെടുത്തലും, ഒപ്പമുള്ളവരുടെ നിര്‍ബന്ധത്തിനും വഴങ്ങി കയറണ്ട എന്നു വെച്ചു.\nഗുഹാമുഖത്തു നിന്നുമുള്ള കാഴ്ച.\nഎടയ്ക്കല് ഗുഹാസന്ദര്‍ശനം നല്ലൊരനുഭവമാണെങ്കിലും ഒട്ടും സുരക്ഷിതമല്ല. ഗോവണികള് സ്ഥാപിച്ചിട്ടുണ്ടെങ്കിലും അവയും അത്ര സുരക്ഷിതം ആണെന്നു തോന്നിയില്ല. കയറ്റത്തിനിടെ ഒരാള് തെന്നുകയോ പിടിവിടുകയോ ചെയ്താല് വലിയൊരു അത്യാഹിതമായിരിക്കും സംഭവിക്കുക. അത് എപ്പോള് വേണമെങ്കിലും സംഭവിക്കാം എന്നു ഭയക്കുന്നു. സത്യത്തില് ഏടയ്ക്കല് പോലുള്ള ഒരു സ്ഥലം ഇങ്ങനെ പൊതു സന്ദര്‍ശനത്തിന് തുറന്നു വെയ്ക്കണൊ എന്നു തന്നെ ഒന്നു കൂടി ചിന്തിക്കേണ്ടതാണ്. (ലെസ്കോയിലും മറ്റും പൊതു ജനത്തിന് പ്രവേശനമുള്ളത് ചിത്രങ്ങള് പുനസൃഷ്ടിച്ചിരിക്കുന്നിടത്താണ്. സാക്ഷാല് സ്ഥലം പരിരക്ഷിച്ചിരിക്കുകയാണ്.)\nPosted by ബാബുരാജ് at Saturday, April 25, 2009 8 comments:\nവയാനാട് കാഴ്ചകള്.2കുറുവ ദ്വീപ്.\nവയനാട് യാത്രക്ക് പുറപ്പെടുന്നതു വരെ കുറുവ ദ്വീപിനെപ്പറ്റി വലിയ ധാരണയുണ്ടായിരുന്നില്ല. അതു കൊണ്ടു തന്നെ വലിയ പ്രതീക്ഷയും ഉണ്ടായിരുന്നില്ല. ഡി.റ്റി.പി.സിയുടെ ബ്രോഷറില് നിന്നും അല്‍പ്പം വിവരം കിട്ടി, ഭവാനി നദിയിലെ ആള്‍പ്പാര്‍പ്പില്ലാത്ത ഒരു ദ്വീപാണ്, ഏകദേശം 900 ഏക്കര് വരും എന്നിങ്ങനെ. ഏതായാലും ഒന്നു പോകുക തന്നെ എന്നു വെച്ചു.\nഞങ്ങള് തങ്ങിയ മീനങ്ങാടി എന്ന സ്ഥലത്തുനിന്നും മാപ്പ് നോക്കിയാണ് യാത്ര ആരംഭിച്ചത്. ഏകദേശം സമീപ പ്രദേശത്ത് എത്തിയപ്പോള് വഴി അന്വേഷിച്ചു. ഈ വഴിക്കും പോകാം, ആ വഴിക്കും പോകാം എന്ന രീതിയിലുള്ള വ്യക്തമല്ലാത്ത മറുപടികളാണ് കിട്ടിയത്. ഏതായാലും അധികം ചുറ്റാതെ സ്ഥലം പറ്റി. വണ്ടി ചെന്നെത്തുന്ന സ്ഥലത്ത് ടൂറിസം പ്രൊമോഷന്റെ വക ഓഫീസും, കുറച്ചു കടകളും മറ്റും ഉണ്ട്. ഹോട്ടലുകളില് ഉച്ചക്കത്തേക്കുള്ള ഭക്ഷണം പറഞ്ഞ് ഏര്‍പ്പാടാക്കിയിട്ട് പോകാം, തിരിച്ചെത്തുമ്പോഴേക്ക് തയ്യാറായിരിക്കും.\nഇവിടെ നിന്ന് പുഴ്യുടെ ഒരു കൈവഴി കടന്നു വേണം ദ്വീപിലെത്താന്. പുഴ ഇവിടെ അധികം ആഴമില്ലാതെ പരന്നൊഴുകുകയാണ്. നിറയെ പാറകളും, ഇടയ്ക്കൊക്കെ ചെടികള് വളര്‍ന്നു നില്‍ക്കുന്ന തുരുത്തുകളും. ഒരു രൂപ കൊടുത്താല് വള്ളത്തില് കടത്തി തരും. അതു വേണ്ട എന്നു വെച്ചു, അതിലെന്താണൊരു ത്രില്? വെള്ളമുള്ള ഭാഗം വഴി കടക്കുമ്പോള് സൂക്ഷിക്കണം, നല്ല വഴുക്കലാണ്. അത്യാവശ്യം മനുഷ്യച്ചങ്ങല പിടിച്ചും മറ്റും മറുകര പറ്റി.\nദ്വീപില് പ്രവേശിക്കുന്ന ഭാഗത്താണ് ടിക്കറ്റ് കൗണ്ടര്. കച്ചി മേഞ്ഞ് ചെറിയ കുടില് പോലെ. വലിയവര്‍ക്ക് 10 രൂപ, കുട്ടികള്‍ക്ക് 5, ക്യാമറ 25, വീഡിയോ 100 എന്നിങ്ങനെ നിരക്ക്. (വീഡിയോ കയ്യിലുണ്ടെങ്കില് പിശുക്കണ്ട!) അവിടെ നിന്ന് ഏകദേശം അര മണിക്കൂറോളം നടക്കാം. നിരപ്പാണ് നടവഴി. പലതരത്തിലുള്ള വൃക്ഷങ്ങളാണ് ഇവിടത്തെ ആകര്‍ഷണം. ഇതിനു മുന്‍പ് കണ്ടിട്ടില്ലാത്ത തരം പല തരം വന്മരങ്ങള്. ഇവിടെ അടിക്കാട് പൊതുവേ കുറവാണ്. ഇതിനിടെ മുളംകാടുകളുമുണ്ട്. കുറച്ചു കഴിഞ്ഞാല് യാത്ര പുഴയോരം വഴിയാകും. കണ്ടല് കാടുകളും ഉണ്ട്.\nകുറച്ചു കൂടി നടന്നാല് ആദ്യത്തെ അരുവിയായി. ഒരു ഇരുപത് മുപ്പതടി വീതിയില് പരന്നൊഴുകുകയാണ്. മുട്ടിനു മീതെ വെള്ളമില്ല, എന്നാലും സൂക്ഷിക്കണം. കാരണം ഇവിടേയും നല്ല വഴുക്കലാണ്. സാമാന്യം സാമര്‍ത്ഥ്യം ഇല്ലങ്കില് വീണതു തന്നെ. വെള്ളത്തിനു താഴെയുള്ള പാറയില് ചവിട്ടാതിരിക്കുന്നതാണ് ബുദ്ധി. അരുവിക്കിരുവശവും അധികം വലിപ്പമില്ലാത്ത മരങ്ങളാണ്.\nഈ സ്ഥലത്തിന്റെ മനോഹാരിത കണ്ടു തന്നെ മനസ്സിലാക്കണം. തിരക്കില്ലെങ്കില് കുറച്ചു സമയം വെള്ളത്തില് കിടക്കാം. ( ഒരിക്കലും തിരക്കിട്ട് വയനാട് കാണാന് പോകല്ലേ!) യാത്ര തുടര്‍ന്നാലും കുഴപ്പമില്ല, കാരണം ഇത്തരം രണ്ട് അരുവികല് കൂടി മുന്നിലുണ്ട്.\nകുറുവ ദ്വീപ് കാണുമ്പോള് അവിടുത്തെ അതി മനോഹാരിതയ്ക്കൊപ്പം, മനുഷ്യന്റെ എല്ലാ കയ്യേറ്റങ്ങളും അതിക്രമങ്ങളും ഈ സ്ഥലമെങ്ങനെ അതി ജീവിച്ചു എന്ന ചിന്തയും നമ്മളെ അത്ഭുതപ്പെടുത്തും. ആരുടെയൊക്കെയോ പുണ്യമാവാം. ഏതായാലും അവിടുത്തെ ഉത്തരവാദിത്വപ്പെട്ടവര് ആ സ്ഥലത്തോട് നീതി പുലര്‍ത്തുന്നുണ്ട്, ഒരു കുപ്പിയോ ഒരു പ്ലാസ്റ്റിക് വേസ്റ്റോ അവിടെങ്ങും കാണാനില്ല. വളരെ സന്തോഷം തോന്നി. (ഇപ്പോള് ഓര്‍മ്മ വരുന്നത് തൊടുപുഴയ്ക്കടുത്ത തൊമ്മന് കുത്താണ്. ഇതിനോട് കിടനില്‍ക്കുന്ന ഒരു സ്ഥലമായിരുന്നു, പക്ഷെ ഇപ്പോള്, ഭാവനയില്ലാത്ത അധികാരികളുടേയും ഉത്തരവാദിത്വമില്ലാത്ത സന്ദര്‍ശകരുടേയും അക്ഷീണശ്രമഫലമായി അവിടം ഒരു കുപ്പത്തൊട്ടിയായിട്ടുണ്ട്. ഹരീഷ് കേള്‍ക്കുന്നുണ്ടോ?)\nജീവിതത്തില് ഒരിക്കലെങ്കിലും തീര്‍ച്ചയായും പോയിരിക്കേണ്ട സ്ഥലമാണ് കുറുവ ദ്വീപ്. വരും തലമുറകള്‍ക്കു വേണ്ടിയും ഇതേ ഭംഗിയില് അവിടം നിലനില്‍ക്കട്ടെ.\n"Take nothing, but memories. Leave nothing, but foot prints"\nPosted by ബാബുരാജ് at Wednesday, April 22, 2009 11 comments:\nവയനാട് കാഴ്ചകള്. 1. പൂക്കോട് തടാകം.\nഊട്ടിയിലേയോ കൊഡൈക്കനാലിലേയോ തടാകങ്ങളുടെയത്ര വിസ്‌തൃതിയില്ലെങ്കിലും അവയെക്കാളൊക്കെ ഹൃദയഹാരിയാണ് വയനാട്ടിലെ പൂക്കോട് തടാകം. പ്രധാന കാരണം, പൂക്കോട് കാര്യമായി വാണിജ്യവല്‍ക്കരിക്കപ്പെട്ടിട്ടില്ല എന്നതും ഒട്ടും മലിനീകരിക്കപ്പെട്ടിട്ടില്ല എന്നതുമാണ്. ഏറ്റവും സന്താഷകരം, പ്ലാസ്റ്റിക് മാലിന്യങ്ങള് കാണാന് തന്നെയില്ല എന്നതാണ്. അവിടുത്തെ നടത്തിപ്പുകാരെ ആ കാര്യത്തില് അഭിനന്ദിക്കണം.\nതടാകത്തില് ബോട്ട് യാത്രയാവാം. തുഴയുന്ന തരവും, ചവിട്ടുന്ന തരവും ബോട്ടുകള് ലഭ്യമാണ്. യന്ത്രം ഘടിപ്പിച്ചവയില്ല, നല്ല കാര്യം. ഊഴത്തിനായി അധികസമയം കാത്തുനില്‍ക്കേണ്ടിയും വരുന്നില്ല.\nതടാകത്തിനു ചുറ്റും നടവഴിയുണ്ട്. കാടും തടാകവും അതിരിടുന്ന വഴിയിലൂടുള്ള യാത്ര നല്ല ഒരു അനുഭവം തന്നെ.\nപ്രകൃതിയുടെ പാശ്ചാത്തലം നോക്കിയാല് ഇതിലും മനോഹരമാവണം മൂന്നാറിലെ കുണ്ടള തടാകം. പക്ഷെ അവിടം വേണ്ടുംവണ്ണം പരിപാലിക്കപെടുന്നില്ല. ഇപ്പോഴത്തെ അവസ്ഥയില് പൂക്കോട് തന്നെയാവണം കേരളത്തിലെ ഏറ്റവും നല്ല തടാകം.\nPosted by ബാബുരാജ് at Saturday, April 18, 2009 13 comments:\nLabels: kerala travel, pookkot, wayanad\nഎറണാകുളം മറൈന് ഡ്രൈവില് നിന്നൊരു കാഴ്ച.\nPosted by ബാബുരാജ് at Sunday, March 22, 2009 12 comments:\nവളരെ ചെറുപ്പത്തിലേ പരിചയപ്പെട്ട ബാലമാസികയായ സ്നേഹസേനയില് പോലും യേശുവിനെ ചിരിച്ചു കണ്ടിട്ടില്ല. അതിനുള്ള അവസരം ആദ്യമുണ്ടായത് പാഷന് ഒഫ് ദ ക്രൈസ്റ്റിലാണെന്നു തോന്നുന്നു. പിന്നെയിപ്പോഴിതാ യാദൃശ്ചികമായി കണ്ട ഈ കലണ്ടര് ചിത്രത്തിലും! അപൂര്‍വ്വത കൊണ്ടോ ആ ചിരിയുടെ ഭംഗി കൊണ്ടോ, എന്തോ വിട്ടുപോരാനായില്ല, മൊബൈലില് പകര്‍ത്തി.\nഈ ചിത്രത്തെപ്പറ്റി കൂടുതലറിയുന്നവര് പറയണേ.\nPosted by ബാബുരാജ് at Wednesday, March 18, 20093comments:\nചിത്രകലയുടെ ജൈവശാസ്ത്രം. പ്രൊ: രാമചന്ദ്രന്റെ പത്തുകല്‍പനകള്.\nപ്രൊഫസര് വിളയന്നൂര് രാമചന്ദ്രന്, കാലിഫോര്‍ണിയ യൂണിവാഴ്സിറ്റിയിലെ സെന്റര് ഫോര് ബ്രയിന് ആന്‍ഡ് കോഗ്നിഷന്റെ മേധാവിയാണ്. ന്യൂറോ ഏസ്തറ്റിക്സിന്റെ പ്രമുഖ ഉപജ്ഞാതാവും. കലയെ അദ്ദേഹം ഇങ്ങനെ വിലയിരുത്തുന്നു. "കലയെന്നത് യാഥാര്‍ത്യത്തിന്റെ നേരാവിഷ്കരണമല്ല, മറിച്ച് മനപൂര്‍വ്വം വ്യതിയാനം വരുത്തിയതോ പൊലിപ്പിച്ചതോ ആയ പുനരാവിഷ്കാരമാണ്". പക്ഷെ യാഥാര്‍ത്യത്തിന്റെ എല്ലാ രീതിയിലുള്ള വ്യതിയാനവും കലയാവുന്നില്ല എന്നു നമുക്കറിയാം. ആപ്പോള് പിന്നെ കലയെ വ്യത്യസ്ഥമാക്കുന്നത് എന്താണ്?\nതനിക്ക് ഏറ്റവും പരിചയമുള്ള ഭാരതീയ കലയെ തന്നെ പഠിക്കുവാന് പ്രൊഫസര് തീരുമാനിച്ചു. കലാചരിത്രത്തില് പല തവണ ആവര്‍ത്തിക്കപ്പെട്ട ഒരു പദം അദ്ദേഹം ശ്രദ്ധിച്ചു. 'രസം'. രസ എന്ന സംസ്കൃത പദത്തിന്റെ പൂര്‍ണ്ണആര്‍ത്ഥം essence എന്ന ഒരു വാക്കില് തര്‍ജ്ജമ ചെയ്യാനാവുന്നതല്ല. ഈ രസമാണ് നല്ല കലയെ വ്യത്യസ്തമാക്കുന്നത്. സര്‍വ്വസാധാരണമായ നേര്‍ക്കാഴ്ചകളുടെ ഗുണകരമായ വ്യതിയാനമാണ് ഈ രസത്തിന്റെ അടിസ്ഥാനം എന്നു നമുക്കിപ്പോള് മനസ്സിലായി. ഈ വ്യതിയാനങ്ങളെ ഗുണകരമായി ആവാഹിക്കാന് തലച്ചൊറിനെ പ്രാപ്തമാക്കുന്ന വിധം എന്തെങ്കിലും പൊതു നിയമങ്ങള് ഉണ്ടോ? ഉണ്ടെന്നുള്ള നിരീക്ഷണത്തില് അദ്ദേഹം പത്ത് അടിസ്ഥാന തത്വങ്ങള് രൂപീകരിച്ചു.\nഈ നിയമങ്ങളെ തൃപ്തികരമായി മലയാളീകരിക്കുവാനുള്ള എന്റെ ശ്രമം എനിക്കുതന്നെ ഹാസ്യമായി പരിണമിച്ചതിനാല് ഇംഗ്ലീഷില് തന്നെ നല്‍കുന്നു. ഓരോ നിയമവും വിശദീകരിക്കുവാന് വളരെ മനോഹരമായ ഉദാഹരണങ്ങള് അദ്ദേഹം നല്‍ക്കുന്നുണ്ട്.\n(1) Peak shift\nപീക്ക് ഷിഫ്റ്റ് മനസ്സിലാക്കാന് ഒരു ചെറിയ പരീക്ഷണം അറിയുന്നത് നന്ന്. എലികളെ സമചതുരവും ദീര്‍ഘചതുരവും തമ്മില് തിരിച്ചറിയുന്ന രീതിയില് ഒരു സംവിധാനം ഉണ്ടാക്കി. എലി ഓരോ തവണ ദീര്‍ഘചതുരം തിരഞ്ഞെടുക്കുമ്പോഴും അവയ്ക്ക് ഭക്ഷണം നല്‍കി. സമചതുരം തിരഞ്ഞെടുക്കുമ്പോള് ഒന്നും നല്‍കിയില്ല. ക്രമേണ, ദീര്‍ഘ ചതുരമാണ് തന്റെ ഭക്ഷണമെന്ന് എലി പഠിക്കുകയും, സമചതുരം പൂര്‍ണ്ണമായി ഒഴിവാക്കുകയും ചെയ്തു. അപ്പോഴേക്കും കൂടുതല് നീളത്തിലുള്ള ദീര്‍ഘചതുരം പരീക്ഷണത്തില് ഉള്‍പ്പെടുത്തി. ഇപ്പോള് പക്ഷെ എലി, പഴയ ദീര്‍ഘചതുരം ഒഴിവാക്കി, കൂടുതല് നീളത്തിലുള്ള പുതിയ ദീര്‍ഘചതുരം തിരഞ്ഞെടുക്കാന് തുടങ്ങി. അതായത് ഗുണകരമായ വ്യത്യസ്ഥത വരുത്തുന്ന (ഇവിടെ ഭക്ഷണം) ഒരു ഘടകത്തെ കൂടുതല് പൊലിപ്പിക്കുമ്പോള് , കൂടുതല് സ്വീകാര്യമായി തലച്ചോര് പരിഗണിക്കുന്നു.\nതലച്ചോറിന്റെ ഈ സ്വഭാവം കലയില് എങ്ങനെ പ്രായോഗികമാവുന്നു എന്നു നോക്കുക. പാര്‍വതിയുടെ ഒരു ചോളശില്‍പ്പം കൊണ്ടാണ് പ്രൊഫസ്സര് ഇത് ഉദാഹരിക്കുന്നത്.\nശരീര ഘടനാപരമായി ചിന്തിച്ചാല് പാര്‍വതിയുടെ ഈ രൂപം സാദ്ധ്യമല്ല. എന്നാല്, ഈ രൂപം സ്ത്രൈണതയുടെ പരമഭാവമായി കലാപരമായി ചിന്തിക്കുന്ന ആരും സമ്മതിക്കും. കാരണം, ചോളകലാകാരന്മാര് വളരെ കൗശലപൂര്‍വ്വം വരുത്തിയിരിക്കുന്ന വ്യതിയാനങ്ങളാണ്. ശരീര ഘടനയില് സ്ത്രീ ശരീരവും പുരുഷ ശരീരവും വ്യത്യസ്ഥമാണ്. സ്ത്രീ ശരിരത്തിന്റെ പ്രത്യേകത, പുരുഷ ശരീരത്തില് നിന്നും വ്യത്യസ്ഥമായുള്ള ഘടകങ്ങളാണ്. വലിയ സ്തനങ്ങള്, ഇടുങ്ങിയ അരക്കെട്ട്, വീതിയുള്ള നിതംബങ്ങള്. ചോളകലാകാരന്മാര്, വലിയ സ്തനങ്ങളെ കൂടുതല് വലുതാക്കി, നിതംബങ്ങളെ കൂടുതല് വീതിയുള്ളതാക്കി, ഇടുങ്ങിയ അരക്കെട്ടിനെ കൂടുതല് ഇടുങ്ങിയതാക്കി. പാര്‍വതിയുടെ ശില്‍പ്പത്തെ ശ്രദ്ധിക്കുമ്പോള് ഇപ്പോള് നമുക്ക് മനസ്സിലാകും ഇതാണ് വ്യത്യാസം എന്നത്. ഈ വെളിപാടും, ആദ്യത്തെ എലിയുടെ പരീക്ഷണവും തമ്മില് ഒന്നു കൂട്ടി വായിച്ചു നോക്കൂ, കാര്യം പിടികിട്ടിയില്ലേ?\n( ഈ തിയറിക്ക് കലയുമായി ബന്ധമൊന്നുമില്ല, വലിയ സ്തനങ്ങളുള്ള സ്ത്രീകളെ പുരുഷന്മാര് കൂടുതല് ഇഷ്ടപ്പെടുന്നു എന്നും, ഇത് വെറുമൊരു തിയറി ഓഫ് ബേ വാച്ച് ആണെന്നുമുള്ള ആരോപണങ്ങളുണ്ട്. അത് അര്‍ഹിക്കുന്ന അവജ്ഞയോടെ തന്നെ തള്ളാം)\nആദ്യ ഭാഗം വായിക്കൂ.\nPosted by ബാബുരാജ് at Tuesday, January 20, 20092comments:\nരവിവര്‍മ്മ, കലണ്ടര് ചിത്രകാരനെന്ന സാക്ഷാല് ചിത്രകാരന്റെ കമന്റ് സന്ദര്‍ഭവശാല് എന്റെ സഹപ്രവര്‍ത്തകയായ കന്നടക്കാരിയോട് പറയാനിടയായി. രവി വര്‍മ്മ മലയാളിയുടെ സ്വകാര്യ അഹങ്കാരമാണെന്ന് ധരിച്ചിരുന്ന എന്നെ അത്ഭുതപ്പെടുത്തുന്നതായിരുന്നു അവരുടെ പ്രതികരണം. ചിത്രകാരന് അടുത്തുണ്ടായിരുന്നുവെങ്കില് തീര്‍ച്ചയായും മംഗളഗൗരിയുടെ അടി വാങ്ങിയേനേ. മൈസൂര് പാലസിലെ രവിവര്‍മ്മ ഗാലറി അനവധി തവണ സന്ദര്‍ശിച്ചിട്ടുണ്ട് അവര്. ഒരു ചോദ്യവും, ദെന്, വാട്ട് ദറ്റ് ഗെ വുഡ് ബി സെയിംഗ് അബൗട്ട് മൊണാലിസാ. ഷി ഡസിന്റ് ഇവെന് ലുക് ലൈക് എ വുമണ്. കുഴഞ്ഞില്ലേ കാര്യങ്ങള്?\nമൊണാലിസ അത്ര മോശക്കാരിയാണെന്ന് എനിക്കഭിപ്രായമില്ല. ലുവര് മ്യൂസിയത്തില് സ്വന്തമായി ഒരു ക്യുറേറ്റര് വരെയുള്ള കക്ഷിയാണ്. പക്ഷെ സത്യസന്ധമായിപ്പറഞ്ഞാല് നമ്മള് ഇന്‍ഡ്യക്കാര്‍ക്ക് അതൊരു ദീപസ്തംഭം മഹാശ്ചര്യം എന്നതു പോലെയല്ലേ? ഇതാണു കലയുടെയും ആസ്വാദനത്തിന്റെയും സാംസ്കാരിക വ്യതിയാനങ്ങള്. ഇതുകൊണ്ടു തന്നെയാണ് നടരാജ ശില്‍പത്തെ "മള്‍ട്ടി ലിംബ്ഡ് മോണ്‍സ്റ്റ്രോസിറ്റി" എന്നു സായിപ്പ് വിലയിരുത്തിയതും.\nപക്ഷെ ഈ സാംസ്കാരിക പരിമിതികള്‍ക്ക് വെളിയില്, മോണാലിസയും, നടരാജനും, രവിവര്‍മ്മചിത്രങ്ങളും, വിക്റ്റോറിയന് രചനകളും, വാന്‍ഗോഗും ഒക്കെ നമ്മെ ആനന്ദിപ്പിക്കുന്നു. ആസ്വാദന തീവ്രതയില് വ്യതിയാനമുണ്ടായാലും. എന്തു കൊണ്ടാണിത്?\nഅതിനു മുന്‍പ് എന്താണ് കല എന്ന് ഒരു നിമിഷം.\nവസ്തുക്കളുടെ/സംഭവങ്ങളുടെ നേര്‍പ്പതിപ്പാണോ അത്? അല്ല തന്നെ. ഇവിടെയാണ് ക്യാമറയുടെ ഉദാഹരണം വരുന്നത്.(ക്യാമറയും കലയുടെ മാദ്ധ്യമമല്ലേ?) ക്യാമറ നേര്‍ക്കാഴ്ചകള് സമ്മാനിക്കുമ്പോള്, ചിത്രകല 'രസ'മുണര്‍ത്തുന്ന കാഴ്ചയാണ് നല്‍കുന്നത്. (രസം എന്ന പ്രയോഗം ഒന്നു ശ്രദ്ധിച്ചോളൂ) ചിത്രങ്ങളില് നിന്ന് ഈ രസം ഊര്‍ന്നു പോകുമ്പോഴാണ് ചിത്രങ്ങള് വെറും കലണ്ടര് ചിത്രങ്ങളാകുന്നത്. ചിത്രകാരന്മാര് കലണ്ടര് ചിത്രകാരന്മാരാകുന്നതും, അല്ലാതെ അത് സങ്കേതങ്ങളുടെ പ്രശ്നമല്ല. താഴത്തെ രണ്ട് ചിത്രങ്ങള് കാണൂ. രണ്ടും വാട്ടര് ലില്ലി. ഒന്ന് വിന്‍ഡോസ് സാമ്പിള്, മറ്റേത് ക്ലോദ് മോണേയുടെ. 'രസ'ത്തിന്റെ വ്യത്യാസം വ്യക്തമായില്ലേ?\nനമുക്ക് തിരിച്ചു വരാം. ഇങ്ങനെ വൈവിദ്ധ്യമാര്‍ന്ന സംസ്കാരത്തിലും, സങ്കേതത്തിലും, കാലഘട്ടത്തിലും ചിത്രകല വ്യവഹരിക്കുന്നുവെങ്കിലും, നല്ല ചിത്രങ്ങള് പൊതുവായി നമ്മെ ആകര്‍ഷിക്കുന്നതെന്തുകൊണ്ടാണ്? ഈ വൈവിദ്ധ്യങ്ങള്‍ക്കെല്ലാം ഉപരിയായി ഒരു പൊതു ഘടകം ഇവയെ ബന്ധിപ്പിക്കുണ്ടോ? ഒരു ജൈവഘടകം?\nഇവിടെ നമുക്ക് ആസ്വാദനത്തെപ്പറ്റി ചിന്തിക്കണം. എന്താണ് ആസ്വാദനം? കൃത്യമായി എനിക്കറിയില്ല, പക്ഷെ അടിസ്ഥാനപരമായി ഒരു കാര്യം തീര്‍ച്ചയാണ്. നമ്മുടെ തലച്ചോറിനെ ത്രസിപ്പിക്കുന്ന സിഗ്നലുകള് ഉണര്‍ത്തുന്ന ഒന്നാണത്. തലച്ചോറിലെ ലിംബിക് ഏരിയ എന്ന ഭാഗമാണ് നമ്മുടെ വികാര സംബന്ധിയായ കാര്യങ്ങള് കൈകാര്യം ചെയ്യുന്നിടം. ലിംബിക് ഏരിയായെ കൂടുതല് ത്രസിപ്പിക്കുന്നത് എന്തോ അതാണ് കൂടുതല് വൈകാരികം. അതായത് മുന്‍പിലത്തെ രണ്ടു ചിത്രങ്ങളില് വിന്‍ഡോസിന്റെ വാട്ടര് ലില്ലി ഉണര്‍ത്തുന്നതില് കൂടുതല് ഉദ്ദീപനം മോണേയുടെ വാട്ടര് ലില്ലി ലിംബിക് ഏരിയായില് ഉണ്ടാക്കുന്നു. അതായത് മോണേയുടെ ചിത്രം കൂടുതല് ആസ്വാദ്യകരമാകുന്നു.\nകലയേയും ജീവശാസ്ത്രത്തേയും ഇങ്ങനെ കൂട്ടിപ്പിടിപ്പിക്കാന് പറ്റുമോ? നമുക്കൊരു ജീവശാസ്ത്ര പരീക്ഷണം പഠിക്കാം. അര നൂറ്റാണ്ടോളം മുന്‍പ് ഓക്സ്‌ഫോഡ് യൂണിവേഴ്‌സിറ്റിയില് നടത്തിയതാണ്, നിക്കോ റ്റിംബര്‍ഗന് എന്ന ശാസ്ത്രജ്ഞന്. അദ്ദേഹത്തിന്റെ സംഘം ഒരു തരം കടല് പക്ഷിക്കുഞ്ഞുങ്ങളുടെ പെരുമാറ്റ രീതി പഠിക്കുകയായിരുന്നു. തള്ള പക്ഷികള്‍ക്ക് നീണ്ട മഞ്ഞ കൊക്കും അതിലൊരു ചുവന്ന പൊട്ടും ഉണ്ട്. പക്ഷിക്കുഞ്ഞുങ്ങള് ആ ചുവന്ന പൊട്ടില് കൊത്തും, അപ്പോള് തള്ളപ്പക്ഷി അവയുടെ വായില് തീറ്റ നിക്ഷേപിക്കും. അതാണവയുടെ സ്വഭാവം. പ്രത്യേകിച്ച് പരിശീലനം ഒന്നുമില്ലാതെ, ജനിതക ഓര്‍മ്മയില് നിന്നാണ് പക്ഷിക്കുഞ്ഞുങ്ങള് ഇതു ചെയ്യുന്നത്. ഗവേഷകര് ഒരു ചത്ത തള്ളപ്പക്ഷിയുടെ കൊക്ക് മാത്രം നീക്കിയടുത്ത് അത് കുഞ്ഞുങ്ങളുടെ മുന്‍പില് കാണിച്ചു. അപ്പോഴും കുഞ്ഞുങ്ങള് അതില് കൊത്തി. അതായത് തള്ളപ്പക്ഷിയല്ല മറിച്ച് മഞ്ഞ കൊക്കും അതിലെ ചുവന്ന പൊട്ടുമാണ് കുഞ്ഞുങ്ങളുടെ തലച്ചോറില് രേഖപ്പെടുത്തിയിരിക്കുന്നത്. ആ കൊക്കിന്റെ അറ്റത്ത് അമ്മയുണ്ടാകും എന്നു സങ്കല്‍പ്പം. അടുത്ത ഘട്ടമായി ഗവേഷകര്, കൊക്കിനോട് സാമ്യമൊന്നുമില്ലാത്ത ഒരു നീണ്ട മഞ്ഞ വസ്തുവില് മൂന്ന് ചുവന്ന പൊട്ടുകള് അടയാളപ്പെടുത്തി കുഞ്ഞുങ്ങളുടെ മുന്‍പില് വെച്ചു. പ്രതീക്ഷിച്ചതിനു വിരുദ്ധമായി കുഞ്ഞുങ്ങള് കൂടുതല് ആവേശത്തോടെ അതില് കൊത്തുകയാണ് ചെയ്തത്!\nഅതായത്, പക്ഷിക്കുഞ്ഞുങ്ങള്‍ക്ക് ഭക്ഷണം ലഭിക്കുവാനായുള്ള ഒരു നാഢീസംവിധാനം, അതിന്റെ സ്വാഭാവിക ഉത്തേജകത്തിനോട് പ്രതികരിക്കുന്നതുപോലെ തന്നെ തനിപ്പകര്‍പ്പിനോടും പ്രതികരിച്ചു. (ഇവിടെ ഫോട്ടോയോട് താരതമ്യപ്പെടുത്താം.) എന്നാല് വ്യത്യസ്തതയുള്ള ഒരു പകര്‍പ്പിനോട് (ഇവിടെ ഭാഗ്യവശാല് പോസിറ്റീവായ) കൂടുതലായി പ്രതികരിക്കുന്നു. നല്ലൊരു ചിത്രത്തോട് താരതമ്യപ്പെടുത്തിക്കൂടേ?\nനമ്മളിവിടെ മനസ്സിലാക്കുന്നത് ഇതാണ്. നാഢീസംവിധാനങ്ങളെ, ഇന്‍പുട്ടുകളുടെ (ഇവിടെ കാഴ്ച) കൗശലകരമായ കൈകാര്യം വഴി വ്യത്യസ്തമായി ഉത്തേജിപ്പിക്കാന് പറ്റും. അതായത് കാഴ്ചയുടെ വ്യത്യസ്തതവഴി വൈകാരികതയുടെ ഏറ്റക്കുറച്ചിലുകള് സൃഷ്ടിക്കാനാവുന്ന രീതിയിലാണ് നാഢീഘടന.\nചുരുക്കത്തില് നല്ല ചിത്രകാരന് സ്വന്തം അറിവു വെച്ചോ, അല്ലെങ്കില് ജീനിയസ് എന്നു നമ്മള് വിളിക്കുന്ന സംഭവത്തിന്റെ മികവുകൊണ്ട് അറിഞ്ഞോ, അറിയാതെയോ നമ്മുടെ ലിംബിക് ഘടനയെ അധികമായി ഉത്തേജിപ്പിക്കുന്ന വിഷ്വല് ഇന്‍പുട്ടുകള് തന്റെ ചിത്രത്തില് നല്‍കുന്നു. അത്തരം ചിത്രങ്ങള് നമുക്കാസ്വാദ്യമാകുന്നു.\nനേര്‍പ്പകര്‍പ്പുകള് സാധാരണമായ പ്രതികരണമേ ഉണ്ടാക്കുന്നുള്ളൂ എന്നു നാം കണ്ടു. സ്വാഭാവികതയില് നിന്നുള്ള വ്യതിചലനം ആണ് അധികഉത്തേജനം നല്‍കുന്നത്. തീര്‍ച്ചയായും എല്ലാ വ്യതിചലനങ്ങളും പോസിറ്റീവായ ഫലമല്ല നല്‍കുന്നത്. അതുകൊണ്ടു തന്നെയാണ് ഏതൊക്കെ പേരിട്ടു വിളിച്ചാലും ചില ചിത്രങ്ങള് അരോചകമാകുന്നതും, ആസ്വാദകന്റെ 'വിവരക്കേടി'നെപ്പഴിച്ച് ചിത്രകാരന് സായൂജ്യമടയേണ്ടി വരുന്നതും.\nഇനി ഏതൊക്കെ രീതിയിലുള്ള വ്യതിചലനങ്ങളാണ് നല്ല ഫലം നല്‍കുന്നത്? അതിന് വല്ല പൊതു നിയമവും ഉണ്ടോ? ഉണ്ടെന്നാണ് പുതിയ നിരീക്ഷങ്ങള്. നൂറോഏസ്തെറ്റിക്സ് എന്ന ഒരു പുതിയ ശാസ്ത്രശാഖ തന്നെ ആരംഭിച്ചുകഴിഞ്ഞു.\nപ്രൊ: രാമചന്ദ്രന്റെ പത്തു കല്‍പ്പനകള്, അടുത്ത പോസ്റ്റില്.\nPosted by ബാബുരാജ് at Saturday, January 17, 20094comments:\nവയനാട് കാഴ്ചകള്.4തോല്‍പ്പെട്ടി വന്യജീവി സംരക്ഷ...


വേഗരാജാവിന് കാലിടറി: ഗാറ്റ്‌ലിന് ലോക ചാമ്പ്യന് | World Athletic Championship 2017\nഅമേരിക്കയുടെ തന്നെ ക്രിസ്റ്റ്യന് കോള്‍മാനാണ് രണ്ടാമതെത്തിയത്\nPublished: Aug 6, 2017, 02:31 AM IST\nലണ്ടന്: വിടവാങ്ങല് മത്സരത്തില് ട്രാക്കിന്റെ രാജാവിന് കാലിടറി. ലോക അത്‌ലറ്റിക് ചാമ്പ്യന്‍ഷിപ്പ് 100 മീറ്ററിന്റെ ഫൈനലില് ഉസൈന് ബോള്‍ട്ടിനെ പിന്തള്ളി അമേരിക്കയുടെ ജസ്റ്റിന് ഗാറ്റ്‌ലിന് ഒന്നാമനായി. ഹീറ്റ്‌സിലും സെമിയിലും മികച്ച പ്രകടനം കാഴ്ചവെക്കാനാകാതിരുന്ന ബോള്‍ട്ടിന് ഫൈനലില് മൂന്നാമനായാണ് ഫിനിഷ് ചെയ്യാനായത്.\nഅമേരിക്കയുടെ തന്നെ ക്രിസ്റ്റ്യന് കോള്‍മാനാണ് രണ്ടാമതെത്തിയത്. 9.92 സെക്കന്റിലാണ് ഗാറ്റ്‌ലിന് ഫിനിഷ് ചെയ്തത്. കോള്‍മാന് 9.94 സെക്കന്റില് ഫിനിഷ് ചെയ്തപ്പോള് ബോള്‍ട്ട് ഫിനിഷ് ചെയ്തത് 9.95 സെക്കന്റിലാണ്.\nഒരു പതിറ്റാണ്ടോളം ട്രാക്കുകളുടെ രാജാവായി വാഴ്ന്ന ബോള്‍ട്ടിന് കരിയറിലെ അവസാന വ്യക്തിഗത മത്സരത്തില് വെങ്കലമെഡലുമായി വിടവാങ്ങേണ്ടി വന്നത് ആരാധകരെ കണ്ണീരിലാഴ്ത്തി.\nJustin Gatlin wins world 100m gold by beating Usain Bolt in the Jamaican's last solo race of his career pic.twitter.com/ekE6bUmMC6\nകഴിഞ്ഞ ദിവസം ഹീറ്റ്‌സിലും ഇന്ന് സെമിയിലും മികച്ച പ്രകടനത്തിന് വിനയായ തുടക്കം തന്നെയാണ് ഫൈനലിലും ബോള്‍ട്ടിനെ പിന്നിലാക്കിയത്. ഹീറ്റ്‌സില് 10.09 ഉം സെമിയില് 9.98 സെക്കന്റിലുമാണ് ബോള്‍ട്ട് ഫിനിഷ് ചെയ്തിരുന്നത്. ഇനി റിലേയില് ജമൈക്കന് ടീമംഗമായി ബോള്‍ട്ട് മത്സരിക്കുന്നുണ്ട്.


Fighter Jet Crash | രാജസ്ഥാനില് വ്യോമസേന വിമാനം തകര്‍ന്നുവീണു; പൈലറ്റ് മരിച്ചു – News18 Malayalam\nFighter Jet Crash | രാജസ്ഥാനില് വ്യോമസേന വിമാനം തകര്‍ന്നുവീണു; പൈലറ്റ് മരിച്ചു\nസംഭവത്തില് വ്യോമസേന അന്വേഷണത്തിന് ഉത്തരിവിട്ടിട്ടുണ്ട്.\nLast Updated : December 25, 2021, 07:19 IST\nന്യൂഡല്‍ഹി: രാജസ്ഥാനിലെ ജയ്‌സാല്‍മീറിന് സമീപം ഇന്ത്യന് വ്യോമസേനയുടെ മിഗ്-21(MIG-21) യുദ്ധവിമാനം തകര്‍ന്നു വീണു. അപകടത്തില് വിങ് കമാന്‍ഡര് ഹര്‍ഷിത് സിന്‍ഹ മരിച്ചു. വെള്ളിയാഴ്ച രാത്രില എട്ടരയോടെയായിരുന്നു അപകടം ഉണ്ടായത്.\nസാം പൊലീസ് സ്റ്റേഷന്റെ കീഴിലുള്ള ഡെസേര്‍ട്ട് നാഷണല് പാര്‍ക്ക് ഏരിയയിലാണ് വിമാനം തകര്‍ന്നത് വീണതെന്ന് ജയ്‌സല്‍മീര് എസ്പി അജയ് സിങ്ങിനെ ഉദ്ധരിച്ച് വാര്‍ത്താ ഏജന്‍സിയായ പിടിഐ റിപ്പോര്‍ട്ട് ചെയ്തു. സംഭവത്തില് വ്യോമസേന അന്വേഷണത്തിന് ഉത്തരിവിട്ടിട്ടുണ്ട്.\nതമിഴ്‌നാട്ടിലെ കുനൂരില് വ്യോമസേനാ ഹെലികോപ്റ്റര് അപകടത്തില്‍പ്പെട്ട് സംയുക്ത സൈനിക മേധാവിയടക്കം 14 പേര് മരിച്ച സംഭവത്തിന് പിന്നാലെയാണ് വ്യോമസേനയുടെ വിമാനം തകര്‍ന്നുവീണത്. ഈ സംഭവത്തില് എയര്‍മാര്‍ഷല് മാനവേന്ദ്ര സിംഗിന്റെ നേതൃത്വത്തിലുള്ള അന്വേഷണം പുരോഗമിക്കുകയാണ്. ഫ്‌ളൈറ്റ് ഡേറ്റ റെക്കോര്‍ഡറില് നിന്ന് വിവരങ്ങള് ശേഖരിച്ചാണ് അന്വേഷണം നടക്കുന്നത്. അപകട അന്വേഷണ റിപ്പോര്‍ട്ടിന്റെ അടിസ്ഥാനത്തില് പ്രോട്ടോകോള് പരിഷ്‌ക്കരിക്കുമെന്ന് വ്യോമസേന മേധാവി എയര് ചീഫ് മാര്‍ഷ്യല് വി ആര് ചൌധരി കഴിഞ്ഞ ദിവസം അറിയിച്ചിരുന്നു.\nDeath Penalty for Rape | ബലാത്സംഗക്കേസുകളില് ഇനി തൂക്കുകയര്; നിയമം പാസാക്കി മഹാരാഷ്ട്ര\nബലാത്സംഗ കുറ്റങ്ങള്‍ക്ക് വധശിക്ഷ(Death Penalty) നല്‍കാന് നിയമം പാസാക്കി മഹാരാഷ്ട്ര(Maharashtra). നിയമസഭ ഏകകണ്ഠമായാണ് നിയമം പാസാക്കിയത്. സ്ത്രീകള്‍ക്കും കുട്ടികള്‍ക്കുമെതിരായ അതിക്രമങ്ങള് തടയുക ലക്ഷ്യമിട്ടാണ് നിയമം പാസാക്കിയത്. ഇത്തരം കുറ്റകൃത്യങ്ങള്‍ക്ക് പരമാവധി ശിക്ഷ നല്‍കുന്ന വിധത്തിലാണ് നിയമം പാസാക്കിയത്.\nശക്തി ക്രിമിനല് ലോസ് ബില്ലിനാണ് നിയമസഭ അംഗീകാരം നല്‍കിയിരിക്കുന്നത്. മാനഭംഗം, കൂട്ടബലാത്സംഗം തുടങ്ങിയ കുറ്റകൃത്യങ്ങള്‍ക്ക് വധശിക്ഷ നല്‍കുന്നതിനുള്ള നിയമം പാസാക്കിയ രണ്ടാമത്തെ സംസ്ഥാനമാണ് മഹാരാഷ്ട്ര. ആന്ധ്രപ്രദേശായിരുന്നു ആദ്യമായി നിയമം പാസാക്കിയത്.\n16-ാം വയസില് താഴെയുള്ളവര്‍ക്കെതിരായ പീഡനം, കൂട്ടബലാത്സംഗം തുടങ്ങിയ കേസുകളില് വധശിക്ഷയോ, ജീവപര്യന്തം ശിക്ഷയോ ആണ് ബില് നിര്‍ദേശിക്കുന്നത്. കൂടാതെ സ്ത്രീകള്‍ക്ക് മാനഹാനി ഉണ്ടായെന്ന പരാതികളില് 30 ദിവസത്തിനകം അ്ന്വേഷണം പൂര്‍ത്തിയാക്കണമെന്നും ബില് നിര്‍ദേശിക്കുന്നു.\nഅതേസമയം ആര്‍ക്കെങ്കിലും എതിരെ തെറ്റായ പരാതി നല്‍കുകയോ, തെറ്റായ വിവരം നല്‍കുകയോ ചെയ്തതായി കണ്ടെത്തിയാല് അവര്‍ക്ക് മൂന്ന് വര്‍ഷത്തില് കുറയാത്ത തടവും ഒരു ലക്ഷം രൂപ പിഴയും ശിക്ഷ വിധിക്കണമെന്ന് നിയമത്തില് പറയുന്നു.\nആസിഡ് ആക്രമണ കേസുകളില് പരമാവധി 15 വര്‍ഷം തടവുശിക്ഷ നല്‍കണം. ഇരയുടെ സാധാരണ ജീവിതത്തിന് ബുദ്ധിമുട്ട് ഉണ്ടാക്കുന്നതാണെന്ന് വ്യക്തമായാല് പ്രതിയുടെ ശിക്ഷ വീണ്ടും ദീര്‍ഘിപ്പിക്കും. കൂടാതെ പ്രതിയുടെ പക്കല് നിന്ന് പിഴ ഈടാക്കി ഇരയ്ക്ക് നല്‍കണമെന്നും നിയമത്തില് പറയുന്നു.\naccidentindian airforcemig 21mig 21 crash


First Omicron death confirmed in India; deceased wasa52-year-old man Came from Nigeria | ഇന്ത്യയില് ആദ്യത്തെ ഒമൈക്രോണ് മരണം സ്ഥിരീകരിച്ചു; മരിച്ചത് നൈജീരിയയില് നിന്നെത്തിയ 52കാരന് - Malayalam Oneindia\n46 min ago വിദ്വേഷ പ്രസംഗ കേസ്; പിസി ജോർജ് അറസ്റ്റിൽ..തിരുവനന്തപുരത്തേക്ക് മാറ്റും\nഇന്ത്യയില് ആദ്യത്തെ ഒമൈക്രോണ് മരണം സ്ഥിരീകരിച്ചു; മരിച്ചത് നൈജീരിയയില് നിന്നെത്തിയ 52കാരന്\nUpdated: Thu, Dec 30, 2021, 22:00 [IST]\nമുംബൈ: ഏറ്റവും പുതിയ കൊവിഡ് വകഭേദമായ ഒമൈക്രോണ് ബാധിച്ച് ഇന്ത്യയില് ആദ്യത്തെ മരണം റിപ്പോര്‍ട്ട് ചെയ്തു. മഹാരാഷ്ട്രയിലാണ് ആദ്യത്തെ മരണം റിപ്പോര്‍ട്ട് ചെയ്തത്. നൈജീരിയയില് നിന്നെത്തിയ 52കാരനാണ് മരിച്ചത്. ഈ മാസം 28ന് ആണ് ഇദ്ദേഹം മരിച്ചത്. സാമ്പിള് വൈറോളജി ലാബില് നടത്തിയ പരിശോധനയിലാണ് ഒമൈക്രോണ് വകഭേദമാണെന്ന് സ്ഥിരീകരിച്ചത്.\nആശുപത്രിയില് ചികിത്സയിലായിരുന്ന ഇദ്ദേഹത്തിന് ഹൃദയാഘാതം സംഭവിക്കുകയായിരുന്നു. രോഗിക്ക് 13 വര്‍ഷമായി പ്രമേഹമുണ്ടായിരുന്നു. രോഗിയുടെ മരണം കൊവിഡ് അല്ലാത്ത കാരണങ്ങളാലാണെന്ന് സംസ്ഥാന സര്‍ക്കാര് അറിയിച്ചു. യാദൃശ്ചികമായി, അദ്ദേഹത്തിന്റെ സാമ്പിളുകള് നാഷണല് ഇന്‍സ്റ്റിറ്റ്യൂട്ട് ഓഫ് വൈറോളജിയിലേക്ക് അയച്ചപ്പോള് ഒമൈക്രോണ് സ്ഥിരീകരിക്കുകയായിരുന്നെന്ന് ആരോഗ്യ വകുപ്പ് അറിയിച്ചു.\nഇതിനിടെ, മഹാരാഷ്ട്രയില് 198 ഒമൈക്രോണ് കേസുകള് കൂടി റിപ്പോര്‍ട്ട് ചെയ്തതോടെ രോഗബാധിതരുടെ എണ്ണം 450 ആയി. ഒമിക്രോണ് ആദ്യം സ്ഥിരീകരിച്ച ദക്ഷിണാഫ്രിക്കയില് ഇപ്പോള് റിപ്പോര്‍ട്ട് ചെയ്യുന്ന കൊവിഡ് കേസുകളില് 96 ശതമാനവും ഒമിക്രോണാണ്. വ്യാപന തീവ്രത കൂടിയ വകഭേദം രാജ്യത്തും കൂടുല് സ്ഥിരീകരിക്കുന്നതോടെ കൊവിഡ് കേസുകള് വീണ്ടും കുതിച്ചുയരുകയാണ്.\nഅതേസമയം, രാജ്യത്ത് ഇപ്പോള് നിലനില്‍ക്കുന്ന കൊവിഡ് വ്യാപനത്തിന്റെ കാരണം ഒമൈക്രോണ് ആണെന്നാണ് ആരോഗ്യവിദഗ്ദരുടെ വിലയിരുത്തല്. ഇതിന്റെ പശ്ചാത്തലത്തില് ദില്ലി അടക്കമുള്ള എട്ട് സംസ്ഥാനങ്ങള് കേന്ദ്ര സര്‍ക്കാര് വീണ്ടും മുന്നറിയിപ്പ് നല്‍കി. പ്രതിവാര കോവിഡ് -19 കേസുകളുടെയും പോസിറ്റിവിറ്റി നിരക്കിന്റെയും അടിസ്ഥാനത്തില് മഹാരാഷ്ട്ര, പശ്ചിമ ബംഗാള്, തമിഴ്നാട്, ഡല്‍ഹി, കര്‍ണാടക, ഗുജറാത്ത് എന്നീ സംസ്ഥാനങ്ങളില് ആശങ്കയുണ്ടാക്കുന്നുണ്ടെന്ന് കേന്ദ്ര സര്‍ക്കാര് അറിയിച്ചു. എട്ട് ജില്ലകളില് പ്രതിവാരം 10 ശതമാനത്തിലധികം പോസിറ്റീവിറ്റി റിപ്പോര്‍ട്ട് ചെയ്യുമ്പോഴും 14 ജില്ലകളില് 5-10 ശതമാനത്തിനും ഇടയില് പോസിറ്റിവിറ്റി റിപ്പോര്‍ട്ട് ചെയ്യുന്നുണ്ട്.\nഅതേസമയം, ഒമൈക്രോണിന്റെ പശ്ചാത്തലത്തില് പുതുവത്സരാഘോഷങ്ങള്‍ക്ക് വിവിധ സംസ്ഥാനങ്ങള് നിയന്ത്രണം ഏര്‍പ്പെടുത്തിയിട്ടുണ്ട്. ഹോട്ടലുകളും റെസ്റ്റോറന്റുകളും ഉള്‍പ്പെടെ അടച്ചിട്ടതോ തുറസ്സായതോ ആയ സ്ഥലങ്ങളില് പുതുവത്സരാഘോഷങ്ങളും ഒത്തുചേരലുകളും ന\nടത്തുന്നത് മുംബൈ പോലീസ് നിരോധിച്ചിട്ടുണ്ട്. ഉത്തരവ് വ്യാഴാഴ്ച മുതല് 2022 ജനുവരി7വരെ പ്രാബല്യത്തില് ഉണ്ടായിരിക്കും.\nദില്ലിയിലും ഒമൈക്രോണ് കേസുകള് വ്യാപിക്കുന്നുണ്ട്. ഏറ്റവും കൂടുതല് ഒമിക്രോണ് കേസുകള് റിപ്പോര്‍ട്ട് ചെയ്തത് ദില്ലിയിലാണ്. ഒമൈക്രോണ് വേരിയന്റ് സമൂഹത്തില് ക്രമേണ പടരുകയാണെന്ന് ഡല്‍ഹി ആരോഗ്യമന്ത്രി സത്യേന്ദര് ജെയിന് മുന്നറിയിപ്പ് നല്‍കി. യാത്രാ ചരിത്രമില്ലാത്ത ആളുകള്‍ക്കും ഈ വകഭേദം ബാധിച്ചിട്ടുണ്ട്. ഒമിക്റോണ് വേരിയന്റിന്റെ കേസുകളുടെ എണ്ണത്തില് 25 കേസുകള് ഡല്‍ഹി ചേര്‍ത്തിട്ടുണ്ട്, തുടര്‍ച്ചയായ രണ്ടാം ദിവസവും മഹാരാഷ്ട്രയെക്കാള് മുന്നിലാണ്. ഡിസംബറിന്റെ തുടക്കത്തില് രാജ്യത്ത് ആദ്യമായി കണ്ടെത്തിയ ഒമിക്റോണ് വേരിയന്റിന്റെ 263 കേസുകള് തലസ്ഥാനത്ത് രേഖപ്പെടുത്തിയിട്ടുണ്ട്, ഇത് രാജ്യത്തെ ഏറ്റവും ഉയര്‍ന്നതാണ്.\nനഗരത്തില് കൊറോണ വൈറസ് രോഗികളുടെ പെട്ടെന്നുള്ള കുതിച്ചുചാട്ടത്തിന് പിന്നിലെ കാരണം വര്‍ദ്ധിച്ചുവരുന്ന ഒമൈക്രോണ് കേസുകളുടെ എണ്ണമായിരിക്കാമെന്നാണ് വിലയിരുത്തല്. സംസ്ഥാനത്ത് റിപ്പോര്‍ട്ട് ചെയ്ത 60ഓളം കേസുകള്‍ക്ക് അന്താരാഷ്ട്ര യാത്ര ചരിത്രമോ, രോഗികളുമായി സമ്പര്‍ക്കമോ ഇല്ല. പുതിയ വൈറസ് വകഭേദം ഇപ്പോള് സമൂഹത്തില് പ്രചരിക്കുന്നുണ്ടെന്നാണ് ദില്ലി ദുരന്ത നിവാരണ ആതോറിറ്റിയുടെ വിലയിരുത്തല്.\ncovid19 coronavirus coronavirus vaccine Omicron\nFirst Omicron death confirmed in India; deceased wasa52-year-old man Came from Nigeria


കെ.ജി.റ്റി.ഇ. പ്രിന്റിംഗ് ടെക്‌നോളജി കോഴ്‌സുകളിലേക്ക് അപേക്ഷിക്കാം – East Coast Daily Malayalam\nApr 14, 2019, 08:39 pm IST\nതിരുവനന്തപുരം: സാങ്കേതിക വിദ്യാഭ്യാസ വകുപ്പും കേരള സ്റ്റേറ്റ് സെന്റർ ഫോർ അഡ്വാൻസ്ഡ് പ്രിന്റിംഗ് & ട്രെയിനിംഗും സംയുക്തമായി ആരംഭിക്കുന്ന കേരള ഗവൺമെന്റ് അംഗീകാരമുള്ള ഒരു വർഷ കെ.ജി.റ്റി.ഇ. പ്രീ-പ്രസ് ഓപ്പറേഷൻ/കെ.ജി.റ്റി.ഇ. പ്രസ് വർക്ക്/കെ.ജി.റ്റി.ഇ. പോസ്റ്റ്-പ്രസ് ഓപ്പറേഷൻ ആന്റ് ഫിനിഷിംഗ് കോഴ്‌സുകളിലേക്ക് അപേക്ഷ ക്ഷണിച്ചു. അപേക്ഷകർ എസ്.എസ്.എൽ.സി അഥവാ തത്തുല്യ യോഗ്യതയോ പാസായിരിക്കണം. പട്ടികജാതി/പട്ടികവർഗ/മറ്റർഹ വിഭാഗക്കാർക്ക് നിയമാനുസൃത ഫീസ് ആനുകൂല്യം ലഭിക്കും. ഒ.ബി.സി./എസ്.ഇ.ബി.സി./മുന്നാക്ക സമുദായങ്ങളിലെ സാമ്പത്തികമായി പിന്നാക്കം നിൽക്കുന്ന വിദ്യാർത്ഥികൾക്ക് വരുമാന പരിധിക്ക് വിധേയമായി ഫീസ് ആനുകൂല്യം ലഭിക്കും.\nഭരണഘടനയെ നശിപ്പിക്കാന് ശ്രമങ്ങള് നടന്നതായി പ്രിയങ്ക ഗാന്ധി\nസീസണിലെ ഏഴാം വിജയം സ്വന്തമാക്കി ചെന്നൈ സൂപ്പർ കിങ്‌സ്


Mohanlal Dance rehearsal for Onnanu Nammal Show: കിടിലൻ ഡാൻസ് സ്റ്റെപ്പുകളുമായി മോഹൻലാൽ; ഈ പ്രായത്തിലും എന്നാ ഒരു ഇതാ എന്ന് ആരാധകർ\nമാധ്യമങ്ങൾ വെറുപ്പ് നിറഞ്ഞ കാര്യങ്ങൾ പ്രചരിപ്പിക്കുന്നു; വീഡിയോ സീരീസ് തുടങ്ങുമെന്ന് രാഹുൽ ഗാന്ധി\nഈ സസ്തനി മനുഷ്യനെ കോവിഡില് നിന്നും രക്ഷിക്കുമോ? ആന്റിബോഡികള് വേര്‍തിരിച്ച് ശാസ്ത്രലോകം\nസ്വര്‍ണക്കടത്ത് അന്വേഷണം: വേവലാതി എന്തിനെന്ന് മുഖ്യമന്ത്രി\nവിധുവിന് മറുപടിയുമായി പാർവതി, പുതിയ വീടിന്റെ വിശേഷങ്ങളുമായി നമിത; ഇന്നത്തെ സിനിമാവാർത്തകൾ\nറഷ്യയിലെ കോവിഡ് വാക്‌സിന് ജനങ്ങളില് എത്താന് ഇനിയുമെത്ര കാത്തിരിക്കണം?\nഎന്നെ മറ്റാരേക്കാളും നന്നായി അറിയാവുന്ന വിധുവിന്റെ ആരോപണങ്ങൾ വേദനിപ്പിക്കുന്നു: പാര്‍വ്വതി തിരുവോത്ത്\nകേരള സര്‍വകലാശാലയിൽ ഗസ്റ്റ് ലക്ചറര് ഒഴിവുകള്\nകേരളത്തിൽ ഇന്ന് കോവിഡ് സ്ഥിരീകരിച്ചത് 449 പേർക്ക്; രണ്ട് മരണം\nMohanlal Dance Rehearsal Video Viral\nകിടിലൻ ഡാൻസ് സ്റ്റെപ്പുകളുമായി മോഹൻലാൽ; ഈ പ്രായത്തിലും എന്നാ ഒരു ഇതാ എന്ന് ആരാധകർ\n'ഒന്നാണ് നമ്മൾ' എന്ന സ്റ്റേജ് ഷോയുടെ റിഹേഴ്സലിൽ നിന്നുള്ള വീഡിയോ ആണ് വൈറലായി കൊണ്ടിരിക്കുന്നത്\nDecember 04, 2018 03:04:13 pm\n‘വെൺപുലരികൾ പൊൻകസവിടും ഇന്ദ്രനീലമേഘമെന്റെ ദൂതു പോയ ഹംസമായി..’ കേട്ടിരിക്കെ ആർക്കുമൊന്നു ഡാൻസ് ചെയ്തുനോക്കാൻ തോന്നുന്ന അടിപ്പൊളി പാട്ടിനൊപ്പം ചുവടുകൾ വെക്കുകയാണ് മലയാളത്തിന്റെ പ്രിയതാരം മോഹൻലാൽ. കൂടെ നടി ഇനിയയുമുണ്ട്. പ്രളയാനന്തര കേരളത്തിന് കൈത്താങ്ങാവാനും പുനർനിർമ്മാണപ്രവർത്തനങ്ങളിലേക്കുള്ള ഫണ്ട് കണ്ടെത്താനുമായി താരസംഘടനയായ എഎംഎംഎ സംഘടിപ്പിക്കുന്ന സ്റ്റേജ് ഷോയുടെ റിഹേഴ്സലിൽ നിന്നുള്ള വീഡിയോയാണ് ഇന്നലെ മുതൽ യൂട്യൂബിൽ തരംഗമായി കൊണ്ടിരിക്കുന്നത്.\nഫ്ളെക്സിബിൾ ആയ ചുവടുകളോടെ ആസ്വദിച്ച് ഡാൻസ് ചെയ്യുകയാണ് വീഡിയോയിൽ മോഹൻലാൽ. മോഹൻലാൽ നായകനായ ‘പ്രജ’ എന്ന ചിത്രത്തിലെ ‘ചന്ദനമണി സന്ധ്യകളുടെ നടനം തുടരുക…’ എന്ന ഗാനത്തിന്റെ അനുപല്ലവി വരികളാണ് വീഡിയോയുടെ ബാക്ക്ഗ്രൗണ്ടാകുന്നത്. വീഡിയോയിലെ ഡാൻസ് പെർഫോമെൻസിലെ താരത്തിന്റെ ഫ്ളെക്സിബിളിറ്റിയെ പ്രശംസിക്കുകയാണ് ആരാധകർ വീഡിയോയ്ക്ക് താഴെ. ഒന്നര ലക്ഷത്തിലേറെ പേരാണ് ഈ വീഡിയോ ഇതിനകം കണ്ടിരിക്കുന്നത്.\nഡിസംബർ7ന് അബുദാബിയിലാണ് ‘ഒന്നാണ് നമ്മൾ’ എന്ന സ്റ്റേജ് ഷോ സംഘടിപ്പിക്കപ്പെടുന്നത്. മമ്മൂട്ടിയും മോഹൻലാലുമടക്കം മലയാളസിനിമയിലെ പ്രധാനപ്പെട്ട താരങ്ങളെല്ലാം തന്നെ പരിപാടിയിൽ പങ്കെടുക്കുന്നുണ്ട്. ജോഷി സംവിധാനം ചെയ്ത ‘പ്രജ’യിലെ ഈ ഗാനം ആലപിച്ചിരിക്കുന്നത് എംജി ശ്രീകുമാർ ആണ്. എം ജി രാധാകൃഷ്ണനായിരുന്നു ഗാനത്തിന്റെ സംഗീത സംവിധായകൻ.\nRead more: ‘അമ്മ’ കൈകോര്‍ക്കുന്നു, കേരളത്തിനായി; ഫണ്ട് കണ്ടെത്താനായി അബുദാബിയില് സ്റ്റേജ് ഷോ\nTags: AMMA, Dance, Mohanlal, Video\nവഴുതനങ്ങ കിലോയ്ക്ക് കിട്ടിയത് ’20 പൈസ’; കർഷകൻ കൃഷി നശിപ്പിച്ചു\nKerala Lottery Sthree Sakthi SS-134 Result: കേരള സ്ത്രീ ശക്തി SS-134 ഭാഗ്യക്കുറിയുടെ ഫലം ഇന്ന്\nനിങ്ങളൊരു ഇതിഹാസമായിരുന്നു; സരോജ് ഖാന് ആദരാഞ്ജലി അർപ്പിച്ച് മോഹൻലാൽ


മുംബൈയില് ടാറ്റയുടെ ഇലക്ട്രിക് ബസുകള് ഓടിത്തുടങ്ങി | Arabia Newspaper Malayalam\nമുംബൈ ട്രാന്‍സ്‌പോര്‍ട്ട് കോര്‍പറേഷന് ( ബൃഹത്മുംബൈ ഇലക്ട്രിക് സപ്ലെ ആന്‍ഡ് ട്രാന്‍സ്‌പോര്‍ട്ട് -ബെസ്റ്റ്) നഗരത്തില് പുതിയ ഇലക്ട്രിക് ബസുകളുടെ സര്‍വ്വീസ് ആരംഭിച്ചു. ഹൈ ബ്രിഡ് എസി ബസുകള് നിര്‍മിച്ചിരിക്കുന്നത് മെയ്ക്ക് ഇന് ഇന്ത്യ പദ്ധതിയില് ഉല്‍പ്പെടുത്തി ടാറ്റാ മോട്ടോവ്‌സ് ആണ്.\nബാന്ദ്ര കുര്‍ള കോംപ്ലക്‌സില് (ബികെസി) നിന്നും മുഖ്യമന്ത്രി ദേവേന്ദ്ര ഫട്‌നാവിസ് ബസ് ഫ്‌ളാഗ് ഓഫ് ചെയ്തു. അഞ്ചു റൂട്ടുകളിലേക്കായി 25 ബസുകളാണ് ബെസ്റ്റ് ഇപ്പോള് വാങ്ങിയിട്ടുള്ളത്.\nഥാനെ, വാഷി, ബൊറിവില്ലി, തുടങ്ങിയ ഇടങ്ങളിലേക്കാണ് സര്‍വ്വീസ്. മിനിമം ചാര്‍ജ് 15 രൂപയും മാക്‌സിമം ചാര്‍ജ് 105 രൂപയുമാണ്.\nമെയ്ക്ക് ഇന് ഇന്ത്യ പദ്ധതിയില് ഉള്‍പ്പെടുത്തി ടാറ്റ മോട്ടോഴ്‌സാണ് ബസുകള് നിര്‍മിച്ചു നല്‍കിയത്. സ്റ്റാര് ബസ് എന്നാണ് പേര്,. മെയ്ക്ക് ഇന് ഇന്ത്യയുടെ മുദ്ര പതിച്ച ബസുകളാണ് നിരത്തില് ഇറങ്ങിയിരിക്കുന്നത്. മുംബൈ നഗരത്തിലേക്ക് ഇനിയും 80 ഹൈബ്രിഡ് ബസുകള് എത്തുമെന്ന് കേന്ദ്ര ഘന വ്യവസായ മന്ത്രി അനന്ത് ദിതെ പറഞ്ഞു.\nവാഹനങ്ങളില് നിന്നും പുറന്തള്ളുന്ന അന്തരീക്ഷ മാലിന്യത്തിന് അറുതി വരുത്താനായി ഇലക്ട്രിക് ബസിലേക്ക് കൂടുതല് സര്‍വ്വീസുകള് മാറ്റുമെന്ന് മുഖ്യമന്ത്രി ഫട്‌നാവിസ് അറിയിച്ചു. മൂന്നു മണിക്കൂര് ചാര്‍ജ് ചെയ്താല് 200 കിലോ മീറ്റര് വരെ ഓടുന്ന ബസാണ് ടാറ്റ നിര്‍മിച്ച് നല്‍കിയിരിക്കുന്നത്.\nരാത്രി കാലങ്ങളില് ചാര്‍ജ് ചെയ്ത് പകല് സര്‍വ്വീസ് നടത്തുന്ന രീതിയില് സിറ്റി സര്‍വ്വീസാണ് ഇപ്പോള് സജ്ജീകരിച്ചിരിക്കുന്നത്. മുപ്പതു സീറ്റുകളുള്ള ഒരു ബസിന് 1.61 കോടി രൂപയാണ് വില. ഇന്ധന ചെലവിനുള്ള പണം ലാഭിക്കാനാകുന്ന വഴി സര്‍വ്വീസ് ലാഭകരമാകുമെന്നാണ് കോര്‍പറേഷന് കരുതുന്നത്. സ്റ്റാന്‍ഡ് ബൈ ആയി ഡീസല് എഞ്ചിനും ഇതിനുണ്ട്. ഇന്ധന ടാങ്കും.\nവൈ ഫൈ, ജിപിഎസ് എല്‍ഇഡി ഡ്ിസ്‌പ്ലേ, അനൗണ്‍സ്‌മെന്റ് മൊൂബൈല്, ലാപ്‌ടോപ് ചാര്‍ജിംഗ് സോക്കറ്റ് എന്നിവയെല്ലാം ബസിലുണ്ട്.\nപ്രതിവര്‍ഷം 500 ഇലക്ട്രിക് ബസുകള് നിര്‍മിക്കാനാണ് ടാറ്റാ മോട്ടോഴ്‌സ് പദ്ധതിയിട്ടിരിക്കുന്നത്. ലണ്ടന്, ബീജിംഗ്, ആംസ്റ്റര്‍ഡാം എന്നിവിടങ്ങള്‍ക്കു ശേഷം മുംബൈയിലാണ് ഇലക്ട്രിക് ബസുകള് നിരത്തുകള് കീഴടക്കുന്നത്. മലയാളിയായ രവീന്ദ്ര പിഷാരടിയാണ് ടാറ്റാ മോട്ടോഴിസിന്റെ ഇലക്ട്രിക് ബസ് വിഭാഗത്തിന്റെ എക്‌സിക്യുട്ടീവ് ഡയറക്ടര്.\nTags : Tata Starbus


Emalayalee.com - ഇടുക്കി ജില്ലയിൽ ഇന്ന് 152 പേർക്ക് രോഗബാധ സ്ഥിരീകരിച്ചു.\nകോവിഡ് 19: ഇടുക്കി ജില്ലയിൽ ഇന്ന് (25.10.2020) 152 പേർക്ക് രോഗബാധ സ്ഥിരീകരിച്ചു.\nഇന്ന് രോഗം സ്ഥിരീകരിച്ചവരിൽ 87 പേർക്ക് സമ്പർക്കത്തിലൂടെയാണ് രോഗം ബാധിച്ചിരിക്കുന്നത്. 19 പേർക്ക് രോഗം ബാധിച്ചത് എവിടെ നിന്നാണെന്ന് വ്യക്തമല്ല. രോഗം സ്ഥിരീകരിച്ചവരിൽ 42 പേർ മറ്റ് സംസ്ഥാനങ്ങളിൽ നിന്നും വന്നവരാണ്.\nഅടിമാലി വാളറ സ്വദേശി (75)\nഅടിമാലി ദേവിയാർകോളനി സ്വദേശി (52)\nഅടിമാലി പത്താംമൈൽ സ്വദേശി (46)\nകൊക്കയാർ സ്വദേശി (55)\nവാഴത്തോപ്പ് കൊക്കരക്കുളം സ്വദേശിനി (43)\nകരുണാപുരം കൊച്ചറ സ്വദേശി (61)\nകരുണാപുരം കമ്പംമേട് സ്വദേശിനി (26)\nഉടുമ്പഞ്ചോല സ്വദേശിനി (24)\nതൊടുപുഴ കാരിക്കോട് സ്വദേശിനി (19)\nതൊടുപുഴ സ്വദേശി (45)\nമുട്ടം സ്വദേശി (55)\nഇരട്ടയാർ സ്വദേശി (30)\nകട്ടപ്പന സ്വദേശി (18)\nകുമളി അട്ടപ്പള്ളം സ്വദേശിനികൾ (28,56)\nകുമളി ചെളിമട സ്വദേശി (43)\nകുമളി നെല്ലിമല സ്വദേശിനി (33)\nകുമളി സ്വദേശി (45)\nകൊക്കയാർ സ്വദേശി (33)\nജില്ലയിൽ കോവിഡ് 19 സ്ഥിരീകരിച്ച് ചികിത്സയിലായിരുന്ന 91 പേർ ഇന്ന് രോഗമുക്തി നേടി.\nഇതോടെ ഇടുക്കി സ്വദേശികളായ 1777 പേരാണ് നിലവിൽ കോവിഡ് 19 സ്ഥിരീകരിച്ച് ചികിത്സയിലുള്ളത്


പ്രിയ വെൽനെസ് ചങ്ങാതി\nഹോട്ട് ടബ്; ശരീരവും പ്രാണൻ വിസ്മയവും തോന്നൽ … വർഷം മുഴുവൻ …\nബേഡന് ഒരേ സമയം ഓപ്പൺ എയർ തണുപ്പകറ്റാനുള്ളതും വെള്ളത്തിൽ ശുദ്ധവായു ആസ്വദിക്കുമെന്ന്.\nചൂടുള്ള തണുപ്പ് തമ്മിലുള്ള വ്യത്യാസം ഒരു പ്രത്യേക പ്രസാദിച്ചിരിക്കുന്നു. Dieses Erlebnis wird durch sprudelndes Wasser und Massage noch verstärkt.\nബാരലിന് നീരാവിക്കുളിക്കുള്ള;വീട്ടിൽ ഒരു സ്വകാര്യ അന്തരീക്ഷത്തിൽ വിശ്രമത്തിനും ആരോഗ്യമുള്ള വിശ്രമത്തിന് …\nപ്രത്യേകിച്ച് താപ ഫസ്റ്റ് ക്ലാസ് ആസ്വദിക്കാനാകും അസാധാരണമായ ആകൃതി – കോംപാക്ട് അളവുകൾ ഏതാണ്ട് എല്ലാ സ്ഥലങ്ങളിലേക്ക് നീരാവിക്കുളിക്കുള്ള ലഭ്യമാക്കും. ഒരു ദീർഘായുസ്സ് വേണ്ടി മേൽക്കൂര കിറ്റ് സന്തോഷവും നിർമ്മാതാക്കൾ ധാരാളം പുറത്തുള്ള.\nടൂര് ഹട്ട് / വരട്ടുക വീട്ടിൽ; നിങ്ങളുടെ തോട്ടത്തിൽ പൂർണ പുറമേ …\nബന്ധുക്കളും സുഹൃത്തുക്കളും ഒന്നിച്ചു ഇരിക്കുക, പാചകക്കാരി, grillieren, രാവിലെ ബ്രേക്കുകൾ ചിരിയും മുകളിലും ചാറ്റിംഗ്. ഗ്രിൽ ഹൗസ് അനുയോജ്യമായ വേനൽക്കാല പവലിയൻ ആണ് – ബാർബിക്യു കുടിൽ എല്ലാ സീസണിൽ പൂർണ്ണമായി ഇടിവാണ് ആഭരണം.\nനിങ്ങൾ പ്രീതിയെ പല വർഷം വരുത്തും ഒരു നിക്ഷേപം!\nനമ്മുടെ ഉൽപ്പന്നങ്ങൾ താഴെ മരം ജീവികൾ ലഭ്യമാണ് (വില വ്യത്യാസം):\nപടിഞ്ഞാറൻ റെഡ് സീഡര് (കാനഡ)\nവൈറ്റ് സീഡര് (കാനഡ)\nനാം ലോകവ്യാപകമായി കപ്പൽ – നമ്മുടെ CHF ആവശ്യപ്പെടുക / യൂറോ / ഡോളർ വില പട്ടിക.\n18 thoughts on “സ്വാഗതം”


ഒമാന്റെ വിവിധ ഭാഗങ്ങളില് നാളെ മുതല് കനത്ത മഴക്ക് സാധ്യത\nFirst Published Jun 28, 2016, 4:11 PM IST\nഒമാന്റെ വിവിധ ഭാഗങ്ങളില് നാളെ മുതല് രണ്ടു ദിവസം കനത്ത മഴക്ക് സാധ്യത. 30ന് ഒമാനില് കൊടുങ്കാറ്റ് അടിക്കാന് സാധ്യതയുണ്ടെന്ന് അമേരിക്കന് നാവിക വ്യോമസേനകളുടെ സംയുക്ത ചുഴലിക്കാറ്റ് മുന്നറിയിപ്പ് കേന്ദ്രത്തിന്റെ അറിയിപ്പ്. ദേശീയ ദുരന്തനിവാരണ മുന്നറിയിപ്പ് കേന്ദ്രത്തില് നിന്നുള്ള കാലാവസ്ഥാ അറിയിപ്പുകള് അവഗണിക്കരുതെന്ന് ഒമാന് സിവില് ഏവിയേഷന് അതോറിറ്റി അറിയിച്ചു.\nഇന്ന് ഉണ്ടായ കാലാവസ്ഥാ വ്യതിയാനത്തെ തുടര്‍ന്ന് രാജ്യത്തെ വിവിധ ഭാഗങ്ങളില് മൂടിക്കെട്ടിയ അന്തരീക്ഷമായിരുന്നു. ചിലയിടങ്ങളില് നേരിയ മഴ ലഭിക്കുകയും ചെയ്തു. റാസല് ഹദ്ദ്, മസീറ എന്നിവിടങ്ങളില് പകലില് ഇരുണ്ട അന്തരീക്ഷമായിരുന്നുവെന്ന് കാലാവസ്ഥാ നിരീക്ഷണ കേന്ദ്രം വ്യക്തമാക്കി. അറബിക്കടലില് ന്യൂനമര്‍ദം രൂപം കൊണ്ടതായും കാലാവസ്ഥാ റിപ്പോര്‍ട്ടുകള് പറയുന്നു. അറബിക്കടലിന് വടക്കുഭാഗത്തായിട്ടാണ് ന്യൂനമര്‍ദം രൂപം കൊണ്ടിരിക്കുന്നതെന്ന് സിവില് ഏവിയേഷന് പൊതു അതോറിറ്റി അറിയിച്ചു.\nമണിക്കൂറില് 37 മുതല് 46 കിലോമീറ്റര് വരെ വേഗത്തിലാണ് കാറ്റടിക്കുന്നത്. കാറ്റിന്റെ ശക്തി വര്‍ധിച്ച് ചുഴലികൊടുങ്കാറ്റാനായി മാറാനുള്ള സാധ്യതയും അധികൃതര് മുന്നറിയിപ്പില് പറയുന്നു.\nനാളെയും മറ്റെന്നാളും കടല് പ്രക്ഷുബ്ധമായിരിക്കുമെന്നും തിരമാലകള് മൂന്ന് മുതല് നാല് മീറ്റര് ഉയരാന് സാധ്യതയുണ്ടെന്നും അധികൃതര് വ്യക്തമാക്കുന്നു. ഊഹാപോഹങ്ങളില് കുടുങ്ങരുതെന്നും ദേശീയ ദുരന്തനിവാരണ മുന്നറിയിപ്പ് കേന്ദ്രത്തില് നിന്നുള്ള കാലാവസ്ഥാ അറിയിപ്പുകള് ശ്രദ്ധിക്കണമെന്നും സിവില് ഏവിയേഷന് അതോറിറ്റി അറിയിച്ചു. സമുദ്രോപരിതലം ചൂടുപിടിച്ചതിനെ തുടര്‍ന്ന് അറബിക്കടലിന് മുകളില് ന്യൂനമര്‍ദം രൂപം കൊണ്ടതായി കാലാവസ്ഥാ നിരീക്ഷണ വെബ്‌സൈറ്റായ അക്യുവെതറും സ്ഥിരീകരിച്ചു. 30ന് ഒമാനില് കൊടുങ്കാറ്റ് അടിക്കാന് സാധ്യതയുണ്ടെന്ന് അമേരിക്കന് നാവിക വ്യോമസേനകളുടെ സംയുക്ത ചുഴലിക്കാറ്റ് മുന്നറിയിപ്പ് കേന്ദ്രവും അറിയിപ്പ് നല്‍കിയിരുന്നു.\nകാറ്റഗറി രണ്ടിലുള്ളതായിരിക്കും ഉഷ്ണ കൊടുങ്കാറ്റ്. മണിക്കൂറില് 81 കിലോമീറ്റര് വരെ വേഗതയുള്ള കാറ്റാണ് പ്രവചിക്കപ്പെടുന്നത്.\nLast Updated Oct 5, 2018, 1:07 AM IST


ജില്ലയില് ആകെ 26 പേര് നാമനിര്‍ദ്ദേശ പത്രിക സമര്‍പ്പിച്ചു | Asian Metro News\nജില്ലയില് ആകെ 26 പേര് നാമനിര്‍ദ്ദേശ പത്രിക സമര്‍പ്പിച്ചു\nനിയമസഭാ തെരഞ്ഞെടുപ്പിന് നാമനിര്‍ദ്ദേശ പത്രിക സമര്‍പ്പിക്കുന്നതിനുള്ള സമയം അവസാനിച്ചതോടെ ജില്ലയില് ആകെ പത്രിക നല്‍കിയത് 26 പേര്. മാനന്തവാടിയില് 10 ഉം സുല്‍ത്താന് ബത്തേരിയില്7ഉം കല്‍പ്പറ്റയില്9ഉം സ്ഥാനാര്‍ഥികളാണ് പത്രിക നല്‍കിയത്. പത്രികകളുടെ സൂക്ഷ്മ പരിശോധന ഇന്ന് (20.03.21) അതത് വരണാധികാരികളുടെ നേതൃത്വത്തില് നടക്കും. 22 വരെ പത്രിക പിന്‍വലിക്കാം.\nജില്ലയിലെ മൂന്ന് നിയോജക മണ്ഡലങ്ങളിലേക്ക് ഇന്ന് (വെള്ളി) നാമനിര്‍ദ്ദേശ പത്രിക നല്‍കിയവര്:\nവിശ്വനാഥന്. എം.എസ് (സി.പി.ഐ.എം)\nപ്രസാദ്. എ.എം (സി.പി.ഐ.എം)\nഐ.സി. ബാലകൃഷ്ണന് (ഇന്ത്യന് നാഷണല് കോണ്‍ഗ്രസ്) (മൂന്ന് സെറ്റ്)\nജാനു (ഭാരതീയ ജനതാ പാര്‍ട്ടി)\nഅംബിക (ഭാരതീയ ജനതാ പാര്‍ട്ടി)\nജയലക്ഷ്മി. പി.കെ (ഐ.എന്.സി)\nകേളു. എ.കെ (ബി.ജെ.പി)\nകേളു. കെ.കെ (സ്വതന്ത്രന്)\nഇ.ആര് സന്തോഷ്‌കുമാര് (ലോക് താന്ത്രിക് ജനതാദള്)\nസുബീഷ് ടി.എം (ഭാരതീയ ജനതാ പാര്‍ട്ടി) (രണ്ട് സെറ്റ്)\nടി. സിദ്ദിഖ് (ഇന്ത്യന് നാഷണല് കോണ്‍ഗ്രസ്) (രണ്ട് സെറ്റ്)\nഅനന്തകുമാര് (ഭാരതീയ ജനതാ പാര്‍ട്ടി)


അമിത് ഷാ കാശ്മീരിനെ കേന്ദ്രഭരണ സംസ്ഥാനമാക്കി മാറ്റുന്ന ബില് പാസാക്കിയത് ആഘോഷിക്കുന്ന ഇന്ത്യാക്കാരുടെ വീഡിയോയാണോ ഇത്...? - FactCrescendo | The leading fact-checking website in India\nAugust 8, 2019 January 27, 2022 Mukundan K\n“NaMO-Shah ബില്ല് പാസ്സാക്കിയതിന് ശേഷം ഇന്ത്യയിൽ പുതിയ ആഘോഷങ്ങൾ തുടങ്ങി ?” എന്ന അടിക്കുറിപ്പോടെ Prajeev Prabhakaran എന്ന ഫെസ്ബൂക്ക് പ്രൊഫൈലിലൂടെ ഓഗസ്റ്റ് 8, 2019 മുതല് ഒരു വീഡിയോ പ്രചരിപ്പിക്കുകയാണ്. വീഡിയോയില് ഇന്ത്യയുടെ ഒരുപാട് നീളമുള്ള ഒരു കൊടി ചിലര് കൊണ്ടുപോകുന്നതായി കാണാന് സാധിക്കുന്നു. ഓഗസ്റ്റ് 5, 2019ന് കേന്ദ്ര അഭ്യന്തര മന്ത്രി അമിത് ഷാ രാജ്യസഭയില് ജമ്മു കാശ്മീര് പരിഷ്കരണ ബില് അവതരിപ്പിച്ച് ജമ്മു കാശ്മീര് സംസ്ഥാനത്തിനെ ജമ്മു കാഷ്മിര്, ലഡാഖ് എന്നി രണ്ട് കേന്ദ്ര ഭരണ സംസ്ഥാനങ്ങളാക്കി മാറ്റാനുള്ള ബില് അവതരിപ്പിച്ചു. ഈ ബില് അന്നുതന്നെ രാജ്യസഭയില് പാസ് ആയി. അതിന്‍റെ പിറ്റേ ദിവസം തന്നെ ബില് ലോക്സഭയിലും പാസായി. ഇതിനെ തുടർന്ന് ഉണ്ടായ ആഘോഷങ്ങളുടെ ഭാഗമാണ് വീഡിയോയില് കാണിക്കുന്ന ഈ യാത്ര എന്ന് നമുക്ക് പോസ്റ്റിലൂടെ മനസിലാകുന്നു. എന്നാല് ജമ്മു കാശ്മീര് പരിഷ്കാരം ബില് പാസായതിന്റെ ആഘോഷമാണോ നാം വീഡിയോയില് കാന്നുന്നത്? നമുക്ക് അന്വേഷിക്കാം.\nവസ്തുത വിശകലനംവീഡിയോയിനെ കുറിച്ച് കൂടുതല് അറിയാനായി ഞങ്ങള് പതിവുപോലെ റിവേഴ്സ് ഇമേജ് അന്വേഷണം നടത്തി പരിശോധിച്ചു. അതിനായി ആദ്യം In-vid ക്രോം എക്സ്റ്റന്‍ഷന് ഉപയോഗിച്ച് വീഡിയോയിനെ ഞങ്ങള് പ്രധാന ഫ്രേമുകളില് വിഭജിച്ചു. അതിലുടെ ലഭ്യമായ ഫ്രേമുകളില് ഒന്നിന്‍റെ ഗൂഗിളില് റിവേഴ്സ് ഇമേജ് അന്വേഷണം നടത്തി അന്വേഷിച്ചപ്പോള് ഞങ്ങള്‍ക്ക് ഇതേ വീഡിയോ യുടുബിലും ലഭിച്ചു. റിവേഴ്സ് ഇമേജ് അന്വേഷണത്തിന്‍റെ പരിണാമങ്ങളുടെ സ്ക്രീന്ഷോട്ട് താഴെ നല്‍കിട്ടുണ്ട്.\nയുടുബില് പ്രസിദ്ധികരിച്ച വീഡിയോ പരിശോധിച്ചപ്പോള്, വീഡിയോ ജൂലൈ 30, 2019 ന് പ്രസിദ്ധികരിച്ചതായി കണ്ടെത്തി. അതായത് അമിത് ഷാ രാജ്യസഭയില് ബില് കൊണ്ടുവരുന്നതിന്‍റെ മുമ്പേ. അതോടെ ഈ വീഡിയോ അമിത് ഷാ ജമ്മു കാശ്മീര് പരിഷ്കരണ ബില് കൊണ്ട് വന്നതിനു ശേഷം നടന്ന സംഭവമല്ല എന്ന് വ്യക്തമാകുന്നു.\n“411 അടി നീളമുള്ള തിരംഗ കവാട്” എന്നാണ് വീഡിയോയുടെ അടികുറിപ്പ്. ഇത് വെച്ച് ഞങ്ങള് വീഡിയോയിനെ സംബന്ധിച്ച് വാര്‍ത്ത‍കല് ഗൂഗിളില് അന്വേഷിച്ചു. അതിലുടെ ഞങ്ങള്‍ക്ക് സംഭവത്തിനെ കുറിച്ചുള്ള ചില വാര്‍ത്ത‍കൾ ലഭിച്ചു. അമര് ഉജാല അവരുടെ വെബ്സൈറ്റില് പ്രസിദ്ധികരിച്ച വാര്‍ത്ത പ്രകാരം വീഡിയോയില് കാണുന്നവര് കാവടിയെടുക്കുന്നവരാണ്. വടക്കേ ഇന്ത്യയുടെ സാവന് മാസത്തില് യുപിയിൽ നിന്നും ബീഹാറിൽ നിന്നും ഒരുപാട് പേര് ഹരിദ്വാരിലെയ്ക്ക് പോയി ഗംഗാ ജലം എടുത്ത് അവരുടെ ഗ്രാമത്തിലെ ശിവാലയത്തില് സമര്‍പ്പിക്കും. ഇവരെ കാവടിയ എന്നാണ് വിളിക്കുന്നത്. ഈ യാത്രയെ കാവട് യാത്ര എന്നും വിളിക്കും.\nയുപിയില് 411 മീറ്റര് നീളമുള്ള ഇന്ത്യയുടെ കൊടിയുമായി വീരമൃത്യു വരിച്ച ഇന്ത്യന് സൈനികര്‍ക്കായി ആദരാഞ്ജലി നല്‍കാന് കാവടിയ മാര് കാവട് യാത്ര നടത്തി. ഈ സംഭവത്തിന്‍റെ വീഡിയോയാണ് നാം പ്രസ്തുത പോസ്റ്റില് കാണുന്നത്.\nLive Hindustan Archived Link\nപോസ്റ്റില് പ്രചരിപ്പിക്കുന്നത് തെറ്റാണ്. കാശ്മീര് പരിഷ്കാര ബില് പാസാക്കിയതിനാല് ഇന്ത്യയുടെ കൊടി കൊണ്ട് പോകുന്നവരുടെ വീഡിയോയല്ല ഇത് പകരം യുപിയിലെ കാവടിയമാരുടെ യാത്രയുടെതാണ്.\nTitle:അമിത് ഷാ കാശ്മീരിനെ കേന്ദ്രഭരണ സംസ്ഥാനമാക്കി മാറ്റുന്ന ബില് പാസാക്കിയത് ആഘോഷിക്കുന്ന ഇന്ത്യാക്കാരുടെ വീഡിയോയാണോ ഇത്…?\nഈ ചിത്രങ്ങള് വയനാട്ടില് ചുരം ഇടിഞ്ഞതിന്‍റെതാണോ…?\nFebruary 25, 2020 January 27, 2022 Mukundan K\nJanuary 23, 2020 January 27, 2022 Mukundan K


സാമൂഹിക നൻമയോടുള്ള അഭിലാഷമാവണം രാഷ്ട്രീയ പ്രവർത്തനം: അബ്ദുറഹ്മാൻ ഫൈസി\n\_u0D38\_u0D3E\_u0D2E\_u0D42\_u0D39\_u0D3F\_u0D15 \_u0D28\_u0D7B\_u0D2E\_u0D2F\_u0D4B\_u0D1F\_u0D41\_u0D33\_u0D4D\_u0D33 \_u0D05\_u0D2D\_u0D3F\_u0D32\_u0D3E\_u0D37\_u0D2E\_u0D3E\_u0D35\_u0D23\_u0D02 \_u0D30\_u0D3E\_u0D37\_u0D4D\_u0D1F\_u0D4D\_u0D30\_u0D40\_u0D2F \_u0D2A\_u0D4D\_u0D30\_u0D35\_u0D7C\_u0D24\_u0D4D\_u0D24\_u0D28\_u0D02: \_u0D05\_u0D2C\_u0D4D\_u0D26\_u0D41\_u0D31\_u0D39\_u0D4D\_u0D2E\_u0D3E\_u0D7B \_u0D2B\_u0D48\_u0D38\_u0D3F\nചെർപ്പുളശ്ശേരി: സമൂഹത്തിൽ നൻമ അഭിലഷിച്ചുകൊണ്ട് നടത്തുന്ന സേവനമാവണം രാഷ്ട്രീയ പ്രവർത്തനം. വർഗീയതയും വിദ്വേഷവും സിദ്ധാന്തമായി സ്വീകരിച്ചവരാണ് മനുഷ്യാഹുതിയുടെ രാഷ്ട്രീയം പ്രകടിപ്പിക്കുന്നത്. എസ്.എം.എ സംസ്ഥാന ജനറൽ സെക്രട്ടറി അബ്ദുർറഹ്മാൻ ഫൈസി മാരായമംഗലം . എസ്.വൈ.എസ്. ചെർപ്പുളശ്ശേരി സോൺ ടീം ഒലീവ് അംഗങ്ങൾക്കായി സംഘടിപ്പിച്ച സ്ട്രൈറ്റ് ലൈൻ ക്യാമ്പ് ഉൽഘാടനം ചെയ്യുകയായിരുന്നു അദ്ദേഹം.\nസമസ്ത കേരള ജംഇയ്യത്തുൽ ഉലമ കേന്ദ്ര മുശാവറ മെമ്പറായിരുന്ന മർഹൂം എംടി മാനു മുസ്‌ലിയാരുടെ മഖ്ബറ സിയാറത്തോടെ സ്ട്രൈറ്റ് ലൈൻ ക്യാമ്പിനു തുടക്കമായി. ബാപ്പു മുസ്‌ലിയാർ ചളവറ സിയാറത്തിനു നേതൃത്വം നൽകി. സ്വാഗതസംഘം ചെയർമാൻ മുഹമ്മദ് കുട്ടി ഹാജി നെല്ലായ പതാക ഉയർത്തി. സോൺ പ്രസിഡന്റ് ഉമർസഖാഫി വീരമംഗലത്തിന്റെ അദ്ധ്യക്ഷത വഹിച്ചു.\nസോൺ ജനറൽ സെക്രട്ടറി സൈതലവി മാസ്റ്റർ പൂതക്കാട് കീ നോട്ട് അവതരിപ്പിച്ചു. കേരള മുസ്‌ലിം ജമാഅത്ത് സോൺ സെക്രട്ടറി റഷീദ് സഖാഫി പട്ടിശ്ശേരി, സോൺ കൺട്രോളർ ഉമർ അൽ ഹസനി കൊപ്പം, ക്യാമ്പ് അമീർ കെഎം സഖാഫി മാരായമംഗലം, എന്നിവർ സംസാരിച്ചു. മാതൃക യൂണിറ്റ്, സംഘ ദൗത്യം, ആവിഷ്കാരം എന്നീ സെഷനുകൾക്ക് യഥാക്രമം അബൂബക്കർ മാസ്റ്റർ പടിക്കൽ, ഉമർ ഓങ്ങല്ലൂർ, ശരീഫ് ചെർപ്പുളശ്ശേരി എന്നിവർ നേതൃത്വം നൽകി. ഇരുപത്തിയെട്ട് മണിക്കൂർ നീണ്ടു നിൽക്കുന്ന ദിദ്വിന ക്യാമ്പ് ശനിയാഴ്ച ആറുമണിക്ക് സമാപിക്കും


WhatsApp users complain of high battery drain issue after latest update-'ഇതെന്ത് പണിയാ വാട്സാപ്പേ?'; പുതിയ അപ്ഡേഷനിൽ പണികിട്ടി ഉപയോക്താക്കൾ\n'ഇതെന്ത് പണിയാ വാട്സാപ്പേ?'; അപ്ഡേഷനിൽ പണികിട്ടി ഉപയോക്താക്കൾ\nഐഫോൺ, വൺപ്ലസ്, സാംസങ്, ഷവോമി, ഗൂഗിൾ പിക്സൽ എന്നീ ഫോണുകൾ ഉപയോഗിക്കുന്നവരാണ് പ്രതിസന്ധി നേരിടുന്നത്\nNovember 10, 2019 02:03:46 pm\nന്യൂഡൽഹി: വാട്സാപ്പിന്റെ പുതിയ അപ്ഡേഷൻ വന്നതോടെ പണികിട്ടി ഉപയോക്താക്കൾ. അപ്ഡേഷൻ പൂർത്തിയായതോടെ ഫോണിൽനിന്നു വലിയ രീതിയിൽ ബാറ്ററി ചോർച്ചയുണ്ടാകുന്നുവെന്നാണ് പരാതി. ഫോണിന്റെ ബാറ്ററി ചാർജ് വേഗത്തിൽ നഷ്ടമാകുന്നുവെന്ന പരാതിയുമായി നിരവധി ആളുകളാണ് രംഗത്തെത്തിയിരിക്കുന്നത്. ആപ്ലിക്കേഷന്റെ ബാക്ക്ഗ്രൗണ്ട് പ്രവർത്തനങ്ങൾ വർധിച്ചതാണ് ബാറ്ററി ചോർച്ചയ്ക്ക് കാരണമെന്ന് വാട്സാപ് ബീറ്റ ഇൻഫോ ട്വീറ്റ് ചെയ്യുന്നു.\n“ഞാനുൾപ്പടെയുള്ള ഉപയോക്താക്കൾ പുതിയ അപ്ഡേഷൻ വന്നതോടെ ഫോണിൽനിന്നു വലിയ ബാറ്ററി ചോർച്ച നേരിടുകയാണ്. ആപ്ലിക്കേഷന്റെ ബാക്ക്ഗ്രൗണ്ട് പ്രവർത്തനങ്ങൾ വർധിച്ചതാണ് കൂടിയ ബാറ്ററി ഉപഭോഗത്തിന് കാരണം,” വാട്സാപ് ബീറ്റ ഇൻഫോയുടെ ട്വീറ്റിൽ പറയുന്നു.\nഇതിന പിന്നാലെ നിരവധി ആളുകളാണ് വാട്സാപ്പിനെതിരെ പരാതിയുമായി സമൂഹമാധ്യമങ്ങളിൽ രംഗത്തെത്തിയിരിക്കുന്നത്. സ്ക്രീൻ ഷോട്ടുകളും സ്ക്രീൻ റെക്കോർഡുകളുമുൾപ്പടെയുള്ള തെളിവുകൾ നിരത്തിയാണ് ആളുകൾ പരാതി ഉന്നയിക്കുന്നത്. ഐഫോൺ, വൺപ്ലസ്, സാംസങ്, ഷവോമി, ഗൂഗിൾ പിക്സൽ,വിവോ,ഒപ്പോ ഫോണുകൾ ഉപയോഗിക്കുന്നവരാണ് പ്രതിസന്ധി നേരിടുന്നത്.\nആർക്കൊക്കെ തന്നെ പുതിയ ഗ്രൂപ്പുകളിലേക്ക് ആഡ് ചെയ്യാൻ സാധിക്കുമെന്ന് ഉപയോക്താവിന് തീരുമാനിക്കാമെന്ന തരത്തിലുള്ള ഫീച്ചറുകളും പുതിയ അപ്ഡേഷനിൽ വാട്സാപ് അവതരിപ്പിച്ചിരുന്നു. നിരവധി ഉപയോക്താക്കളുടെ ആവശ്യത്തെത്തുടർന്നാണ് പുതിയ പരിഷ്കരണമെന്ന് കമ്പനി വ്യക്തമാക്കി. പുതിയ നീക്കത്തോടെ അനാവശ്യ സന്ദേശങ്ങൾ ഒഴിവാക്കാനും ഗ്രൂപ്പുകളുടെ ഭാഗമാകുന്നതിൽനിന്ന് ഒഴിവാകാനും ഓരോ ഉപയോക്താവിനും സാധിക്കും.


Watch Steve Jobs Unveil The First Macintosh 30 Years Ago - Malayalam Gizbot\n36 min ago രണ്ട് മാസം മുമ്പ് പുഴയിൽ വീണ ഐഫോൺ 8 തിരികെ കിട്ടിയപ്പോഴും പ്രവർത്തിക്കുന്നു\nആദ്യത്തെ മാക് കമ്പ്യൂട്ടര് പിറന്നത് ഇങ്ങനെ... കാണുക ആ അപൂര്‍വ നിമിഷം!!!\n30 വര്‍ഷം മുമ്പ് ഒരു ജനുവരി 24 -നാണ് ആപ്പിളിന്റെ ആദ്യ മാക് കമ്പ്യൂട്ടര് പിറന്നത്. ഒരിക്കല് താന് സ്ഥാപിച്ച ആപ്പിളില് നിന്ന് പുറത്തുപോകേണ്ടിവന്ന സ്റ്റീവ് ജോബ്‌സ് കമ്പനിയില് തിരിച്ചെത്തിയ ശേഷം പുറത്തിറക്കിയ കമ്പ്യൂട്ടറായിരുന്നു ഇത്.\nവായിക്കുക: മാക് കമ്പ്യൂട്ടര് 30 വര്‍ഷങ്ങളിലൂടെ\nഅന്ന് പ്രത്യേക ചടങ്ങില് നൂറുകണക്കിനു പേരെ സാക്ഷിനിര്‍ത്തി വാര്‍ണാഭമായ ചടങ്ങിലാണ് സ്റ്റീവ് ജോബ്‌സ് ഈ കമ്പ്യൂട്ടര് ലോകത്തിനു മുന്നില് അവതരിപ്പിച്ചത്. 30 വര്‍ഷം മുമ്പുള്ള ആ ലോഞ്ചിംഗിന്റെ വീഡിയോ ആണ് ചുവടെ കൊടുത്തിരിക്കുന്നര്.\nഇന്നത്തെ ലോഞ്ചിംഗ് ലോഞ്ചിംഗ് ചടങ്ങുകള് വച്ചു നോക്കുമ്പോള് ഇത് വലിയ സംഭവം അല്ലെങ്കിലും അന്നത്തെ കാലത്ത് അത്ഭുതം തന്നെയായിരുന്നു ഇത്.\n\nസ്കൂളുകളും കോളേജുകളും ആളുകളെ വിഡ്ഡികളാക്കുന്നു; പറഞ്ഞത് സ്റ്റീവ് ജോബ്സ്!\nവിഢി ദിനത്തില് സ്ഥാപിച്ച കമ്പനി ബുദ്ധിമാന്‍മാരെ അമ്പരിപ്പിച്ചത് ഇങ്ങനെ...!\nഐഫോണിന്റെ അലോസരപ്പെടുത്തുന്ന വസ്തുതകള്...!


Lokayukta | മുഖ്യമന്ത്രിക്കും മന്ത്രിക്കും എതിരായ കേസുകളില് ശക്തമായ വിധി ഉണ്ടാകുമെന്ന് പാര്‍ട്ടിക്ക് ഭയം; വി ഡി സതീശന് | Opposition leader vd satheesan against LDF government – News18 Malayalam\nപ്രതിപക്ഷം ഉന്നയിച്ച വാദങ്ങള്‍ക്കെല്ലാം നിയമത്തിന്റെ പിന്‍ബലമുണ്ട്. സര്‍ക്കാരിന്റെ നിയമവിരുദ്ധ നീക്കത്തെ നിയമപരമായി ചോദ്യം ചെയ്യും\nLast Updated : January 26, 2022, 14:50 IST\nകൊച്ചി:ലോകായുക്തയെ (Lokayukta) നിര്‍ജ്ജീവമാക്കാന് സര്‍ക്കാര് രഹസ്യമായി പുറപ്പെടുവിച്ച ഭേദഗതി ഓര്‍ഡിനന്‍സിനെ ന്യായീകരിച്ച് നിയമ മന്ത്രി പി. രാജീവും സി.പി.എം (CPM) സംസ്ഥാന സെക്രട്ടറി കോടിയേരി ബാലകൃഷ്ണനും നടത്തിയ പ്രതികരങ്ങളും പ്രതിരോധവും അടിസ്ഥാനരഹിതവും വസ്തുതാവിരുദ്ധവുമാണെന്ന് പ്രതിപക്ഷ നേതാവ് വി ഡി സതീശന് (V D satheeasan)\nഹൈക്കോടതിയുടെ രണ്ട് സുപ്രധാന വിധികള് കൂടി അനുസരിച്ചുകൊണ്ടാണ് ഭേദഗതി കൊണ്ടുവന്നതെന്നാണ് മന്ത്രി പി രാജീവ് പറഞ്ഞത്. എന്നാല് ഹൈക്കോടതിയുടെ രണ്ടു വിധികളുള്ളത് ഇപ്പോള് ഭേദഗതി നടത്തിയിരിക്കുന്ന 14-ാം വകുപ്പുമായി ബന്ധപ്പെട്ടുള്ളതല്ല. ലോകായുക്താ നിയമത്തിന്റെ 12-ാം വകുപ്പുമായി ബന്ധപ്പെട്ടാണ് ഹൈക്കോടതി വിധി.\n12-ാം വകുപ്പ് അനുസരിച്ച് ശുപാര്‍ശ ചെയ്യാനുള്ള അധികാരം മാത്രമെ ലോകായുക്തയ്ക്കുള്ളൂ എന്നാണ് പറഞ്ഞിരിക്കുന്നത്.അതു ശരിയുമാണ്. ഇവിടെ 12-ാം വകുപ്പല്ല, 14-ാം വകുപ്പാണ് പ്രശ്നം. 14-ാം വകുപ്പിലാണ് സര്‍ക്കാര് ഭേദഗതി കൊണ്ടുവന്നിരിക്കുന്നത്. 14-ാം വകുപ്പ് അനുസരിച്ചാണ് ലോകായുക്ത നിഗമനങ്ങളിലെത്തുന്നതും കേസിന്റെ ഭാഗമായി പ്രതി സ്ഥാനത്ത് നില്‍ക്കുന്നയാളെ ഓഫീസില് നിന്നും മാറ്റണം, ജലീല് രാജി വയ്ക്കണം എന്നൊക്കെ പറയുന്നത്. ലോകായുക്തയുടെ 22 വര്‍ഷത്തെ ചരിത്രത്തില് 14-ാം വകുപ്പുമായി ബന്ധപ്പെട്ട് കെ.ടി ജലീന്റെ കേസില് മാത്രമാണ് ഇതുവരെ ഒരു തീരുമാനം ഉണ്ടായിട്ടുള്ളത്. അദ്ദേഹം പറഞ്ഞു.\nഅനാവശ്യമായി ദുരിതാശ്വാസ നിധി ഉപയോഗിച്ചെന്ന മൂന്ന് കേസും ഉന്നത വിദ്യാഭ്യാസ മന്ത്രി ആര് ബിന്ദുവിനെതിരായ കേസും ഉള്‍പ്പെടെ നാലു കേസുകള് 14-ാം വകുപ്പ് പ്രകാരം ലോകായുക്തയുടെ മുന്നിലുണ്ട്. ജലീലിന്റെ കേസില് മാത്രമാണ് 14- ാം വകുപ്പ് പ്രകാരം ലോകായുക്ത ഇതുവരെ വിധി പുറപ്പെടുവിച്ചിട്ടുള്ളത്. ഈ സാഹചര്യത്തില് ഹൈക്കോടതി വിധിയുടെ അടിസ്ഥാനത്തിലാണ് ഭേദഗതിയെന്ന് നിയമമന്ത്രി പറഞ്ഞത് വസ്തുതാവിരുദ്ധവും അടിസ്ഥാന രഹിതവുമാണ്.\nഭരണഘടനയുടെ 164-ാം അനുച്ഛേദം അനുസരിച്ച് മന്ത്രിമാര് രാജിവയ്ക്കേണ്ടത് ഗവര്‍ണറുടെ താല്‍പര്യത്തിന് അനുസരിച്ചാണെന്നാണ് മന്ത്രി പി. രാജീവ് പറഞ്ഞ മറ്റൊരു ന്യായീകരണം. ഗവര്‍ണറുടെ 'പ്ലഷര്' അനുസരിച്ച് മാത്രമല്ല മന്ത്രിമാര് രാജിവയ്ക്കുന്നത്. ജനപ്രാതിനിധ്യ നിയമത്തിന്റെ എട്ടാം വകുപ്പ് അനുസരിച്ച് ഒരു മന്ത്രിയെ എം.എല്.എ എന്ന നിലയില് അയോഗ്യനാക്കിയാലും രാജി വയ്ക്കണമെന്ന് അദ്ദേഹം ആവശ്യപ്പെട്ടു.\nഇതുകൂടാതെ അനുച്ഛേദം 226 അനുസരിച്ച് ഹൈക്കോടതിയില് ക്വാ വാറണ്ടോ റിട്ടുകള് പ്രകാരമുള്ള ഉത്തരവ് വന്നാലും ഗവര്‍ണറുടെ അനുമതി ഇല്ലാതെ മന്ത്രിക്ക് രാജിവയ്ക്കേണ്ടി വരും. ഭരണഘടനയുടെ 164-ാം അനുച്ഛേദം അനുസരിച്ച് ഏതെങ്കിലും ഒരു മന്ത്രിയുടെ രാജി മന്ത്രിസഭ തീരുമാനിച്ച് ഗവര്‍ണറെ അറിയിച്ചിട്ടും രാജിവച്ചില്ലെങ്കില് ആ മന്ത്രിയെ ഗവര്‍ണര്‍ക്ക് പുറത്താക്കാം. ഈ അനുച്ഛേദം ചൂണ്ടിക്കാട്ടി മന്ത്രിമാരെ പുറത്താക്കാന് കോടതികള്‍ക്ക് അധികാരം ഇല്ലെന്നു പറയുന്നത് തെറ്റാണ്. സുപ്രീം കോടതിക്കും ഹൈക്കോടതികള്‍ക്കുമുള്ള റിട്ട് അധികാരങ്ങളെ പറ്റിയും ഭരണഘടന പറയുന്നുണ്ട്. 164-ാം അനുച്ഛേദത്തെ മന്ത്രി തെറ്റായാണ് വ്യാഖ്യാനിച്ചത്.\nലോകായുക്ത നിയമം തന്നെ ഭരണഘടനാ വിരുദ്ധമാണെന്നതാണ് മന്ത്രിയുടെ മറ്റൊരു വാദം. 1999-ല് നായനാര് മുഖ്യമന്ത്രിയായിരുന്നപ്പോള് 22 വര്‍ഷങ്ങള്‍ക്ക് മുന്‍പ് കൊണ്ടുവന്ന ഒരു നിയമം ഭരണഘടനാവിരുദ്ധമാണെന്ന് ഇപ്പോള് പറയാനുള്ള കാരണം എന്താണെന്ന് വ്യക്തമല്ല. അപ്പീല് പ്രൊവിഷന് ഇല്ലെന്നാണ് പറയുന്നത്. അങ്ങനെയെങ്കില് ഹൈക്കോടതിയിലേക്ക് അപ്പീല് നല്‍കാനുള്ള ഒരു പ്രൊവിഷന് കൂടി കൂട്ടിച്ചേര്‍ത്താല് പോരെ? പ്രതിപക്ഷത്തിന് ഇക്കാര്യത്തില് എതിര്‍പ്പില്ലെന്ന് അദ്ദേഹം പറഞ്ഞു.\nഅപ്പീല് പ്രൊവിഷന് ഇല്ലാതെ തന്നെ ലോകായുക്തയുമായി ബന്ധപ്പെട്ട വിധികള്‍ക്കെതിരെ ഹൈക്കോടതിയെയോ സുപ്രീംകോടതിയെയോ സമീപിക്കാറുണ്ട്. സുപ്രീം കോടതി ജഡ്ജിയോ ഹൈക്കോടതി ചീഫ് ജസ്റ്റിസോ ആയിരുന്നവരാണ് ലോകായുക്തയാകുന്നത്. അങ്ങനെയുള്ളവര് എടുക്കുന്ന തീരുമാനത്തെ പുതിയ ഭേദഗതി അനുസരിച്ച് മുഖ്യമന്ത്രിക്കോ ഉദ്യോഗസ്ഥന്‍മാര്‍ക്കോ ഹിയറിങ് നടത്തി അപ്പലേറ്റ് അതോറിട്ടിയായി മാറാം.\nഒരു ജുഡീഷ്യല് പ്രക്രിയയിലൂടെയുള്ള തീരുമാനം പുനപരിശോധിക്കേണ്ടത് ജുഡീഷ്യല് സംവിധാനം തന്നെയാണ്. അല്ലാതെ എക്സിക്യൂട്ടീവ് എങ്ങനെയാണ് ജുഡീഷ്യല് സംവിധാനത്തിന്റെ അപ്പലേറ്റ് അതോറിട്ടിയാകുന്നത്. ജുഡീഷ്യല് തീരുമാനത്തെ അട്ടിമറിക്കാന് മുഖ്യമന്ത്രിക്കോ ഉദ്യോഗസ്ഥര്‍ക്കോ എങ്ങനെയാണ് സാധിക്കുന്നത്? അത് തെറ്റായ വ്യാഖ്യാനമാണ്. അംഗീകരിക്കാനാകില്ലെന്ന് അദ്ദേഹം പറഞ്ഞു.\nഅവരവരുടെ കേസില് അവരവര് തന്നെ ജഡ്ജിയാകന് പാടില്ലെന്നത് നിയമത്തിന്റെ അടിസ്ഥാന തത്വമാണ്. ഇതനുസരിച്ച് മന്ത്രിമാര്‍ക്കെതിരായ ഒരു കേസില് മുഖ്യമന്ത്രി എങ്ങനെയാണ് തീരുമാനം എടുക്കുന്നത്? മുഖ്യമന്ത്രിക്കെതിരായ കേസില് മന്ത്രിസഭയുടെ നിര്‍ദ്ദേശപ്രകാരമാണ് ഗവര്‍ണര് തീരുമാനം എടുക്കേണ്ടത്. ഇത് രണ്ടും സ്വാഭാവിക നീതിയുടെ നിഷേധമാണ്.\nലോകായുക്തയ്ക്ക് സര്‍ക്കാരിനെ തന്നെ മറിച്ചിടാനുള്ള തീരുമാനം എടുക്കാമെന്നാണ് കോടിയേരി പറയുന്നത്. കഴിഞ്ഞ 22 വര്‍ഷത്തിനിടെ സര്‍ക്കാരിനെ മറിച്ചിടാനുള്ള എന്ത് തീരുമാനമാണ് ലോകായുക്ത എടുത്തിട്ടുള്ളത്? മുഖ്യമന്ത്രിക്കും ഉന്നത വിദ്യാഭ്യാസ മന്ത്രിക്കും എതിരായ കേസുകളില് ശക്തമായ വിധി ഉണ്ടാകുമോയെന്ന് സര്‍ക്കാരും പാര്‍ട്ടിയും ഭയപ്പെടുന്നുണ്ട്. അതില് നിന്നും മുഖ്യമന്ത്രിയെയും ഉന്നത വിദ്യാഭ്യാസ മന്ത്രിയെയും രക്ഷിക്കാനാണ് നിയമം ഭേദഗതി ചെയ്യുന്നത്. ഇക്കാര്യം കോടിയേരിയുടെ വാക്കുകളില് തന്നെ വ്യക്തമാണ്.\nലോകായുക്തയെ ശക്തമാക്കണമെന്നതാണ് സി.പി.എം കേന്ദ്ര നേതൃത്വത്തിന്റെ നയം. എന്നാല് കേന്ദ്ര നയത്തിന് വിരുദ്ധമായാണ് കേരളത്തിലെ സി.പി.എം പ്രവര്‍ത്തിക്കുന്നത്. 2019-ല് ചിന്ത വാരികയില് ലോകായുക്തയെ പുകഴ്ത്തി ലേഖനം എഴുതിയ പിണറായി വിജയന് ഇപ്പോള് തനിക്കെതിരായി ഒരു കേസ് വന്നപ്പോള് ലോകായുക്തയുടെ പല്ലും നഖവും കൊഴിച്ച് തനിക്ക് മുന്നില് ശുപാര്‍ശ നല്‍കുന്ന വെറുമെരു സര്‍ക്കാര് സ്ഥാപനമാക്കി മാറ്റാന് ശ്രമിക്കുകയാണ്.\nനിയമനിര്‍മ്മാണ സഭ പാസാക്കുന്ന നിയമം 22 വര്‍ഷത്തിനു ശേഷം നിയമവിരുദ്ധമെന്ന് മന്ത്രി രാജീവ് പറയുന്നത് എന്തിന്റെ അടിസ്ഥാനത്തിലാണ്? അഡ്വക്കേറ്റ് ജനറലിന്റെ നിയമോപദേശം ഉണ്ടെന്നാണ് പറയുന്നത്. സര്‍ക്കാര് എന്ത് എഴുതിത്തരാന് പറഞ്ഞാലും തരുന്നയാളാണ് അഡ്വക്കേറ്റ് ജനറല്. ഒരു നിയമം ഭരണഘടനാ വിരുദ്ധമെന്നു പറയാനുള്ള അധികാരം കോടതകള്‍ക്ക് മാത്രമാണ്, എക്സിക്യൂട്ടീവുകള്‍ക്കല്ല. ഭരണഘടനയുടെ അനുച്ഛേദം 13 അനുസരിച്ച് കോടതികള്‍ക്ക് മാത്രമുള്ള ഒരു അധികാരത്തെയാണ് ഇപ്പേള് ഈ സര്‍ക്കാര് ഉപയോഗിക്കുന്നത്. മുഖ്യമന്ത്രിക്കും മന്ത്രിക്കും എതിരായി കേസ് വന്നപ്പോഴാണ് ഈ കണ്ടുപിടുത്തങ്ങളെല്ലാം.\nഅനുച്ഛേദം 213 അനുസരിച്ച് നിയമസഭ സമ്മേളിക്കാത്ത സാഹചര്യത്തില് അടിയന്തിര സാഹചര്യത്തിലാണ് ഓര്‍ഡിനന്‍സ് പുറപ്പെടുവിക്കുന്നത്. മുഖ്യമന്ത്രിക്കും ഉന്നത വിദ്യാഭ്യാസ മന്ത്രിക്കും എതിരായ കേസ് ലോകായുക്ത പരിഗണിക്കുന്നു എന്നതു മാത്രമാണ് ഇപ്പോഴത്തെ അടിയന്തിര സാഹചര്യം. കേസ് പരിഗണിക്കുന്നതിന് മുന്‍പ് ലോകായുക്തയുടെ എല്ലാ അധികാരങ്ങളും എടുത്ത് കളയല് മാത്രമാണ് ലക്ഷ്യം. ഓര്‍ഡിനന്‍സ് ഇറക്കാന് സര്‍ക്കാര് സാങ്കേതികമായും നിയമപരവുമായും പറഞ്ഞ ഒരു വാദങ്ങള്‍ക്കും അടിസ്ഥാനമില്ല. മുന്നണിയില് കൂടിയാലോചന നടത്തിയില്ലെന്ന് സി.പി.ഐ സെക്രട്ടറി കാനം രാജേന്ദ്രനും പറഞ്ഞിട്ടുണ്ട്. മന്ത്രിസഭാ അംഗങ്ങളെ പോലും തെറ്റിദ്ധരിപ്പിച്ചാണ് ഓര്‍ഡിനന്‍സ് ഇറക്കിയത്.\nഓര്‍ഡിനന്‍സിൽ ഒപ്പ് വയ്ക്കരുതെന്ന ആവശ്യവുമായി UDF പ്രതിനിധി സംഘം ഗവര്‍ണറെ കാണും\nകേന്ദ്ര സര്‍ക്കാര് അഴിമതി നിരോധന നിയമത്തെ ദുര്‍ബലപ്പെടുത്തിയതു പോലെ കേരളത്തിലും ലോകായുക്തയെ കഴുത്ത് ഞെരിച്ച് കൊല്ലുകയാണ്. അഴിമതി നിരോധന സംവിധാനങ്ങളെ സര്‍ക്കാരും സി.പി.എമ്മും ഭയപ്പെടുന്നു. മെഡിക്കല് സര്‍വീസസ് കോര്‍പറേഷനിലേത് ഉള്‍പ്പെടെ ഇനിയും നിരവദി അവിമതി കേസുകല് ലോകായുക്തയ്ക്ക് മുന്നിലെത്തുമെന്ന് സര്‍ക്കാരിന് അറിയാം. അതുകൊണ്ടാണ് ലോകായുക്തയെ നിര്‍വീര്യമാക്കുന്നത്.\nപ്രതിപക്ഷം ഉന്നയിച്ച വാദങ്ങള്‍ക്കെല്ലാം നിയമത്തിന്റെ പിന്‍ബലമുണ്ട്. സര്‍ക്കാരിന്റെ നിയമവിരുദ്ധ നീക്കത്തെ നിയമപരമായി ചോദ്യം ചെയ്യും. നിയമ മന്ത്രി പറഞ്ഞതെല്ലാം നിയമവുമായി ബന്ധപ്പെട്ടതല്ല. മന്ത്രി പറഞ്ഞ രണ്ടു കേസുകള്‍ക്കും ഇപ്പോഴത്തെ ഭേദഗതിയുമായി ബന്ധമില്ലെന്നും അദ്ദേഹം പറഞ്ഞു.


ഇന്ത്യയുടെ ഒന്നാം ഇന്നിംഗ്‌സ് 107 റൺസിൽ അവസാനിച്ചു; ആൻഡേഴ്‌സൺ5വിക്കറ്റ് – Jaihind TV\nഇന്ത്യയുടെ ഒന്നാം ഇന്നിംഗ്‌സ് 107 റൺസിൽ അവസാനിച്ചു; ആൻഡേഴ്‌സൺ5വിക്കറ്റ്\nഇംഗ്ലണ്ടിനെതിരായ രണ്ടാം ക്രിക്കറ്റ് ടെസ്റ്റിൽ ഇന്ത്യയുടെ ഒന്നാം ഇന്നിംഗ്‌സ് 107 റൺസിൽ അവസാനിച്ചു. മഴ മൂലം ഉപേക്ഷിക്കപ്പെട്ട ആദ്യദിനത്തിനു ശേഷം, രണ്ടാം ദിനം ടോസ് ലഭിച്ച ഇംഗ്ലണ്ട് ഇന്ത്യയെ ബാറ്റിങ്ങിനയക്കുകയായിരുന്നു. ഇംഗ്ലണ്ടിനായി ജെയിംസ് ആൻഡേഴ്‌സൺ5വിക്കറ്റുകൾ നേടി.\nമഴ മൂലം ആദ്യ ദിവസം പൂർണ്ണമായും നഷ്ടമായ ശേഷം രണ്ടാം ദിവസവും ഏറിയ പങ്കും മഴ മൂലം കളി നടക്കാതിരിക്കുകയായിരുന്നു. ആദ്യം മഴ തടസ്സം സൃഷ്ടിക്കുമ്‌ബോൾ ഇന്ത്യ 15/3 എന്ന നിലയായിരുന്നു.\nവൈകുന്നേരത്തോടടുത്ത് വീണ്ടും മത്സരം പുനരാരംഭിച്ചപ്പോൾ വിരാട് കോഹ്‌ലിയും അജിങ്ക്യ രഹാനെയും ചേർന്ന് രക്ഷാപ്രവർത്തനം നടത്തുകയായിരുന്നു.\nഎന്നാൽ ക്രിസ് വോക്‌സ് പന്തെറിയാൻ എത്തിയതോടെ ഇംഗ്ലണ്ട് വീണ്ടും മത്സരത്തിൽ പിടിമുറുക്കി. നാലാം വിക്കറ്റിൽ 34 റൺസ് കൂട്ടി ചേർത്ത ശേഷം കോഹ്‌ലിയെ പുറത്താക്കിയ വോക്‌സ് ഹാർദ്ദിക് പാണ്ഡ്യയെയും(11) പുറത്താക്കി. ദിനേശ് കാർത്തിക്കിന്റെ വിക്കറ്റ് സാം കറൻ സ്വന്തമാക്കി.\nഏഴാം വിക്കറ്റിൽ രഹാനെയും അശ്വിനും ചേർന്ന് 22 റൺസ് നേടിയെങ്കിലും രഹാനെയുടെ ചെറുത്ത് നില്പ് ആൻഡേഴ്‌സൺ അവസാനിപ്പിച്ചു. കുൽദീപ്(0) യാദവിനെ ആൻഡേഴ്‌സൺ പുറത്താക്കുമ്‌ബോൾ ഇന്ത്യയുടെ സ്‌കോർ 96 റൺസ്. അതേ സ്‌കോറിൽ തൊട്ടടുത്ത ഓവറിൽ അശ്വിനെ പുറത്താക്കി ബ്രോഡ് ഇന്ത്യയ്ക്ക് തിരിച്ചടി നൽകി.\nഒരു ഘട്ടത്തിൽ നൂറ് റൺസ് ഇന്ത്യ കടക്കില്ലെന്നാണ് കരുതിയതെങ്കിലും മുഹമ്മദ് ഷമി തുടരെ നേടിയ ബൗണ്ടറികളുടെ സഹായത്തോടെ ഇന്ത്യ നൂറ് കടന്നു. അടുത്ത ഓവറിൽ ഇഷാന്തിനെ വിക്കറ്റിനു മുന്നിൽ കുടുക്കി ആൻഡേഴ്‌സൺ തന്റെ അഞ്ചാം വിക്കറ്റും സ്വന്തമാക്കി.


ഇറാന് പിടിച്ചെടുത്ത കപ്പലിലെ ഒമ്പത് ഇന്ത്യക്കാരെ വിട്ടയച്ചു, 21 പേര് ഇപ്പോഴും കസ്റ്റഡിയില്\n26 July 2019 3:00 AM GMT\nജൂലൈ ആദ്യം ഇറാന് പിടിച്ചെടുത്ത എം ടി റിയ എന്ന കപ്പലിലുണ്ടായിരുന്ന 12 ഇന്ത്യക്കാരില് ഒമ്പത് പേരെ മോചിപ്പിച്ചതായി ഔദ്യോഗിക വൃത്തങ്ങള് അറിയിച്ചു. എം ടി റിയയില് നിന്നുള്ള മൂന്ന് പേരും ബ്രിട്ടീഷ് ഓയില് ടാങ്കര് സ്റ്റെന ഇംപെറോയില് നിന്നുള്ള 18 പേരുമടക്കം 21 ഇന്ത്യക്കാര് ഇപ്പോഴും ഇറാനില് തടങ്കലില് കഴിയുകയാണ്. കൂടാതെ, ജിബ്രാള്‍ട്ടര് പോലീസ് അധികൃതര് തടഞ്ഞുവച്ച ഗ്രേസ്-1 എന്ന കപ്പലിലുണ്ടായിരുന്ന 24 ഇന്ത്യന് ക്രൂ അംഗങ്ങളും തടങ്കലിലാണ്.\nഅന്താരാഷ്ട്ര സമുദ്ര നിയമങ്ങള് ലംഘിച്ചുവെന്നാരോപിച്ച് ഇറാനിയന് റെവല്യൂഷണറി ഗാര്‍ഡ് ഹോര്‍മുസ് കടലിടുക്കില് നിന്ന് കഴിഞ്ഞ ആഴ്ചയാണ് സ്റ്റെന ഇംപെറോ പിടിച്ചെടുത്തത്. ഏറെക്കാലമായി ഇറാനും അമേരിക്കയും മറ്റ് പാശ്ചാത്യരാജ്യങ്ങളും തമ്മില് നടക്കുന്ന നയതന്ത്ര സംഘര്‍ഷങ്ങളുടെ ബാക്കിപത്രമാണ് ഈ 'കപ്പല്‍പ്പോര്'.\nബ്രിട്ടന് പിടിച്ചെടുത്ത ഇറാന് കപ്പല് ഗ്രേസ് വണ്ണിലെ ഇന്ത്യക്കാരെ മോചിപ്പിക്കുന്നതിനുള്ള നടപടികള് പുരോഗമിക്കുകയാണെന്നും, കപ്പലിലെ ജീവനക്കാരെ ഇന്ത്യന് ഹൈക്കമ്മീഷന് അംഗങ്ങള് സന്ദര്‍ശിച്ചെന്നും വിദേശകാര്യ മന്ത്രാലയം വ്യക്തമാക്കി. കപ്പലിലെ 24 ഇന്ത്യക്കാര്‍ക്കും ലണ്ടന് ഹൈക്കമ്മീഷന് യാത്രാസൗകര്യം ചെയ്തുകൊടുക്കുമെന്നാണ് കേന്ദ്രമന്ത്രി വി. മുരളീധരന് അറിയിച്ചിരിക്കുന്നത്.\nഉപരോധം ലംഘിച്ച് സിറിയയിലേക്ക് എണ്ണ കടത്തുന്നു എന്നാരോപിച്ച് ഈ മാസം 4-നാണ് ഗ്രേസ്-1 എന്ന ഇറാനിയന് എണ്ണക്കപ്പല് ബ്രിട്ടന് പിടിച്ചെടുത്തത്. കപ്പല് 30 ദിവസം തടങ്കലില് വെക്കാന് ജിബ്രാള്‍ട്ടര് സുപ്രീംകോടതി ഉത്തരവിട്ടിരുന്നു. ഇതിന് പ്രതികാരമെന്ന നിലയിലാണ് കഴിഞ്ഞ വെള്ളിയാഴ്ച ബ്രിട്ടന്റെ എണ്ണക്കപ്പലായ സ്റ്റെനാ ഇംപറോ ഹോര്‍മൂസ് കടലിടുക്കില് വച്ച് ഇറാന് പിടിച്ചെടുത്തത്.\nഇരുകപ്പലുകളിലുമായി 42 ഇന്ത്യക്കാരാണ് ഉള്ളത്. ഇവരില് ഏഴ് പേര് മലയാളികളാണ്. എല്ലാ കപ്പലുകളും മോചിപ്പിക്കാനുള്ള ശ്രമങ്ങള് അന്താരാഷ്ട്ര തലത്തില് സജീവമാണ്. വിവിധ രാജ്യങ്ങള് പ്രശ്‌നം തണുപ്പിക്കണമെന്നാവശ്യപ്പെട്ട് രംഗത്തെത്തിയിട്ടുണ്ട്.\nRead: മെഡിറ്ററേനിയന് കടലില് 100 അഭയാര്‍ത്ഥികള് മുങ്ങി മരിച്ചതായി സംശയം\nGibraltarPolice Grace1 IranianRevolutionaryGuard StraitOfHormuz


Bione ക്രിപ്റ്റോ മാർക്കറ്റ്\nBione ക്രിപ്റ്റോകൗണ്ടർമാറ്റി ട്രേഡിംഗ് പ്ലാറ്റ്ഫോം 20 ട്രേഡിംഗ് ജോഡിക്ക് ക്രിപ്റ്റോ-കറൻസി എക്സ്ചേഞ്ച് ഓൺലൈൻ വഴി നൽകുന്നു. 14 ക്രിപ്റ്റോകിനുകളും3കറൻസിയും.\nക്രിപ്റ്റോ കറൻസി വില ഇന്ന് Bione ക്രിപ്റ്റോ വിപണിയിൽ\nBitcoin $ 9510.60 $ 9510.60\nEthereum $ 221.93 $ 222.08\nXRP $ 0.200356 $ 0.200356\nLitecoin $ 44.93 $ 44.94\nBasic Attention Token $ 0.213659 $ 0.214049\nZilliqa $ 0.012464 $ 0.012464\nICON $ 0.358584 $ 0.358584\nStatus $ 0.027054 $ 0.027054\nMithril $ 0.004748 $ 0.004748\nILCoin $ 0.035103 $ 0.038035\nGeoCoin $ 0.402224 $ 0.402224\nThe global index chain $ 0.002034 $ 0.002034\nBione ക്രിപ്‌റ്റോകറൻസി എക്‌സ്‌ചേഞ്ച് - ക്രിപ്‌റ്റോ കറൻസി ഇടപാടുകളുടെ ഓൺലൈൻ ക്രിപ്‌റ്റോ കറൻസി കൈമാറ്റം. ക്രിപ്റ്റോ വാങ്ങലും വിൽപ്പനയും, ക്രിപ്റ്റോയുടെ വിലയും ചലനാത്മകതയും ട്രാക്കുചെയ്യുന്നു. ക്രിപ്‌റ്റോകറൻസി ഇന്റർനെറ്റിലെ ക്രിപ്‌റ്റോ എക്‌സ്‌ചേഞ്ചുകളിൽ സ trade ജന്യമായി ട്രേഡ് ചെയ്യപ്പെടുന്നു, ദേശീയ കറൻസികളിൽ നിന്ന് വ്യത്യസ്തമായി ഒരു ബാങ്കും ഇത് നിയന്ത്രിക്കുന്നില്ല. ട്രേഡിങ്ങ് ഇടപാടുകളുടെ ഫലമായി മാത്രമാണ് ക്രിപ്‌റ്റോ കറൻസി മാർക്കറ്റുകളിലെ ക്രിപ്‌റ്റോ കറൻസി വിനിമയ നിരക്ക് ലഭിക്കുന്നത്. ക്രിപ്റ്റോ കറൻസി എക്സ്ചേഞ്ചുകൾ മറ്റൊരു ക്രിപ്റ്റോ ദേശീയ കറൻസിയിലോ ക്രിപ്റ്റോ കൈമാറ്റം ചെയ്യുന്നതിനായി രൂപകൽപ്പന ചെയ്തിട്ടുള്ളതാണ്. ഇതിനാലാണ് ക്രിപ്റ്റോ എക്സ്ചേഞ്ചുകളെ ക്രിപ്റ്റോ എക്സ്ചേഞ്ചറുകൾ എന്ന് വിളിക്കുന്നത്. Bione ക്രിപ്‌റ്റോ കറൻസി എക്‌സ്‌ചേഞ്ചിൽ, നിങ്ങൾക്ക് ഓൺലൈനിൽ ക്രിപ്‌റ്റോകറൻസി വിൽക്കാനോ വാങ്ങാനോ കഴിയും.\nBione ക്രിപ്റ്റോകോയിൻ മാർക്കറ്റ് വോളിയം\n186 902 434 യുഎസ് ഡോളർ കഴിഞ്ഞ 24 മണിക്കൂറിനുള്ളിൽ Bione എക്സ്ചേഞ്ച് മാർക്കറ്റിലെ ആകെ ട്രേഡ് വോളിയം Bitcoin, Ethereum ക്രിപ്റ്റോകററണികളുമായി ഏറ്റവും കൂടുതൽ ഇടപാടുകൾ നടക്കുന്നത്, ഏറ്റവും ശക്തമായ വ്യാപാര ജോഡികളാണ് BTC/USDT, ETH/USDT .\nക്രിപ്‌റ്റോ എക്‌സ്‌ചേഞ്ച് Bione നെ ഇതുപോലെ വിളിക്കാം:\n- ക്രിപ്‌റ്റോ മാർക്കറ്റ് Bione.\n- ക്രിപ്‌റ്റോ എക്‌സ്‌ചേഞ്ചർ Bione.\n- ക്രിപ്‌റ്റോകറൻസി എക്‌സ്‌ചേഞ്ച് Bione.\nBione ക്രിപ്റ്റോ എക്സ്ചേഞ്ച്\nBione ക്രിപ്‌റ്റോകറൻസി മാർക്കറ്റിലെ ക്രിപ്‌റ്റോകറൻസി നിരക്ക് ഓൺലൈനിലും സ for ജന്യമായും ഇവിടെ കാണിച്ചിരിക്കുന്നു. ഇന്നത്തെ വില എല്ലാ ക്രിപ്റ്റോകറൻസികളുടെയും 29/05/2020 ആണ്. ക്രിപ്റ്റോ വില പട്ടിക. Bione ക്രിപ്‌റ്റോകറൻസി എക്‌സ്‌ചേഞ്ചിൽ ക്രിപ്‌റ്റോകറൻസി വാങ്ങൽ, വിൽപ്പന നിരക്കുകൾ. Bione ഓൺലൈൻ ട്രേഡിംഗ് വോളിയം സ is ജന്യമാണ്. പ്രതിദിന അപ്‌ഡേറ്റ്. ക്രിപ്‌റ്റോ മാർക്കറ്റ് Bione, ഇന്നത്തെ ഏറ്റവും സജീവമായ ക്രിപ്‌റ്റോകറൻസികൾ. നിങ്ങൾക്ക് ആവശ്യമുള്ള ക്രിപ്‌റ്റോകറൻസിക്കായി ഇടപാടുകൾ പ്രദർശിപ്പിക്കുന്നതിന് പട്ടികയ്‌ക്ക് മുകളിലുള്ള Bione ലെ ട്രേഡിംഗ് ജോഡികൾക്കായി ഫിൽട്ടർ ഉപയോഗിക്കുക.\nBTC ETH XRP LTC BAT ZIL ICX QTUM SNT MITH HT ILC GEO TGIC കൂടുതൽ ...\nപട്ടികയിൽ Bione സ്റ്റോക്കിൽ നിന്നുള്ള ക്രിപ്റ്റോ-കറൻസി എക്സ്ചേഞ്ച് നിരക്ക് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nBTC/USDT $9510.60 $ 74 612 944 - മികച്ച Bitcoin കൈമാറ്റം Tether\nETH/USDT $ 222.08 $ 42 939 920 - മികച്ച Ethereum കൈമാറ്റം Tether\nETH/BTC $ 221.93 $ 8 617 434 - മികച്ച Ethereum കൈമാറ്റം ബിറ്റ്കോയിനോടുള്ള\nXRP/USDT $ 0.20 $ 1 565 214 - മികച്ച XRP കൈമാറ്റം Tether\nLTC/USDT $ 44.94 $ 23 035 253 - മികച്ച Litecoin കൈമാറ്റം Tether\nLTC/BTC $ 44.93 $ 924 354 - മികച്ച Litecoin കൈമാറ്റം ബിറ്റ്കോയിനോടുള്ള\nBAT/USDT $ 0.21 $ 1 235 765 - മികച്ച Basic Attention Token കൈമാറ്റം Tether\nBAT/BTC $ 0.21 $ 562 440 - മികച്ച Basic Attention Token കൈമാറ്റം ബിറ്റ്കോയിനോടുള്ള\nZIL/USDT $ 0.012464 $ 668 048 - മികച്ച Zilliqa കൈമാറ്റം Tether\nICX/USDT $ 0.36 $5021 827 - മികച്ച ICON കൈമാറ്റം Tether\nQTUM/USDT $ 1.70 $3123 754 - മികച്ച Qtum കൈമാറ്റം Tether\nQTUM/ETH $ 1.70 $2780 843 - മികച്ച Qtum കൈമാറ്റം Ethereum\nQTUM/BTC $ 1.70 $ 1 914 977 - മികച്ച Qtum കൈമാറ്റം ബിറ്റ്കോയിനോടുള്ള\nSNT/USDT $ 0.027054 $ 520 362 - മികച്ച Status കൈമാറ്റം Tether\nMITH/USDT $ 0.004748 $ 115 050 - മികച്ച Mithril കൈമാറ്റം Tether\nHT/USDT $ 4.06 $ 18 910 011 - മികച്ച Huobi Token കൈമാറ്റം Tether\nILC/BTC $ 0.038035 $2004 - മികച്ച ILCoin കൈമാറ്റം ബിറ്റ്കോയിനോടുള്ള\nILC/ETH $ 0.035103 $ 82 - മികച്ച ILCoin കൈമാറ്റം Ethereum\nGEO/USDT $ 0.40 $ 351 853 - മികച്ച GeoCoin കൈമാറ്റം Tether\nTGIC/USDT $ 0.002034 $ 299 - മികച്ച The global index chain കൈമാറ്റം Tether\nBione ക്രിപ്റ്റോ എക്സ്ചേഞ്ചിലെ ക്രിപ്റ്റോകറൻസി വിലകൾ എക്സ്ചേഞ്ച് പങ്കാളികളുടെ സ trading ജന്യ ട്രേഡിംഗിന്റെ ഫലമായി സജ്ജീകരിച്ചിരിക്കുന്നു. Bione മറ്റ് ക്രിപ്‌റ്റോ കറൻസി ഉടമകൾക്കിടയിൽ ക്രിപ്‌റ്റോ കൈമാറ്റം ചെയ്യാനോ വിൽക്കാനോ വാങ്ങാനോ ഉള്ള ഒരു ഓൺലൈൻ സേവനമാണ് ക്രിപ്‌റ്റോ എക്‌സ്‌ചേഞ്ചർ. ക്രിപ്‌റ്റോ എക്‌സ്‌ചേഞ്ചർ Bione - മറ്റൊരു ക്രിപ്‌റ്റോകറൻസിക്ക് അല്ലെങ്കിൽ സാധാരണ കറൻസിക്ക് ക്രിപ്‌റ്റോകറൻസി സ sale ജന്യ വിൽപ്പനയ്ക്കും വാങ്ങലിനും ഉറപ്പുനൽകുന്നു. Bione ക്രിപ്‌റ്റോ കറൻസി എക്‌സ്‌ചേഞ്ച് ഓൺലൈനിൽ ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനും സുരക്ഷിതമായ ഇടപാടുകൾ നൽകുന്നു. Bione ക്രിപ്‌റ്റോ കറൻസി എക്‌സ്‌ചേഞ്ച് ഒരു ആഗോള ക്രിപ്‌റ്റോകറൻസി ട്രേഡിംഗ് സ്ഥലമാണ്, അത് മറ്റ് എക്‌സ്‌ചേഞ്ചുകൾക്കൊപ്പം സ cry ജന്യ ക്രിപ്‌റ്റോ എക്‌സ്‌ചേഞ്ച് നിരക്കുകൾ സ്ഥാപിക്കുന്നു.\nപട്ടികയിലെ Bione ക്രിപ്റ്റോ എക്സ്ചേഞ്ചിലെ ക്രിപ്റ്റോ ട്രേഡിംഗിന്റെ അടിസ്ഥാന വിവരങ്ങൾ:


തുക നല്‍കാതെ നഷ്ട പരിഹാര സമിതി ; ഫ്‌ളാറ്റ് ഉടമകള് രംഗത്ത് - Samanwayam\nHome News തുക നല്‍കാതെ നഷ്ട പരിഹാര സമിതി ; ഫ്‌ളാറ്റ് ഉടമകള് രംഗത്ത്\nമരട് സുപ്രീം കോടതി വിധി നടപ്പാക്കാത്ത നഷ്ടപരിഹാര സമിതിക്കെതിരെ ഫ്‌ളാറ്റ് ഉടമകള് രംഗത്ത്. 25 ലക്ഷം രൂപ ഇനിയും എല്ലാവര്‍ക്കും നല്‍കാത്തത് വിധി ലംഘനമാണെന്ന് ഉടമകള് ആരോപിക്കുന്നു. എല്ലാ ഫ്‌ളാറ്റ് ഉടമകള്‍ക്കും 25 ലക്ഷം വീതം നല്‍കണമെന്നാണ് ജസ്റ്റിസ് ബാലകൃഷ്ണന് നായര് സമിതി റിപ്പോര്‍ട്ട് ചെയ്തിരിക്കുന്നത്. പക്ഷെ തുക നല്‍കാന് നഷ്ടപരിഹാര സമിതി ഇതുവരെ തയ്യാറായിട്ടില്ല. അതേ സമയം ഈ തുക അംഗീകരിക്കാനാവില്ലെന്നും ഫ്‌ളാറ്റ് ഉടമകള് പറയുന്നു. വലിയ വില നല്‍കിയാണ് ഫ്‌ളാറ്റുകള് വാങ്ങിയിരിക്കുന്നത്. എന്നാല് നഷ്ടപരിഹാര സമിതി നല്‍കുന്നത് പന്ത്രണ്ടോ പതിമൂന്നോ ലക്ഷം രൂപ മാത്രമാണ്. ഇക്കാര്യത്തില് സുപ്രീം കോടതി പറഞ്ഞത് 25 ലക്ഷം രൂപയാണ് . തങ്ങളുടെ ഭാഗം വിശദമായി കേള്‍ക്കണമെന്നും സുപ്രീം കോടതി പറഞ്ഞതാണ്. എന്നാല് ഇതൊന്നും കേള്‍ക്കാതെ തോന്നിയ പോലെയാണ് സമിതി തുക നല്‍കാന് നിശ്ചയിച്ചിരിക്കുന്നതെന്ന് ഫ്‌ളാറ്റ് ഉടമകള് പറയുന്നു.\nPrevious articleറഫാല് അന്ന് ഉണ്ടായിരുന്നെങ്കില് പാകിസ്ഥാനില് പ്രവേശിക്കാതെ ഇന്ത്യയില് നിന്ന് ബാല്‍കോട്ട് ആക്രമിക്കാമായിരുന്നു’: രാജ്നാഥ് സിംഗ്\nNext articleസമ്പദ് വ്യവസ്ഥ കൂപ്പുകുത്തുമ്പോഴും കണക്കുകള് തെറ്റാണെന്ന് കള്ളം പറഞ്ഞ് തര്‍ക്കിക്കുകയാണ് അവര്; കേന്ദ്രത്തിനെതിരെ സാമ്പത്തിക പുരസ്‌കാര ജേതാവ് അഭിജിത് ബാനര്‍ജി\nകൊട്ടരക്കര തമ്പുരാൻ സ്മാരക മ്യൂസിയം നശിക്കുന്നു.\nCultural Samanwayam - October 20, 2019 0\nകൊട്ടാരക്കര തമ്പുരാൻ സ്മാരക മ്യൂസിയം തീർത്തും അവഗണന ഏറ്റു വാങ്ങുന്നു. കേരളത്തിന്റെ തനത് കലയായ കഥകളിക്ക് ബീജാവാപം നൽകിയ കൊട്ടാരക്കര തമ്പുരാനോട് കാണിക്കുന്ന ഏറ്ററവും വലിയ അവഹേളനം കൂടിയാണ്. ക്ഷേത്രകലകളിൽ ഏറ്റവും മുന്നിട്ടുനിൽക്കുന്ന കല...\nസംസ്ഥാനത്ത് 57 അതിവേഗ പോക്സോ കോടതികള് വരുന്നു;...\nNews Samanwayam - November 7, 2019 0\nകുട്ടികള്‍ക്കെതിരായ ലൈംഗികാതിക്രമം കൂടിവരുന്ന സാഹചര്യത്തില് ഇതിനു തടയുന്നതിനായി സുപ്രീം കോടതി നിര്‍ദേശപ്രകാരം സംസ്ഥാനത്ത് 57 അതിവേഗ പോക്സോ കോടതികള് സ്ഥാപിക്കാന് സര്‍ക്കാര് തീരുമാനിച്ചു. ഇതിനായി റിട്ടയേര്‍ഡ് ഹൈക്കോടതി ജഡ്ജിമാരുടെ സേവനം ഉപയോഗപ്പെടുത്തും. നൂറിലധികം...\nവിവാഹം കഴിക്കാന് താല്‍പര്യം പ്രഭാസിനെ ; കാജല്...\nതനിക്ക് വിവാഹം കഴിക്കാന് താല്‍പര്യം പ്രഭാസിനെയാണെന്ന് തുറന്ന് പറഞ്ഞ് കാജല് അഗര്‍വാള്. ഒരു ടിവി പ്രോഗ്രാമിനിടയിലാണ് നടിയുടെ തുറന്നു പറച്ചില്. പ്രഭാസും അനുഷ്‌കയുമായുള്ള പ്രണയ ഗോസിപ്പുകളെ പറ്റി നടി മറുപടി പറയുന്നതിങ്ങനെ; -...


Covid | രാജ്യത്ത് കോവിഡ് കേസുകള് ഒരു കോടി പിന്നിട്ടു\nby Blive News December 19, 2020, 6:56 am 1.8k Views\nഇന്ത്യയിൽ കോവിഡ് ബാധ സ്ഥിരീകരിച്ചവരുടെ എണ്ണം ഒരു കോടി കടന്നു. കഴിഞ്ഞ രണ്ടു മാസത്തിനിടെ കോവിഡ് വ്യാപനത്തിൽ ഗണ്യമായ കുറവ് രേഖപ്പെടുത്തിയതിനിടെയാണ് രാജ്യത്തെ ആകെ കേസുകളുടെ എണ്ണം ഒരു കോടി പിന്നിട്ടത്.Covid\nആകെ കോവിഡ് ബാധിതരുടെ 3.14 ശതമാനം പേർ മാത്രമാണ് നിലവിൽ ചികിത്സയിലുള്ളത്. 25152 പേർക്കാണ് 24 മണിക്കൂറിനിടെ രാജ്യത്ത് പുതുതായി കോവിഡ് സ്ഥിരീകരിച്ചിട്ടുള്ളത്. 347 കോവിഡ് മരണങ്ങളും ഒരു ദിവസത്തിനിടെയുണ്ടായി.\nഅമേരിക്കയ്ക്ക് ശേഷം കോവിഡ് ബാധിതർ ഒരു കോടി പിന്നിടുന്ന ലോകത്തെ രണ്ടാമത്തെ രാജ്യമാണ് ഇന്ത്യ. കഴിഞ്ഞ കുറച്ചു ദിവസങ്ങളായി ഇന്ത്യയിൽ കോവിഡ് ബാധിതരുടെ എണ്ണം ക്രമാനുഗതമായി കുറയുന്നതായാണ് കണക്കുകൾ പറയുന്നത്. എന്നാൽ യൂറോപ്പിലും അമേരിക്കയിലുമടക്കം ഈ ഘട്ടത്തിൽ കൂടുതൽ കേസുകൾ റിപ്പോർട്ട് ചെയ്യപ്പെടുന്നുണ്ട്. ജര്‍മ്മനി, ബ്രിട്ടന്, ഓസ്ട്രേലിയ തുടങ്ങിയ രാജ്യങ്ങള് പല നഗരങ്ങളിലും വീണ്ടും ലോക്ക്ഡൌണ് പ്രഖ്യാപിച്ചിരിക്കുകയാണ്.\nയുഎസിൽ രണ്ടു മുതൽ രണ്ടര ലക്ഷം വരെയാണ് ദിനംപ്രതിയുള്ള കോവിഡ് രോഗികളുടെ വർധന. ബ്രസീലിൽ ഇത് അരലക്ഷത്തോളമാണ്. യുകെ, ഇറ്റലി, റഷ്യ, ജർമനി തുടങ്ങിയ രാജ്യങ്ങളിൽ 20000 ത്തോളം കേസുകൾ ദിനംപ്രതി റിപ്പോർട്ട് ചെയ്യപ്പെടുന്നുണ്ട്.\nസെപ്റ്റംബർ മധ്യമായിരുന്നു ഇന്ത്യയിലെ ഏറ്റവും മോശം കാലഘട്ടം. ഈ ഘട്ടത്തിൽ രാജ്യത്ത് ഒരു ദിവസം 90,000 ത്തിന് മുകളിലായിരുന്നു പുതിയ കേസുകൾ റിപ്പോർട്ട് ചെയ്തിരുന്നത്. എന്നാൽ അപ്രതീക്ഷിതമായി രാജ്യത്ത് പിന്നീട് പുതിയ കേസുകളുടെ എണ്ണം ദിനംപ്രതി കുറഞ്ഞുവരികയായിരുന്നു. സെപ്റ്റംബർ മൂന്നാംവാരത്തിൽ 10 ലക്ഷത്തിലധികമായിരുന്നു സജീവമായ കേസുകളെങ്കിൽ ഇപ്പോൾ അത് വെറും മൂന്ന് ലക്ഷം മാത്രമാണ്.\nകോവിഡിനെ തുടർന്നുള്ള മരണത്തിലും കുറവുണ്ടായിട്ടുണ്ട്. സെപ്റ്റംബറിൽ രാജ്യത്താകമാനം ആയിരത്തിലധികം മരണങ്ങൾ ദിനംപ്രതി റിപ്പോർട്ട് ചെയ്യപ്പെട്ടിരുന്നുവെങ്കിലും നിലവിലത് 400-ൽ താഴെയാണ്. ഇതുവരെയായി 1.44 ലക്ഷം പേരാണ് രാജ്യത്ത് കോവിഡ് ബാധിതരമായി മരിച്ചത്.\nലോകത്ത് ഏറ്റവും കുറവ് കോവിഡ് ബാധിതര് ഉള്ളത് ഓസ്ട്രേലിയന് ഭൂഖണ്ഡത്തിലെ ദ്വീപായ വനവാട്ടുവിലാണ്. ഒറ്റ കേസ് മാത്രമാണ് ഇത് വരെ ഇവിടെ റിപ്പോര്‍ട്ട് ചെയ്യപ്പെട്ടത്.\nരാജ്യത്ത് നിലവിൽ കേരളത്തിലാണ് ഏറ്റവും കൂടുതൽ കേസുകൾ റിപ്പോർട്ട് ചെയ്യപ്പെടുന്നത്.\nPrevious article പക്രുവിനെ തേടി മറ്റൊരു അവാർഡ് കൂടി\nNext article മുപ്പതിനായിരം കോടി രൂപ ജീവകാരുണ്യ പ്രവര്‍ത്തനങ്ങള്‍ക്കായി നല്‍കി ജെഫ് ബെസോസിന്‍റെ മുന് ഭാര്യ\nപക്രുവിനെ തേടി മറ്റൊരു അവാർഡ് കൂടി\nമുപ്പതിനായിരം കോടി രൂപ ജീവകാരുണ്യ പ്രവര്‍ത്തനങ്ങള്‍ക്കായി നല്‍കി ജെഫ് ബെസോസിന്‍റെ മുന് ഭാര്യ